
Introducere 


Lecţii ale tergiversării şi efectele medicale secundare 

Nu ştiu cum sunteţi voi, dar n-am întâlnit niciodată pe 
cineva care să nu amâne o îndatorire. Amânarea unor sarcini 
plicticoase e o problemă aproape universală — una cu care e 
incredibil de greu de luptat, indiferent de cât de tare încercăm să 
ne exercităm puterea voinţei şi autocontrolul sau de câte ori 
luăm decizia unei schimbări. 

Îngăduiţi-mi să vă povestesc o întâmplare personală 
despre o modalitate prin care am învăţat să fac faţă propriei 
mele tendinţe de a tergiversa. Cu mulți ani în urmă am suferit un 
accident cumplit. O enormă flacără de magneziu a explodat 
lângă mine şi mi-a provocat arsuri de gradul III pe 70% din corp 
(o experiență despre care am scris în Jrațional în mod 
previzibil). Şi, ca şi când n-ar fi fost de ajuns, după trei 
săptămâni petrecute în spital, m-am îmbolnăvit de hepatită 
printr-o transfuzie de sânge infectat. Evident, nu e niciodată 
timpul potrivit pentru a contracta o boală infecțioasă a ficatului, 
dar momentul când mi s-a întâmplat mie a fost cu deosebire 


nefericit, deoarece eram oricum într-o stare foarte proastă. 


1 Cititorii cărții Jrațional în mod previzibil cu memorie bună şi-ar putea aminti o 
parte din această istorie. 


Boala a crescut riscul unor complicații, mi-a amânat tratamentul 
şi a făcut ca trupul meu să respingă multe transplanturi de piele. 
Ca şi cum lucrurile nu stăteau îndeajuns de rău, medicii nu ştiau 
ce tip de boală a ficatului aveam. Ştiau că nu era hepatită A sau 
B, dar nu puteau identifica tulpina virusului. După o vreme, 
boala s-a ameliorat, dar şi aşa mi-a întârziat recuperarea, 
revenind din când în când şi răvăşindu-mi organismul. 

Opt ani mai târziu, pe când îmi făceam studiile 
postuniversitare, o răbufnire a bolii m-a lovit în plin. M-am 
prezentat la clinica medicală a studenților şi, după multe teste de 
sânge, doctorul mi-a pus un diagnostic: era hepatită C, boală 
recent identificată pe atunci. Oricât de jalnic mă simţeam, am 
întâmpinat diagnosticul ca pe o veste bună. În primul rând, 
pentru că aflam în sfârşit numele maladiei; în al doilea rând, un 
nou medicament promițător numit interferon părea că ar putea fi 
un tratament eficient în cazul hepatitei C. Doctorul m-a întrebat 
dacă vreau să iau parte la un studiu experimental pentru a testa 
eficacitatea interferonului. Luând în calcul pericolul unei fibroze 
hepatice şi al cirozei, precum şi riscul unui deces prematur, 
părea că a lua parte la acel experiment era în mod evident 
direcția de urmat. 


Planul inițial prevedea autoinjectări cu interferon de trei 


ori pe săptămână. Medicii mi-au spus că după fiecare injecție 
voi avea simptome specifice gripei — febră, greață, dureri de cap 
şi vărsături, avertismente pe care curând aveam să le găsesc 
perfect adevărate. Eram însă hotărât să combat boala, aşa încât 
în fiecare seară de luni, miercuri şi vineri a următorului an şi 
jumătate, am practicat următorul ritual: ajungeam acasă, luam 
un ac din dulapul cu ustensile medicale, deschideam frigiderul, 
umpleam seringa cu doza optimă de interferon, mă înţepam în 
coapsă şi injectam doctoria. Mă întindeam apoi într-un hamac 
mare — singura piesă de mobilier interesantă din apartamentul 
meu studenţesc ce aducea mai degrabă cu o mansardă, de unde 
vedeam perfect la televizor. Ţineam la îndemână o găleată, 
pentru inevitabilele vărsături, şi o pătură ca să evit frisoanele. 
După aproximativ o oră, veneau greaţa, frisoanele şi durerea de 
cap, iar la un moment dat, adormeam. Până a doua zi, la amiază, 
mă refăceam mai mult sau mai puţin şi mă întorceam la 
cursurile şi la cercetările mele. 

Asemenea altor pacienți participanţi la studiu, m-am 
luptat nu numai cu senzația de rău din majoritatea timpului, dar 
şi cu problema fundamentală a tergiversării şi a autocontrolului. 
Fiecare zi de injecție era oribilă. Trebuia să înfrunt ideea de a-mi 


face singur injecţia şi de a suporta 16 ore de rău, în speranţa că 


tratamentul mă va vindeca în cele din urmă. A trebuit să îndur 
ceea ce psihologii numesc „un efect negativ imediat” în folosul 
unui „efect pozitiv pe termen lung”. Acesta e genul de problemă 
cu care avem de-a face toți atunci când nu izbutim să ne achităm 
de sarcini de scurtă durată care însă vor avea efect benefic 
pentru noi mai târziu. În ciuda imboldurilor conştiinţei, 
preferăm adesea să evităm îndatoriri neplăcute pe moment 
(gimnastică, lucrul la un proiect enervant, curăţenia garajului), 
dar utile pentru un viitor mai bun (o sănătate mai bună, o 
promovare la slujbă, recunoştinţa jumătăţii noastre). 

La sfârşitul testului de 18 luni, doctorii mi-au spus că 
tratamentul a avut succes şi că am fost singurul pacient din 
program care a luat regulat interferonul prescris. Toţi ceilalți au 
sărit peste injecții de mai multe ori — deloc surprinzător, având 
în vedere disconfortul implicat. (Nerespectarea indicaţiilor 
medicului este, de fapt, o problemă cât se poate de răspândită.) 

Cum am reuşit, aşadar, să trec peste acele luni de tortură? 
Să fi avut nervi de oţel? Ca toată lumea, am o mulţime de 
probleme cu autocontrolul şi, în fiecare zi de injecție, îmi 
doream din răsputeri să evit procedura. Dar am avut un truc cu 
care am reuşit să fac tratamentul mai suportabil. Pentru mine, 


cheia succesului au fost filmele. Iubesc filmele, iar dacă aş fi 


avut timp, aş fi văzut câte unul în fiecare zi. Când doctorii mi-au 
spus la ce să mă aştept, mi-am zis să mă motivez cu filme. Pe de 
altă parte, nici n-aş prea fi putut să fac altceva, din cauza 
efectelor secundare. 

În fiecare zi de injecție, mă opream la magazinul de 
închirieri video din drumul spre şcoală şi-mi luam câteva filme 
pe care voiam să le văd. De-a lungul zilei, mă gândeam cât de 
plăcut va fi să le vizionez mai târziu. Când ajungeam acasă, îmi 
făceam injecția. Apoi săream imediat în hamac, mă aşezam 
comod şi dădeam startul minifestivalului meu de film. Aşa am 
învăţat să asociez actul injecției cu experiența agreabilă a 
urmăririi unui film minunat. În cele din urmă, se declanşau 
efectele negative, iar atunci nu prea mai eram într-o dispoziție 
pozitivă. Totuşi, faptul că-mi planificam astfel serile m-a ajutat 
să asociez injecția mai curând cu plăcerea de a vedea un film 
decât cu disconfortul efectelor secundare, astfel încât am reușit 
să continui tratamentul. (Am avut şi norocul, în acest caz, să am 
o memorie nu prea bună, ceea ce însemna că puteam să revăd de 
mai multe ori unele dintre acele filme.) 

MORALA acestei poveşti? Cu toții avem sarcini 
importante de îndeplinit, pe care am prefera să le ocolim, în 


special când vremea de afară e îmbietoare. Nu ne place cazna 


măruntă a achitării impozitelor, să curățăm curtea, să ne ţinem 
de un regim, să economisim pentru pensie sau, ca mine, să 
trecem printr-o terapie sau un tratament neplăcut. Desigur, într-o 
lume perfect rațională, tergiversarea n-ar constitui niciodată o 
problemă. Am evalua pur şi simplu importanţa obiectivelor 
noastre majore, le-am compara cu plăcerile de moment şi am 
înțelege că avem mai mult de câştigat pe termen lung dacă 
suferim un pic pe termen scurt. Dacă am fi în stare să facem 
asta, ne-am putea concentra nestingheriți la ceea ce contează cu 
adevărat pentru noi. Ne-am îndeplini obligațiile având mereu în 
minte satisfacția resimțită în momentul încheierii proiectulului. 
Am strânge cureaua cu încă o gaură şi ne-am bucura de 
sănătatea noastră amelorată. Ne-am lua medicamentele la timp 
şi am spera să-l auzim pe doctor spunând într-o zi: „Nu e nici 
urmă de boală în organismul tău”. 

Din păcate, majoritatea preferăm plăcerea imediată a 
experienţelor pe termen scurt în defavoarea obiectivelor pe 
termen lung*. Ne comportăm în mod curent de parcă la un 
moment dat în viitor am avea mai mult timp, mai mulți bani şi 
ar urma să ne simțim mai puțin obosiţi ori stresaţi. „Mai târziu” 
pare a fi timpul prielnic în care încap toate lucrurile neplăcute 


ale vieţii, chiar dacă amânarea lor înseamnă în cele din urmă să 


ne luptăm cu o adevărată junglă de buruieni în curte, să plătim 
amenzi la fisc, să nu ne putem pensiona confortabil sau să 
tratăm fără succes o boală. Până la urmă, nu trebuie să ne uităm 
prea departe de lungul nasului ca să pricepem cât de des n-am 
reuşit să facem sacrificii pe termen scurt de dragul ţelurilor de 


lungă durată. 


CE LEGĂTURĂ au însă toate astea cu subiectul cărţii de 
față? 

Într-un sens general, aproape totul. 

Dintr-o perspectivă rațională, ar trebui să luăm numai 
decizii care sunt spre binele nostru („ar trebui” este termenul 
esenţial aici). Ar trebui să fim în stare să discernem între toate 
opţiunile ce ne stau în față şi să le apreciem corect importanța — 
atât pe termen scurt, cât şi pe termen lung — şi să alegem 


opţiunea care ne maximizează interesele noastre superioare. 


Dacă sunteți înclinați vă credeți că nu vă sacrificați 
nkledată avantajele pe termen lung de dragul satisfacțiilor pe 
termen scurt, atunci întrebaţi-vă jumătatea sau prietenii. Fără 


îndoială, v-ar putea oferi un exemplu, două în sprijinul vostru. 


Dacă ne lovim de o dilemă de orice fel, ar trebui să fim 


capabili să vedem situaţia limpede şi fără prejudecăţi, să 
cântărim argumentele pro şi contra ca şi când am compara 
diverse modele de laptopuri. Dacă suferim de o boală şi există 
pentru ea un tratament promițător, ar trebui să ne supunem întru 
totul prescripțiilor medicale. Dacă suntem supraponderali, ar 
trebui să ne dăm osteneala şi să mergem câţiva kilometri pe jos 
în fiecare zi, trăind cu peşte fript, legume şi apă. Dacă fumăm, 
trebuie să ne oprim — fără dacă şi cu parcă şi cu totuşi. 

Desigur, ar fi frumos dacă am fi mai raționali şi am avea o 
perspectivă mai clară asupra priorităţilor noastre. Din nefericire, 
nu suntem aşa. Cum altfel se explică milioanele de abonamente 
la sală ce rămân nefolosite sau faptul că oamenii îşi riscă vieţile 
lor şi ale altora scriind SMS-uri la volan, sau de ce... (adăugaţi 
aici exemplul vostru preferat)? 

IATĂ PUNCTUL ÎN CARE economia comportamentală 
intră în ecuaţie. În acest domeniu, noi nu presupunem că 
oamenii sunt maşini de calculat perfect raționale, ci observăm 
cum se comportă ei în realitate; destul de des, observaţiile ne 
conduc la concluzia că ființele umane sunt iraționale. 

Desigur, sunt foarte multe de învăţat din economia 
rațională, dar unele dintre ipotezele ei de lucru — că oamenii iau 


mereu cele mai bune decizii, că greşelile sunt mai puţin 


frecvente când deciziile implică mulţi bani şi că piaţa se poate 
auto-corecta — pot duce cu siguranţă la consecinţe dezastruoase. 
Ca să ne facem o idee mai clară despre cât de periculoasă 
poate fi asumarea unei raționalități perfecte, gândiți-vă la şofat. 
Transporturile, ca şi pieţele financiare, sunt un sistem făcut de 
mâna omului, şi nu trebuie să ne uităm prea departe pentru a 
vedea cum ceilalți oameni fac greşeli teribile şi costisitoare (din 
cauza unui alt aspect al viziunii noastre părtinitoare asupra 
lumii, avem nevoie de ceva mai mult efort ca să ne vedem 
propriile greşeli). Fabricanții de maşini şi proiectanți de 
drumuri înţeleg în general că oamenii nu fac uz întotdeauna de 
judecata corectă atunci când conduc, aşa încât construiesc 
maşini şi drumuri cu grija de a garanta siguranţa şoferilor şi a 
pasagerilor. Designerii auto şi inginerii încearcă să compenseze 
capacitatea noastră umană limitată, instalând centuri de 
siguranță, frâne cu sistem antiblocare, oglinzi retrovizoare, 
airbaguri, faruri cu halogen, senzori de distanţă şi altele. La fel, 
proiectanţii de drumuri amplasează benzi de siguranță pe 
marginea şoselelor, unele prevăzute cu zimţi care produc un 
sunet „brrrr” când calci peste ele. Dar, în ciuda tuturor acestor 
măsuri de siguranță, oamenii persistă în toate tipurile de greşeli 


atunci când conduc (inclusiv consumul de alcool şi scrierea 


SMS-urilor), suferind accidente, leziuni, uneori pierzându-și 
viaţa. 

Gândiţi-vă acum la implozia Wall Street-ului în 2008 şi la 
impactul concomitent asupra economiei. Știind care ne sunt 
punctele slabe, oare de ce am crezut că nu avem nevoie să luăm 
niciun fel de măsuri exterioare pentru a preveni şi trata 
sistematicele erori de judecată din lumea pieţelor financiare? De 
ce nu creăm măsuri de siguranţă, astfel încât cineva care 
administrează fonduri de miliarde de dolari şi pe care le pune în 
joc pentru tranzacţii pe credit să fie împiedicat să facă greşeli 


incredibil de costisitoare? 


CEEA CE EXACERBEAZĂ problema fundamentală a 
erorii umane sunt dezvoltările tehnologice care, în principiu, 
sunt foarte utile, dar care ne şi pot împiedica să ne comportăm 
într-un fel ce realmente ne-ar satisface la maximum interesele. 
Luaţi, de pildă, telefonul mobil. Este un gadget util care vă 
permite nu numai să sunați, dar şi să trimiteţi SMS-uri şi e- 
mailuri prietenilor. Dacă scrieți mesaje în timp ce mergeţi pe 
stradă, e posibil să vă uitaţi la telefon în loc să fiți atenți la drum 
şi riscaţi să daţi peste un stâlp sau peste o altă persoană. Ar fi 


jenant, dar totuşi fără consecinţe fatale. Dacă lăsaţi ca atenţia să 


vă zboare în timp ce mergeţi nu e aşa de rău; dar dacă 
introduceţi în ecuație un automobil, aveţi deja rețeta unui 
dezastru. 

La fel, gândiţi-vă cum au contribuit evoluţiile tehnologice 
din agricultură la epidemia de obezitate. Cu mii de ani în urmă, 
când specia noastră ardea calorii vânând şi mergând după hrană 
pe câmpii şi prin jungle, aveam nevoie să stocăm fiecare strop 
de energie. De fiecare dată când găseam hrană care conţinea 
grăsime sau zahăr, ne opream şi consumam cât de mult puteam. 
Mai mult, natura ne-a dat un mecanism intern folositor: un 
interval de circa 20 de minute între momentul în care am 
consumat suficiente calorii şi momentul când apare senzația de 
saţietate. Acest fapt ne-a permis să depunem un pic de grăsime, 
care se dovedea utilă mai târziu, când se întâmpla să nu izbutim 
să vânăm vreun cerb. 

Și-acum să facem un salt în timp peste câteva mii de ani. 

În ţările industrializate, petrecem cea mai mare parte a 
timpului diurn stând pe scaune şi uitându-ne la câte un ecran în 
loc să vânăm animale. În loc ca noi înşine să plantăm, să 
cultivăm şi să recoltăm porumb şi soia, agricultura comercială 
face toate astea în locul nostru. Producătorii de alimente 


transformă porumbul în produse pline de zahăr care îngraşă, iar 


noi le cumpărăm de la restaurantele fast-food şi de la super- 
marketuri. În această lume de Dunkin Donuts, plăcerea noastră 
pentru zahăr şi grăsime ne face să consumăm la iuţeală mii de 
calorii. lar după ce am înfulecat la micul dejun o baghetă cu 
şuncă, ouă şi brânză, intervalul de 20 de minute între momentul 
când am mâncat destul şi cel când ne simțim sătui ne permite să 
mai adăugăm ceva calorii, sub forma unei cafele îndulcite şi a 
unei jumătăţi de duzină de gogoşele pudrate cu zahăr. 

În esenţă, mecanismele pe care ni le-am dezvoltat în 
timpul primilor ani de evoluţie au putut avea sens în trecutul 
îndepărtat. Dar, având în vedere nepotrivirea dintre viteza 
dezvoltării tehnologice şi evoluţia umană, aceleaşi instincte şi 
abilități care, odinioară, ne-au ajutat ne stau acum deseori în 
cale. Comportamentele care ne conduc la luarea unor decizii 
greşite, manifestate în alte secole ca mici neplăceri, pot acum să 
ne afecteze viaţa grav şi în moduri esențiale. 

Când designerii tehnologiilor moderne nu ne înțeleg 
imperfectiunile, pun la punct sisteme noi şi îmbunătățite pentru 
burse, pentru asigurări, educație, agricultură sau asistenţă 
medicală, care nu ţin cont de limitările noastre (îmi place 
termenul „tehnologii incompatibile cu factorul uman”, iar ele 


sunt pretutindeni). Drept consecință, sfârşim inevitabil prin a 


face greşeli şi, uneori, eşuăm spectaculos. 


ACEASTA PERSPECTIVA a naturii umane ar putea 
părea un pic deprimantă la suprafață, dar nu trebuie să fie. 
Economiştii comportamentali vor să înțeleagă slăbiciunea 
umană şi să găsească moduri mai empatice, mai realiste şi mai 
eficiente de a-i face pe oameni să evite tentaţiile, să manifeste 
mai mult autocontrol şi, în cele din urmă, să-şi atingă ţelurile pe 
termen lung. 

Pentru noi, ca societate, este extrem de benefic să 
înțelegem cum şi când greşim şi să proiectăm/inventăm/creăm 
noi modalităţi de a ne depăşi erorile. Pe măsură ce ajungem la o 
anumită înţelegere a ceea ce ne determină într-adevăr 
comportamentele şi ceea ce ne abate din drum — de la decizii de 
afaceri asupra bonusurilor şi a motivării şi până la aspectele cele 
mai personale ale vieții, ca relaţiile maritale şi fericirea —, putem 
căpăta control asupra banilor, a relaţiilor, a resurselor, a 
siguranței şi a sănătății, atât ca indivizi, cât şi ca societate. 

Acesta este adevăratul scop al economiei 
comportamentale: încearcă să înțeleagă modul cum funcționăm 
în realitate, astfel încât să putem să ne observăm mai atent 


tendinţele, să fim mai conştienţi de influenţele lor asupra noastră 


şi, cum e de sperat, să luăm şi decizii mai bune. Deşi nu-mi pot 
imagina că vom deveni vreodată decidenți perfecţi, cred că o 
înțelegere mai bună a multiplelor forțe iraționale care ne 
influenţează ar putea fi un prim pas util în luarea unor decizii 
mai bune. Şi nu trebuie să ne oprim aici. Inventatorii, 
companiile şi guvernanţii pot face un pas în plus, reproiectând 
mediul nostru de viaţă şi de lucru într-un mod mai natural şi mai 
compatibil cu ceea ce putem sau nu putem face. 

În cele din urmă, acesta e obiectul economiei 
comportamentale — să-şi reprezinte forțele ascunse care ne 
determină deciziile în diferite domenii şi să găsească soluţii la 
problemele obişnuite ce ne afectează la nivel personal, al 
afacerilor şi al vieţii publice. 

AŞA CUM VEŢI VEDEA în paginile următoare, fiecare 
capitol din această carte se bazează pe experimentele realizate 
de-a lungul anilor alături de nişte colegi grozavi (la sfârşitul 
cărții am inclus scurte biografii ale minunaţilor mei 
colaboratori), în fiecare dintre aceste capitole, am încercat să 
pun în lumină câteva dintre predispoziţiile care ne coordonează 
deciziile în varii domenii, de la locul de muncă şi până la 
fericirea personală. 


V-aţi putea întreba de ce colegii mei şi cu mine alocăm 


atât de mult timp, bani şi energie pentru astfel de experimente. 

Pentru cei din ştiinţele sociale, experimentele sunt ca nişte 
microscoape sau stroboscoape care măresc şi iluminează forţele 
multiple şi complexe ce-şi exercită simultan influenţa asupra 
noastră. Ele ne ajută să descompunem comportamentul uman 
într-o serie succesivă de cadre fixe, să izolăm forţele individuale 
şi să le examinăm cu atenţie în toate detaliile lor. Ele ne permit 
să testăm direct şi precis tot ceea ce pune în mişcare ființele 
umane, oferindu-ne în acelaşi timp o înţelegere mai adâncă a 
trăsăturilor şi a nuanţelor din propriile noastre înclinații*. 

Mai e şi un alt aspect pe care vreau să-l subliniez: dacă 
lecţiile învăţate în orice experiment s-ar limita la mediul 
controlat al acelui studiu particular, atunci şi valoarea lor ar fi 
limitată. Vă invit, deci, să priviți experimentele ca pe nişte 
ilustrări ale unor principii generale şi care ne oferă o viziune 
intimă a felului în care gândim şi a modului de a lua decizii în 
diverse situații ale vieţii. Speranța mea e că, odată ce înțelegeți 
cu adevărat cum funcționează natura noastră umană, veți putea 
decide cum să aplicaţi aceste cunoştinţe în viaţa profesională şi 
personală. 

În fiecare capitol am încercat, de asemenea, să extrapolez 


anumite posibile implicaţii pentru viaţă, afaceri şi politici 


publice — concentrându-mă asupra a ceea ce putem face pentru a 
ne controla pornirile iraționale. Desigur, implicaţiile pe care le- 
am schițat sunt doar parţiale. Ca să profităm cu adevărat de 
această carte şi de ştiinţele sociale în general, este important ca 


voi, cititorii, să petreceţi un timp meditând la 


Uneori, experimentele produc rezultate surprinzătoare, 
contraintuitive; alteori, confirmă intuițiile pe care mulți dintre 
noi le au deja. Dar intuiţia nu e acelaşi lucru cu evidența; numai 
printr-un experiment condus cu atenție putem descoperi dacă 
intuiţiile noastre despre o anumită slăbiciune umană sunt corecte 


sau greşite. 


Felul cum principiile comportamentului uman se aplică la 
viața voastră personală şi să aveţi în vedere soluţii diferite de 
rezolvare a problemelor, ținând cont de noua înţelegere a naturii 


umane pe care aţi dobândit-o. Aici e aventura cea mare. 


CITITORII CARE CUNOSC cartea /rațional în mod 
previzibil ar putea dori să afle prin ce se diferențiază cartea de 
faţă de predecesoarea ei. În Jrațional în mod previzibil am 
examinat o serie de înclinații care ne conduc — în special în 


calitate de consumatori — la luarea unor decizii proaste. Cartea 


de faţă este diferită prin trei aspecte. 

În primul rând — şi cel mai evident, cartea are alt titlu. Ca 
şi predecesoarea ei, se bazează pe experimente ce determină 
felul cum luăm decizii, însă abordarea iraționalității este 
întrucâtva diferită. În cele mai multe cazuri, cuvântul 
„iraționalitate” are o conotaţie negativă, implicând orice, de la 
greşeală la nebunie. Dacă am fi în postura de a proiecta un nou 
concept de ființă umană, probabil că am face tot posibilul să 
eliminăm din formulă iraționalitatea; în Jrațional în mod 
previzibil am explorat dezavantajele tendințelor iraționale 
umane. Dar există şi o altă latură a iraționalităţii, una care, de 
fapt, e destul de favorabilă. Uneori, suntem norocoşi să posedăm 
să ne adaptăm la medii noi, să avem încredere în oameni, să ne 
bucurăm de rezultatele muncii noastre şi să ne iubim copiii. 
Aceste tipuri de forţe fac parte din minunata, surprinzătoarea — 
chiar dacă iraţională — natură umană cu care ne naştem (şi într- 
adevăr, cei lipsiţi de abilitatea de se adapta, de a avea încredere 
sau de a se bucura de munca lor pot fi foarte nefericiţi). Aceste 
forțe iraționale ne ajută să facem lucruri mari şi să trăim bine 
într-o structură socială. Titlul /raționalitatea benefică este o 


încercare de a sintetiza complexitatea actelor noastre iraționale — 


aspectele de care mai curând ne-am lipsi şi cele pe care am vrea 
să le păstrăm dacă am fi proiectanți naturii umane. Cred că e 
important să ne înţelegem şi ciudăţeniile avantajoase, şi cele 
dezavantajoase, fiindcă numai aşa putem începe să eliminăm 
răul şi să consolidăm ceca ce e bun. 

În al doilea rând, veţi observa că această carte este 
împărţită în două secţiuni distincte. În prima, vom examina mai 
îndeaproape comportamentul nostru la muncă, acolo unde ne 
petrecem mare parte din viața activă. Vom examina relaţiile — nu 
numai cele cu alți oameni, dar şi cele cu mediul şi cu noi înşine. 
Care este relația noastră cu salariile, cu şefii, cu lucrurile pe care 
le producem, cu ideile şi cu sentimentele noastre atunci când 
suntem tratați incorect? Ce ne motivează să ne ducem sarcinile 
la bun sfârşit? Ce anume ne dă senzația că lucrurile au sens? De 
ce are o importanţă atât de mare la locul de muncă tendinţa de a 
respinge ideile pe care nu le-am lansat noi? De ce reacționăm 
aşa de puternic în fața nedreptății şi a incorectitudinii? 

În partea a doua, vom trece de sfera domeniului muncii 
pentru a investiga modul cum ne comportăm în cadrul relațiilor 
interpersonalc. Care este relația noastră cu mediul şi cu propriile 
corpuri? Cum ne raportăm la oamenii cu care facem cunoştinţă, 


la cei pe care îi iubim şi la străinii care au nevoie de ajutorul 


nostru? Şi care este relația noastră cu propriile emoții? Vom 
examina felul în care ne adaptăm la noi factori, medii şi relaţii 
de dragoste; cum funcționează (şi cum nu) lumea site-urilor 
matrimoniale; ce forțe ne dictează reacţiile în faţa tragediilor 
umane şi cum manifestările noastre emoţionale dintr-un moment 
dat pot influenţa tipare comportamentale cu bătaie lungă în 


viitor. 


Iraționalitatea benefică este foarte diferită de Irațional în 
mod previzibil şi pentru că este o carte foarte personală. Deşi 
colegii mei şi cu mine încercăm să fim cât mai obiectivi posibil 
în desfăşurarea şi analizarea experimentelor, mare parte din 
această carte (mai ales secțiunea a doua) are de-a face cu 
experienţele mele dificile de pacient al secției de arşi. Rănile 
mele, ca orice răni severe, m-au traumatizat, dar mi-au şi 
schimbat foarte rapid percepția asupra multor aspecte ale vieții. 
Acest episod mi-a oferit o perspectivă unică asupra naturii 
umane, punându-mă în faţa unor întrebări la care, în alte situaţii, 
nu m-aş fi gândit şi care, din pricina suferinţei, au devenit 
esenţiale în viața mea, precum şi punctul central al cercetărilor 
mele. Mai mult decât atât, şi poate mai important, m-a făcut să 


conştientizez felul în care funcționează propriile mele 


habitudini.  Descriindu-mi experiențele şi  predispozițiile 
comportamentale, sper să pun în lumină procesul de gândire 
care mi-a ghidat opiniile şi zonele de interes personale, dar să şi 
lămuresc câteva dintre trăsăturile condiţiei umane, comune vouă 
ŞI mie. 

ȘI ACUM să începem... 

Partea întâi 


Modurile neaşteptate în care sfidăm logica la serviciu 


1 

A plăti mai mult pentru mai puţin 

De ce bonusurile mari nu funcţionează întotdeauna 

Imaginează-ți că eşti un şoarece de laborator durduliu şi 
fericit. Într-o zi, o mână de om înmănuşată te ia cu grijă din 
cutia confortabilă pe care o consideri casă şi te pune într-o altă 
cutic, mai puţin confortabilă, cu un labirint înăuntru. Curios cum 
eşti, începi să te agiți de colo-colo, tremurând din mustăți. 
Remarci imediat că anumite părți ale labirintului sunt negre, iar 
altele albe. Adulmeci şi te-ndrepţi către secţiunea albă. Nu se- 
ntâmplă nimic. 

O iei la stânga, către secţiunea neagră. Îndată ce intri, un 


şoc electric foarte neplăcut îți urcă prin labe. 


Zi de zi, timp de o săptămână, eşti introdus într-un alt 
labirint. Locurile inofensive şi cele periculoase se schimbă 
zilnic, ca şi culorile pereţilor şi intensitatea şocurilor. Uneori, 
secțiunile unde şocurile sunt mai slabe sunt roşii. Alteori, zonele 
unde şocurile sunt cel mai puternic resimţite sunt marcate cu 
buline. Uneori, părțile unde nu păţeşti nimic sunt acoperite cu 
pătrăţele albe şi negre. Zilnic, treaba ta e să înveţi să parcurgi 
labirintul, alegând cele mai sigure căi şi evitând şocurile 
(răsplata pentru faptul că ai învăţat cum să mergi în siguranță 
prin labirint este că nu suferi şocuri electrice). Cât de bine te 
descurci? 

Cu mai bine de un secol în urmă, psihologii Robert 
Yerkes şi John Dodson* au realizat versiuni diferite ale acestui 
experiment de bază, în încercarea de a afla două lucruri despre 
şoareci: cât de repede pot să înveţe şi, încă mai important, ce 
intensitate a şocurilor electrice îi motivează să înveţe mai 
repede. Când şocurile au fost moderate, şoarecii pur şi simplu se 
fâțâiau de colo-colo, nemotivaţi fiind de întâmplătoarele şocuri 
nedureroase. Însă, pe măsură ce intensitatea şocurilor şi 
disconfortul creşteau, şoarecii începeau să se simtă ca sub un 
bombardament inamic şi deveneau mai motivaţi să învețe mai 


repede. Urmând această logică, am presupune că, atunci când 


şoarecii vor cu adevărat să evite cele mai puternice şocuri, 
învaţă cel mai rapid. 

Suntem tentaţi să deducem imediat că există o legătură 
între magnitudinea stimulentului şi abilitatea de a acționa mai 
bine. Pare rezonabil să conchidem că, cu cât suntem mai 
motivaţi să realizăm ceva, cu atât vom munci mai mult pentru 
atingerea obiectivului, iar acest efort mai mare ne va aduce mai 
aproape de ţinta propusă. Acesta, în fond, este un element al 
logicii care stă la baza plăţii unor bonusuri uriaşe pentru brokerii 
de la bursă şi pentru directorii executivi: oferă-le oamenilor un 
bonus foarte mare şi ei vor fi motivaţi să acţioneze la niveluri 
foarte înalte. 

UNEORI, INTUIȚIILE noastre despre legăturile dintre 
motivație şi performanță (şi, într-un sens mai larg, 
comportamentul nostru) sunt corecte; alteori, realitatea şi 
intuiţia nu corespund. 

În cazul lui Yerkes şi Dodson, unele dintre rezultate s-au 
potrivit cu ceea ce ne-am aştepta cei mai mulți dintre noi, altele 
nu. Când şocurile au fost foarte slabe, şoarecii n-au fost prea 
motivaţi şi, în consecinţă, au învăţat lent. Când şocurile au fost 
medii, şoarecii au fost mai motivaţi să descopere care sunt 


regulile din cuşcă şi-au învăţat mai repede. Până la acest punct, 


rezultatele se potrivesc cu intuițiile noastre despre relația dintre 
motivație şi performanţă. 

Graficul alăturat indică trei posibile relaţii între stimulente 
(plăți, şocuri) şi performanţă. Linia gri-deschis reprezintă o 
relație simplă, unde stimulentele mai mari contribuie 
întotdeauna în acelaşi fel la performanţă. Linia gri punctată 
reprezintă o relație între stimulente şi performanță unde 
randamentul se diminuează. Linia gri-închis reprezintă 
rezultatele experimentului lui Yerkes şi Dodson. La niveluri de 
motivație scăzute, adăugarea stimulentelor ajută la creşterea 
performanței. Dar, pe măsură ce nivelul motivației de bază 
creşte, adăugarea stimulentelor poate avea un efect de recul, 
reducând performanţa şi creând ceea ce psihologii numesc 


deseori „o relaţie în U inversat”. 


Performanţă 


Stimulente 


— Referințele la lucrările, academice, menţionate în 
fiecare capitol, ca şi sugestiile de lecturi suplimentare, se află 


la sfârşitul cărţii. 


Dar aici e capcana: când intensitatea şocului a fost foarte 
mare, şoarecii au performat mai prost! Desigur, e greu să intri în 
mintea unui şoarece, dar se pare că atunci când intensitatea 
şocurilor a fost cea mai ridicată, şoarecii nu s-au mai putut 
concentra la altceva decât la frica lor de şoc. Paralizaţi de 
groază, şi-au amintit cu greu care părți din cuşcă erau sigure şi 
care nu, aşa încât au fost incapabili să descifreze cum este 
structurat mediul lor. 

Experimentul lui Yerkes şi Dodson ar trebui să ne facă să 
ne întrebăm care e relația reală între plată, motivaţie şi 
performanţă pe piaţa muncii. La urma urmei, experimentul lor a 
arătat clar că stimulentele pot fi o sabie cu două tăişuri. Până la 
un anumit punct, ele ne motivează să învăţăm şi să atingem 
performanțe. Dar, dincolo de acest punct, presiunea 
motivaţională poate fi atât de mare, încât de fapt să distrugă un 
individ de la concentrare şi îndeplinirea sarcinilor — un 
deznodământ de nedorit nimănui. 


Desigur, şocurile electrice nu sunt un mecanism de 


stimulare prea comun în viața reală, dar acest tip de relație între 
motivaţie şi performanță poate fi aplicat, de asemenea, şi altor 
genuri de motivație, fie că răsplata este posibilitatea de a evita 
un şoc electric, fie beneficiul financiar adus de obţinerea unei 
mari sume de bani. Să ne imaginăm cum ar arăta rezultatele lui 
Yerkes şi Dodson dacă ar fi folosit bani în loc de şocuri 
(presupunând că şoarecii ar fi vrut bani). La niveluri mici ale 
bonusurilor, şoarecii ar fi rămas indiferenți şi n-ar fi performat 
cine ştie ce. La niveluri medii ale bonusurilor, interesul ar fi fost 
mai mare şi performanța mai bună. Dar la niveluri foarte mari 
ale bonusurilor, ar fi fost „supramotivaţi”. Le-ar fi venit greu să 
se concentreze şi, în consecință, performanţa lor ar fi fost mai 
proastă decât dacă ar fi muncit pentru o primă mai mică. 

Am fi sesizat oare această „relație în U inversat” dacă am 
fi făcut un experiment folosind oameni în loc de şoareci şi bani 
drept stimulent? Sau, privind lucrurile dintr-un unghi mai 
pragmatic, ar fi eficient din punct de vedere financiar să plătim 
oamenii cu bonusuri foarte mari ca să-i facem să atingă 


performanţe? 


Avalanşa de bonusuri 


In lumina crizei financiare din 2008 şi a scandalului 
ulterior din cauza bonusurilor plătite în continuare multora 
dintre cei considerați responsabili pentru ea, multă lume se 
întreabă cum îi influenţează în realitate stimulentele pe CE-O şi 
alți executivi de pe Wall Street. Conducerile companiilor 
presupun, în general, că bonusurile foarte mari acordate în 
funcție de performanţe îi vor motiva pe directorii executivi să 
investească mai mult efort în munca lor şi că rezultatele vor fi 
de mai bună calitate’. Dar oare chiar aşa se întâmplă? înainte de 
a vă pronunţa, să vedem ce ne spune evidența empirică. 

Pentru a testa eficiența stimulentelor financiare ca 
instrument de creştere a performanței, Nina Mazar (profesor la 
Universitatea din Toronto), Un  Gneezy (profesor la 
Universitatea California, San Diego), George Loewenstein 
(profesor la Universitatea Carnegie Mellon) şi cu mine am 
inițiat un experiment. 

2 Au existat, desigur, multe încercări de a explica de ce este raţionai ca directorii 
executivi să fie plătiți cu salarii foarte mari, inclusiv una pe care o găsesc cu 
deosebire interesantă, dar neverosimilă. Conform acestei teorii, executivii sunt 
plătiți foarte bine nu pentru că ar crede cineva că acei bani sunt câştigaţi sau 
meritaţi, ci pentru că salariile lor îi pot motiva pe alți oameni să muncească din 
greu în speranţa că, într-o bună zi, vor fi şi ei supraremunerați, ca şi ceilalți CE-O. 
Partea hazlie a acestei teorii este că, dacă o urmezi pană la consecinţele ei logice, 
nu numai că vei plăti directorilor salarii ridicol de mari, darâi vei şi sili să-şi 
petreacă mai mult timp cu familia şi prietenii şi îi vei trimite în vacanțe scumpe, 


ca să desăvârşeşti tabloul unei vieţi perfecte — fiindcă acesta va fi cel mai bun 
mod de a-i motiva pe alţii să încerce să devină şi ei CE-O. 


2. Sensul muncii: ce ne pot învăţa jocurile Lego despre 


bucuria muncii 64 


Am variat mărimea bonusurilor pe care participanţii le 
puteau primi dacă îşi îndeplineau îndatoririle şi am măsurat 
efectul diferitelor niveluri ale bonusului asupra performanţei. În 
mod special, am vrut să vedem dacă oferirea unor bonusuri 
foarte mari va creşte performanța, aşa cum ne aşteptăm de 
obicei, sau o va altera, la fel ca în experimentul lui Yerkes şi 
Dodson cu şoarecii. 

Am decis să le oferim unora dintre participanți ocazia de a 
obţine un bonus relativ mic (echivalent cu plata lor obişnuită pe 
o zi). Alţii au avut şansa să obţină un bonus mediu (echivalent 
cu plata lor obişnuită pe circa două săptămâni). Cei puţini şi 
Norocoşi, cel mai important grup pentru experimentul nostru, au 
putut câştiga un bonus foarte mare, echivalent cu plata lor 
uzuală pe circa cinci luni. Comparând performanţele celor trei 
grupuri, am sperat să ne facem o idee mai exactă despre cât de 
eficiente sunt bonusurile pentru îmbunătățirea performanţelor. 

Știu că vă gândiţi „Cum pot să mă înscriu şi eu la un 


asemenea experiment?”. Dar, înainte de a face presupuneri 


extravagante despre bugetul meu de cercetare, am să vă spun că 
am făcut ceea ce multe companii fac în zilele noastre — am 
externalizat operaţiunea în India rurală, unde cheltuiala medie 
lunară pe cap de locuitor este de circa 500 de rupii (aproximativ 
11 dolari). Aceasta ne-a permis să oferim bonusuri semnificative 
pentru participanţi, fără a trezi suspiciunea şi mânia sistemului 
contabil al universităţii. 

După ce am ales locul desfăşurării experimentelor, a 
trebuit să alegem noi înşine sarcinile de îndeplinit. Ne-am gândit 
să folosim sarcini bazate pe efort pur — alergare, genuflexiuni, 
ridicare de greutăţi, însă, din moment ce CE-O şi alți executivi 
nu-şi câştigă banii în acest mod, ne-am hotărât să ne concentrăm 
pe activități care cereau creativitate, concentrare, memorie şi 
abilități de rezolvare a problemelor. 1) după ce am testat pe noi 
înşine şi pe câţiva studenți o serie întreagă de sarcini, cele şase 
activităţi pe care le-am selectat au fost următoarele: 

l.  „Potriviţi sferturile”: în acest puzzle spațial, 
participantul trebuie să potrivească într-un pătrat nouă piese în 
formă de sfert de cerc. Să potriveşti opt dintre ele e simplu, dar 
pe toate nouă e aproape imposibil. 

2. „Simon”: amintire viu colorată a anilor 80, acesta este 


(sau a fost) un joc electronic de memorie care le cerea 


participanților să repete fără să greşească secvenţe din ce în ce 


mai lungi de butoane luminoase. 


3. „Repetaţi ultimele trei numere”: după cum îi spune şi 
numele, e un joc simplu în care citim o secvenţă de numere 
(23,7,65,4) iar la un moment dat ne oprim. Participanţii trebuie 
să repete ultimele trei numere. 

4. „Labirintul”: un joc în care participantul foloseşte două 
manete pentru a controla unghiul unei suprafeţe de joc acoperite 
cu un labirint şi presărate cu găuri. Scopul e de a conduce o 
mică bilă de-a lungul unei rute şi să evite găurile. 

5. „Dart Ball”: un joc asemănător darts-ului, dar jucat cu 
mingi de tenis şi ţinte pentru ochit acoperite cu Velero (arici): 
mingile — cu partea buclată a materialului, iar ţinta — cu partea 
agățătoare a materialului, astfel încât mingile să se prindă de ea. 

6. „Rostogolirea în sus”: un joc în care participantul 
deplasează două bare fără legătură între ele, astfel încât să 
împingă o mică minge cât mai sus posibil pe o pantă înclinată. 

După ce am ales jocurile, am luat câte şase din fiecare tip, 
le-am băgat într-o cutie şi le-am trimis în India. Dintr-un motiv 
misterios, vameşilor indieni nu prea le-au plăcut jocurile Simon 


cu baterie, dar, după ce am plătit o taxă de import de 250%, 


jocurile au fost eliberate, iar noi gata să începem experimentul. 

Am angajat cinci masteranzi în economie de la Narayanan 
College din oraşul Madurai şi le-am cerut să meargă în câteva 
dintre satele din zonă. În fiecare dintre ele, ei trebuia să găsească 
un spaţiu public, ca, de pildă, un mic spital sau o sală de şedinţe, 
unde să-şi aşeze cartierul general şi să recruteze participanți 
pentru experimentul nostru. 

Unul dintre locurile alese, unde Ramesh, un student în al 
doilea an de masterat, trebuia să acţioneze, a fost un centru 
comunitar care nu era pe deplin terminat, fără pardoseală şi cu 
pereții nezugrăviţi, dar altfel funcțional şi, lucrul cel mai 
important, oferea protecție împotriva vântului, ploii şi arşiței. 

Ramesh a aşezat cele şase jocuri în sală şi s-a dus afară 
pentru a întâmpina primul participant. Curând, a trecut cineva pe 
acolo căruia Ramesh a încercat imediat să-i trezească interesul 
pentru experiment. „Avem câteva treburi distractive de făcut”, i- 
a explicat el. „Ai fi interesat să participi la un experiment?” 
Faptul i s-a părut suspect omului, un fel de activitate plătită de 
guvern, aşa încât n-a fost surprinzător că a clătinat din cap şi şi-a 
văzut de drum. Dar Ramesh a insistat: „Poţi să obţii nişte bani 
din acest experiment, e sponsorizat de universitate”. Şi aşa s-a 


întors primul nostru participant, pe nume Nitin, şi l-a urmat pe 


Ramesh în centrul comunitar. 

Ramesh i-a arătat lui Nitin toate instalațiile din sală. 
„Acestea sunt jocurile pe care le vom juca azi”, i-a spus lui 
Nitin. „Ar trebui să ne ia cam o oră. Înainte să începem, hai să 
vedem ce bani poţi să câştigi”. Ramesh a aruncat cu zarul, «. I 
re s-a oprit la 4. Asta însemna, după algoritmul nostru, că Nitin 
urma să intre în categoria celor cu bonusuri medii, aşadar ar fi 
putut câştiga în total, din cele şase jocuri, 240 de i iipii — 
echivalentul plăţii a circa două săptămâni de muncă, în medie, 
pentru un locuitor din India rurală. 

Apoi Ramesh i-a explicat lui Nitin instrucțiunile. „Pentru 
i lecare dintre cele şase jocuri avem un nivel mediu de perii 
amantă, adică bun, şi unul înalt, adică foarte bun. Pentru i lecare 
joc în care atingi nivelul bun de performanță primeşti 20 de 
rupii, iar pentru fiecare joc în care atingi nivelul foarte bun iei 


40 de rupii. Nu iei nimic pentru jocurile unde nu 


Atingi nivelul bun. Asta înseamnă că plata ta va fi undeva 
între zero şi 240 de rupii, depinde de performanţă”. 

Nitin a dat din cap şi Ramesh a luat, la întâmplare, jocul 
„Simon”. În acest joc, unul dintre cele patru butoane colorate se 


aprindea şi emitea un ton muzical. Nitin trebuia să apese butonul 


luminos. Apoi, maşinăria lumina acelaşi buton, urmat de un 
altul. Nitin trebuia să apese cele două butoane în succesiune, şi 
tot aşa, într-un număr crescător de butoane. Dacă Nitin reţinea 
succesiunea şi nu făcea greşeli, jocul mergea mai departe şi 
lungimea secvenţei de butoane aprinse creştea. Dar, de îndată ce 
Nitin a greşit o secvenţă, jocul s-a sfârşit şi scorul lui a devenit 
egal cu cea mai lungă secvență nimerită corect, în total, Nitin a 
avut dreptul la zece încercări pentru a atinge scorul dorit. 

„ȘI acum hai să-ți spun ce înseamnă bun şi foarte bun în 
acest joc”, a continuat Ramesh. „Dacă reuşeşti să repeți corect o 
secvență de şase paşi măcar o singură dată din cele zece 
încercări, ăsta e un nivel bun de performanţă şi vei câştiga 20 de 
rupii. Dacă repeţi corect o secvență de opt paşi, este un nivel 
foarte bun şi vei încasa 40 de rupii. După zece încercări, vom 
începe următorul joc. E totul clar cu jocul şi regulile de plată?” 

Nitin a fost destul de incitat de perspectiva de a câştiga 
atât de mulţi bani. „Hai să începem”, a spus. Zis şi făcut. 

Butonul albastru a fost primul care s-a aprins, iar Nitin l-a 
apăsat. Următorul a fost cel galben, iar Nitin a apăsat butonul 
albastru şi pe cel galben. Nimic complicat. S-a descurcat când 
butonul verde s-a aprins următorul, dar, din nefericire, a ratat al 


patrulea buton. Nici la următoarea încercare n-a fost mai bine. 


La a cincea încercare însă, şi-a amintit o succesiune de şapte, iar 
la al optulea joc, a reuşit o secvenţă de opt. În ansamblu, jocul a 
fost un succes, iar el — mai bogat cu 40 de rupii. 

Următorul joc a fost „Potriviţi sferturile”, urmat de 
„Repel. Îţi ultimele trei numere”, „Labirintul”, „Dart Ball” şi, în 
fine, „Rostogolirea”. După o oră, Nitin a atins un nivel foarte 
bun de performanţă la două dintre jocuri şi unul bun la altele 
două. Dar n-a reuşit să atingă un nivel bun în cazul altor două 
jocuri. În total, a câştigat 120 de rupii — un pic mai mult decât 
plata pe o săptămână, astfel încât a părăsit încântat centrul 
comunitar. 

Următorul participant a fost Apurve, un tip atletic de 30 şi 
ceva de ani, cu început de chelie şi tată de gemeni. Apurve a dat 
cu zarul şi i-a ieşit 1, un număr care, conform algoritmului 
nostru, îl plasa în categoria celor cu bonusuri mici. Aceasta 
însemna că totalul sumelor pe care le putea câştiga din cele şase 
jocuri era de 24 de rupii, cam cât plata pentru o zi de muncă. 

Primul joc pe care l-a jucat Apurve a fost „Repetaţi 
ultimele trei numere”, urmat de „Rostogolirea”, „Potriviţi 
sferturile”, „Labirintul” şi „Simon”, iar ultimul, „Dart Ball”. 
Una peste alta, s-a descurcat relativ bine. A avut un nivel de 


performanţă bun la trei dintre jocuri şi foarte bun la unul singur. 


Acest scor l-a situat oarecum la acelaşi nivel de performanţă cu 
Nitin, dar, din cauza alegerii nenorocoase a zarului, a câştigat 
numai 10 rupii. Totuşi, a fost mulţumit să primească acea sumă 
pentru o oră de jocuri. 

Când Ramesh a tras la sorți pentru al treilea participant, 
Anoopum, zarul s-a oprit la 5. Conform algoritmului nostru, asta 
însemna că se încadrează în categoria cu bonusurile cele mai 
mari. Ramesh ia explicat lui Anoopum că pentru fiecare joc în 
care ar fi atins nivelul de performanţă bun va primi 200 de rupii 
şi 400 de rupii pentru fiecare joc la care ar fi realizat un scor 
foarte bun. Anoopum a făcut un calcul rapid: şase jocuri înmulțit 


cu 400 de rupii înseamnă 2.400 de rupii — o 


Adevărată avere, egală cu plata cam pe cinci luni de 
muncă. Lui Anoopum nu i-a venit să creadă ce noroc a dat peste 
el. 

Primul joc ales aleatoriu pentru Anoopum a fost 
„Labirintul”. Anoopum a fost instruit să plaseze o bilă mică de 
oțel la poziţia de start şi apoi să folosească cele două manete 
pentru a împinge bila prin labirint, împiedicând-o, în acelaşi 
timp, să cadă în găurile din suprafaţa de joc. „O să jucăm jocul 


de zece ori”, a spus Ramesh. „Dacă izbuteşti să împingi bila 


dincolo de a şaptea gaură, acesta va fi un nivel bun de 
performanţă şi vei primi 200 de rupii. Dacă o împingi dincolo de 
a noua gaură, va fi un nivel foarte bun de performanţă şi vei 
încasa 400 de rupii. Când terminăm cu acest joc, trecem la 
următorul. E totul limpede?” 

Anoopum a aprobat din cap cu nerăbdare. A înşfăcat 
manetele care controlau înclinarea suprafeţei de joc şi s-a uitat 
la bila de oţel aflată la poziția de start ca şi când ar fi fost o 
pradă. „E foarte, foarte important”, a murmurat el. „Trebuie să 
reuşesc”. 

A pus bila în mişcare; aproape imediat, aceasta a căzut în 
prima gaură. „Mai am nouă încercări”, a zis el cu glas tare, ca să 
se încurajeze. Dar era sub presiune, iar mâinile au început să-i 
tremure de pe-acum. Incapabil să-şi controleze mişcările fine ale 
mâinilor, eşua de fiecare dată. Ratând „Labirintul”, vedea cum 
se risipesc încet imaginile minunate a ceea ce ar fi făcut cu mica 
lui avere. 

Următorul joc a fost „Dart Ball”. De la şase metri 
distanță, Anoopum a încercat să nimerească ţinta în centrul 
acoperit cu Velero. A zvârlit minge după minge, una de jos în 
sus, ca la softball, una de sus în jos ca la cricket, ba şi din lături. 


Unele mingi ajungeau foarte aproape de ţintă, dar niciuna dintre 


cele 20 de aruncări n-a atins centrul. 

„Potriviţi sferturile” a fost pură frustrare. În doar două 
minute, Anoopum trebuia să aşeze nouă piese în puzzle pentru a 
câştiga 400 de rupii (dacă făcea asta în patru minute, ar fi 
câştigat 200 de rupii). Pe măsură ce timpul se scurgea, Ramesh 
anunţa la fiecare 30 de secunde cât a rămas: „90 de secunde! 60 

de secunde! 30 de secunde!”. Bietul Anoopum încerca să se 
mişte mai repede şi mai repede, folosind tot mai multă forță ca 
să potrivească toate cele nouă piese în pătrat, dar în zadar. 

La sfârşitul celor patru minute, jocul a fost lăsat baltă. 
Rameesh şi Anoopum au trecut la jocul „Simon”. Anoopum se 
simțea întru câtva necăjit, dar s-a recules şi a încercat din 
răsputeri să se concentreze la ceea ce avea acum de făcut. 

Prima încercare la „Simon” s-a rezumat la o secvenţă de 
două butoane — nu prea promiţător. Dar, la a doua încercare, a 
reuşit să-şi amintească o secvenţă de cinci butoane luminoase. A 
surâs fericit, fiindcă ştia că, până la urmă, câştiga cel puțin 200 
de rupii şi avea încă opt şanse să ia încă pe atât. Simţind că, în 
sfârşit, era în stare să se descurce, a încercat să se concentreze 
mai bine, silindu-şi memoria să atingă un nivel mai înalt de 
performanţă. La următoarele opt încercări, a reuşit să memoreze 


secvenţe de şase şi şapte, dar niciodată de opt. 


Când mai avea două încercări, Anoopum a hotărât să ia o 
pauză. A făcut exerciții de calmare a respirației, exhalând un 
„Om” prelung la fiecare respiraţie. După câteva minute, a fost 
gata pentru  „Rostogolirea”. Din nefericire, a ratat şi 
„Rostogolirea”, şi „Repetaţi ultimele trei numere”. A plecat din 
centrul comunitar consolat la gândul că a câştigat 200 de rupii — 
o sumă frumoasă pentru câteva jocuri, dar supărarea că n-a luat 


potul cel mare era vizibilă pe fruntea lui încruntată. 


Rezultatele: Şi acum, domnilor... 

După câteva săptămâni, Ramesh şi ceilalți patru studenți 
au încheiat colectarea datelor în câteva sate şi mi-au trimis 
rezultatele. Eram nerăbdător să arunc o privire asupra lor. A 
meritat experimentul nostru indian timpul şi efortul? Există o 
relație între nivelurile diferite ale bonusurilor şi nivelul 
performanței? Au rezultate mai bune cei care primesc cei mai 
mulți bani? Sau mai rele? 

Pentru mine, o primă privire aruncată pe un set de date 
este una dintre cele mai incitante experienţe din aria cercetării. 
Deşi nu e la fel de senzaţional ca, de pildă, atunci când îți vezi 
prima dată copilul prin intermediul ultrasunetelor, este de 


departe mult mai încântător decât să deschizi un cadou de ziua 


ta. De fapt, pentru mine examinarea unui prim set de analize 
statistice capătă un aspect ceremonial. La începutul carierei 
mele în cercetare, după săptămâni sau luni de strângere a 
datelor, introduceam toate numerele într-un set de date şi îl 
formalizam pentru analiza statistică. Săptămâni şi luni de muncă 
mă aduceau în punctul în care descoperirea era aproape gata, dar 
eu voiam să sărbătoresc momentul. Făceam o pauză şi-mi 
turnam un pahar de vin sau o ceaşcă de ceai. Mă aşezam să 
sărbătoresc momentul magic doar atunci când, în sfârşit, apărea 
soluţia la puzzle-ul experimental la care lucram. 

Acel moment magic vine rar pentru mine acum. Nemai- 
fiind student, am agenda încărcată de angajamente şi nu mai am 
timp să analizez eu însumi datele obținute în experimente. Astfel 
încât, în mod obişnuit, studenţii sau colaboratorii mei iau primii 
contact cu analiza datelor şi au parte ei de satisfacția 
momentului. Dar când au sosit informaţiile din India, abia 
aşteptam să retrăiesc încă o dată o astfel de experienţă. Prin 
urmare, am convins-o pe Nina să-mi dea mie setul de date şi am 
făcut-o să-mi promită că nu se va uita la ele cât timp le voi 
cerceta eu. Nina mi-a promis, iar eu am revenit la ritualul meu 
de analiză a datelor, cu vin cu tot. 


ÎNAINTE DE A VĂ COMUNICA rezultatele, cât de bine 


credeți că s-au descurcat participanții din cele trei grupuri? Aţi 
crede că aceia cărora le-a fost oferit un bonus de nivel mediu au 
mers mai bine decât cei ce urmau să primească un bonus mai 
mic? Credeţi că aceia care sperau la o primă foarte mare s-au 
descurcat mai bine decât cei care puteau câştiga una de nivel 
mediu? Am descoperit că aceia care puteau câştiga un bonus 
mic (echivalent cu plata pentru o zi de muncă) şi unul mediu 

Graficul sintetizează rezultatele pentru cele trei categorii 
de bonusuri oferite pentru cele şase jocuri. Linia „foarte bun” 
reprezintă procentul de jucători din fiecare categorie care au 
atins acest nivel de performanţă. Linia „câştiguri” reprezintă 
procentul din plata totală realizat de participanții fiecărei 
categorii. 

Toate rezultatele 


80% 60% 40% 20% Bonus mare 


(echivalent cu plata pentru două săptămâni de muncă) nu 
difereau mult unii de alții. Am conchis că, din moment ce până 
şi remuneraţia cea mică a contat semnificativ pentru participanti, 
probabil ea le-a maximizat deja motivaţia. Dar cum au 
reacționat când era în joc bonusul cel mai mare (echivalentul 


plății pe care o primeau în mod obişnuit pentru cinci luni de 


muncă)? După cum vedeţi din graficul de la pagina 41, datele 
din experimentul nostru au arătat că oamenii, cel puţin din acest 
punct de vedere, seamănă foarte mult cu şoarecii. Cei ce puteau 
câştiga cel mai mult au avut cel mai slab nivel de performanţă. 
În comparaţie cu cei cu bonusuri mici şi medii, ei au obţinut 
performanţe bune sau foarte bune în mai puţin de o treime din 
timp. Experienţa a fost atât de stresantă pentru cei din categoria 
cu bonusuri foarte mari, încât au cedat sub presiune, aproape ca 
şoarecii din experimentul lui Yerkes şi Dodson. 

Supradimensionarea suplimentelor 

Ar trebui probabil să vă spun că nu am început 
experimentele în modul pe care tocmai vi l-am descris. Iniţial, 
ne-am gândit să exercităm presiuni suplimentare asupra 
participanților. Dat fiind bugetul de cercetare limitat, am vrut să 
creăm cel mai puternic stimulent posibil, ţinând cont de suma pe 
care o aveam la dispoziţie. Am decis să facem acest lucru 
adăugând în ecuaţie forța aversiunii la pierdere*. Aversiunea la 
pierdere înseamnă un lucru simplu: necazul produs de pierderea 
a ceva ce percepem ca aparținându-ne — hai să spunem bani — 
depăşeşte multumirea de a câştiga aceeaşi sumă. De exemplu, 
gândiţi-vă ce bucuroşi ați fi dacă într-o zi aţi descoperi că, graţie 


unei investiții norocoase, portofoliul v-a crescut cu 5%. Puneti 


în contrast acest sentiment plăcut cu supărarea pe care aţi simți- 
o dacă, în altă zi, ați descoperi că, din cauza unei investiții 
nefericite, portofoliul vi s-a depreciat cu 5%. Dacă supărarea 
pierderii este mai mare decât bucuria câştigului, atunci sunteţi 
susceptibili de aversiune la pierdere. (Nu vă faceți griji, 
majoritatea suntem aşa.) 

Ca să introducem aversiunea la pierdere în experimentul 
nostru, i-am plătit în avans cu 24 de rupii (6 x 4) pe participanţii 
din categoria cu bonusuri mici. Cei din categoria cu bonusuri 
medii au primit 240 de rupii (6 x 40), iar cei din categoria cu 
bonusuri foarte mari au primit în avans 2.400 de rupii (6 x 400). 
Le-am spus că, dacă ajung la nivelul de performanţă foarte bun, 
îi vom lăsa să-şi păstreze toţi banii pentru acel joc; dacă vor 
ajunge la nivelul de performanţă bun, vor lua jumătate din banii 
pentru un joc, iar dacă nu ating niciodată nivelul bun de 
performanţă, atunci le vom lua înapoi toţi banii pentru jocul 
respectiv. Ne-am gândit că participanţii se vor simţi mai 
motivaţi să evite pierderea banilor decât ar fi fost dacă ar fi 
încercat doar să-i câştige. 

Ramesh a realizat această variantă a experimentului într- 
un alt sat, cu doi participanţi. Dar n-a mers mai departe, întrucât 


această abordare ne-a oferit o provocare unică. Când primul I 


participant a păşit în centrul comunitar, i-am dat în avans toți 
banii pe care i-ar fi putut câştiga din experiment — 2.400 de 
rupii, echivalentul salariului pe cinci luni. El n-a reuşit însă să 
ducă la capăt niciun joc şi, din păcate pentru el, a trebuit să 
returneze toți banii. Am vrut atunci să vedem dacă şi restul 
participanților vor reacționa în acelaşi mod. Ei bine, următorul 
— Aversiunea la pierdere este o idee importantă, 
introdusă de Danny Kahneman şi Amos Tversky şi aplicată 
la multe domenii. Pentru această cercetare, Danny a primit 
în 2002 Premiul Nobel pentru Economie (din păcate, Amos a 


decedat în 1996). 


Participant n-a reuşit nici el să termine vreun joc. Bietul 
om era aşa de nervos, încât a tremurat tot timpul şi nu s-a putut 
concentra. Dar el n-a jucat după regulile noastre, aşa încât la 
sfârşitul experimentului a plecat cu toţi banii. Ramesh n-a fost în 
stare să se ia după el. La urma urmei, cine ar putea să-l acuze pe 
bietul om? Incidentul ne-a făcut să ne dăm seama că folosirea 
aversiunii la risc ar putea să nu meargă în acest experiment, aşa 
încât am optat pentru plata oamenilor doar la sfârşitul jocului. 

A mai existat un motiv pentru care am vrut să ne plătim în 


avans participanţii: ne-am dorit să surprindem realitatea 


psihologică a bonusurilor pe piaţă. Ne-am gândit că plata 
anticipată era analogă cu modul de gândire manifestat de mulți 
angajaţi atunci când aşteaptă bonusuri în fiecare an. Ei ajung să 
considere aceste plăți suplimentare aproape ca pe o parte 
standard a remuneraţiei lor. Deseori, fac şi planuri cum să le 
cheltuiască. Poate vor găsi o casă nouă cu o ipotecă altfel 
inaccesibilă sau poate plănuiesc o călătorie în jurul lumii. Odată 
ce încep să facă astfel de planuri, bănuiesc că sunt prinşi în 
aceeaşi mentalitate a aversiunii la pierdere ca şi participanții la 
jocuri plătiţi de noi în avans. 

Gândire vs. Acţiune 

Am fost convinşi că efectul negativ al remunerației mari 
pentru performanţă va fi oarecum limitat — la urma urmei, părea 
improbabil ca un bonus semnificativ să reducă performanţa în 
toate situațiile. Şi părea firesc să ne aşteptăm ca un factor de 
limitare (ceea ce psihologii numesc „moderator”) să depindă de 
nivelul de efort mental implicat de sarcinile propuse. Cu cât se 
cere mai multă abilitate intelectuală, ne gândeam noi, cu atât 
mai probabil ca stimulente foarte mari să producă rateuri. Ne- 
am gândit şi că bonusurile mai mari vor prilejui performanțe 
mai bune atunci când sunt implicate sarcini mecanice, 


noncognitive. De exemplu, cum ar fi dacă v-aş plăti de fiecare 


dată când aţi sări în sus în următoarele 24 de ore? Nu-i aşa că ați 
sări mult, şi că aţi sări şi mai mult dacă v-aş oferi şi mai mulți 
bani? V-aţi reduce ritmul săriturilor sau v-aţi opri atâta vreme 
cât vă simţiţi în stare să continuaţi, atâta vreme cât suma ar fi 
foarte mare? Puțin probabil. În cazurile unde sarcinile sunt 
foarte simple şi mecanice, e greu de imaginat că o motivație 
foarte consistentă ar avea un efect invers celui scontat. 

Acest raționament ne-a făcut să includem în experiment o 
gamă variată de sarcini şi, de aceea, am fost întrucâtva surprinşi 
că nivelul foarte înalt de remunerare a avut ca rezultat 
performanţe mai slabe pentru toate sarcinile. Cu siguranță am 
aşteptat să se întâmple aşa pentru sarcinile cu participare 
intelectuală mai mare, ca jocurile „Simon” sau „Repetaţi 
ultimele trei numere”, dar nu ne-am aşteptat ca efectul să fie 
similar şi pentru cele de natură mai mult mecanică, de genul 
„Dart Ball” sau „Rostogolirea”. Care e explicația? O posibilitate 
este ca intuiţia noastră despre sarcini mecanice să fi fost greşită 
şi că, inclusiv pentru aceste sarcini, stimulentele foarte mari să 
fie contraproductive. O altă posibilitate este ca sarcinile pe care 
le-am considerat ca având o componentă cognitivă slabă („Dart 
Ball” sau „Rostogolirea”) să implice totuşi anumite abilități 


mentale, astfel încât ar fi trebuit să includem în experiment nişte 


sarcini pur mecanice. 

Pornind de la aceste întrebări, am vrut să vedem ce se 
întâmplă dacă am lua o sarcină ce presupune anumite abilități 
cognitive (în forma unor probleme simple de matematică) şi am 


compara-o cu una bazată pe efort pur (a bate rapid în 


Două taste). Lucrând cu studenți de la MIT, am vrut să 
cercetăm relația între mărimea bonusului şi performanţă atunci 
când sarcinile sunt pur mecanice, în opoziţie cu altele care 
cereau anume abilităţi mentale. Dat fiind bugetul limitat de 
cercetare, n-am putut oferi studenţilor aceleaşi sume ca acelea 
de care am dispus în India. Aşa încât am aşteptat până la 
sfârşitul semestrului, când studenţii erau relativ pe drojdie cu 
banii, şi le-am oferit un bonus de 660 de dolari — destui bani 
pentru câteva petreceri — pentru o sarcină de aproximativ 20 de 
minute. 

Experimentul nostru era proiectat în patru etape, iar 
fiecare participant a luat parte la fiecare dintre ele (este ceea ce 
oamenii din ştiinţele sociale numesc „test în interiorul aceluiaşi 
lot de participanți”). Le-am cerut studenților să execute sarcina 
intelectuală (probleme simple de matematică) de două ori: odată 


cu promisiunea unui bonus mic şi odată cu promisiunea unuia 


mare. Le-am cerut şi să execute sarcina de natură mecanică (să 
bată în nişte taste) de două ori: odată cu promisiunea unui bonus 
mic şi odată cu promisiunea unuia mare. 

Ce am învăţat din acest experiment? După cum vă 
aşteptaţi, am găsit o diferenţă între efectele unor stimulente mari 
în cazul celor două tipuri de sarcini. Când toată treaba de făcut 
era să apese pe două taste, bonusurile mai mari au contribuit la o 
performanță mai bună. Dar când sarcina implica fie şi cele mai 
rudimentare abilități cognitive (în forma unor probleme simple 
de matematică), stimulentele mai mari au avut un efect negativ 
asupra performanţei, aşa cum am văzut în experimentul din 
India. 

Concluzia a fost limpede: plata unor bonusuri mai mari 
poate determina performanţe mai bune atunci când e vorba de 
sarcini simple, mecanice, dar se întâmplă pe dos atunci când le 
ceri să facă uz de creier — ceea ce se întâmplă de obicei şi atunci 
când companiile plătesc executivilor bonusuri foarte mari. Dacă 
vicepreşedinții seniori ar fi plătiți să zidească nişte cărămizi, 
motivarea lor cu bonusuri mari ar avea sens. Dar oamenii care 
primesc bonusuri pentru că se gândesc | «i fuziuni şi achiziții 
sau lansează instrumente financiare complicate pot fi mult mai 


puțin eficienți decât tindem să credem — ba chiar pot apărea 


consecinţe negative în cazul unor bonusuri realmente foarte 
mari. 

Ca să rezumăm, folosirea banilor pentru a motiva oamenii 
poate fi o sabie cu două tăişuri. Pentru sarcinile care necesită 
abilități cognitive, stimulente mici sau moderate în funcție de 
performanță pot fi utile. Dar când nivelul stimulentului este 
foarte înalt, el poate concentra prea multă atenție şi atunci 
distrage mintea persoanei respective spre gândul la recompensă. 
Acest fapt poate crea stres şi, în cele din urmă, săi — li 11 ică 
nivelul performanţei. 

ÎN ACEST PUNCT, un economist raţional poate obiecta 
că rezultatele experimentale nu se aplică în realitate la remune- 
i. Îţiile executivilor. El poate spune ceva de genul „Păi, în lumea 
reală, supraremunerarea n-ar fi niciodată o problemă, fiindcă 
angajatorii şi departamentele de resurse umane ar ţine Cont de 
performanța mai scăzută şi nu ar oferi niciodată i „'unsuri care 
ar putea face motivarea ineficientă”. În fond, II "ime 
economistul rațional, „angajatorii sunt perfect rațio-n. Ili. Ei ştiu 
care stimulente îi ajută pe angajați să lucreze mai bine şi care 
nu” *. 

— Am o bănuială că economiştii care cred pedeplinân 


raționalitatea afacerilor n-au lucrat nii iu îl în ifara mediului 


academic. 

Acesta e un argument perfect rezonabil. Într-adevăr, e 
posibil ca oamenii să înţeleagă intuitiv consecinţele negative ale 
bonusurilor mari şi, deci, să nu le ofere niciodată. Pe de altă 
parte, la fel ca în multe dintre actele noastre iraționale, este 
posibil, în acelaşi timp, ca noi să nu înțelegem exact cum ne 
influențează diferite forţe, inclusiv bonusurile financiare. 

Ca să aflăm ce intuiţii au oamenii despre bonusurile mari, 
am descris în detaliu experimentul din India unui grup numeros 
de cursanți MBA la Universitatea Stanford şi le-am cerut să 
anticipeze performanţa în categoriile de bonusuri mici, medii şi 
foarte mari. Fără a cunoaşte rezultatele experimentului, 
„postzicătorii” noştri (prezicătorii post-factum) s-au aşteptat ca 
nivelul performanţei să crească în funcţie de importanța 
bonusului — înşelându-se, aşadar, asupra efectelor pe care 
recompensele foarte mari le au asupra performanței. 

Aceste rezultate sugerează că efectul negativ al 


bonusurilor mari nu e ceva ce poate fi intuit în mod natural. Şi 


mai sugerează că în domeniul remunerării avem nevoie mai 
degrabă de investigaţii empirice riguroase decât să ne încredem 
în judecăţi intuitive. Dar oare companiile şi consiliile lor de 
conducere ar renunța la intuițiile lor, în favoarea unor date 
empirice, când e vorba să stabilească grila de salarii? Mă 
îndoiesc. De fapt, ori de câte ori am ocazia să prezint unele 
dintre descoperirile noastre unor înalți executivi, sunt mereu 
surprins de cât de puţine lucruri ştiu ei despre eficiența 
planurilor lor salariale şi ce puţin îi interesează îmbunătăţirea 
acestora*. Dar oamenii aceia „speciali”? 

Cu câţiva ani în urmă, înainte de criza financiară din 
2008, am fost invitat să vorbesc în faţa unui grup select de 
bancheri, întâlnirea a avut loc într-o elegantă sală de conferinţe a 
unei companii de investiții din New York. Mâncarea şi vinul au 
fost delicioase, iar priveliştea de la fereastră, spectaculoasă. Le- 
am vorbit despre diferitele proiecte la care lucram, inclusiv 
experimentele din India şi de la MIT asupra bonusurilor mari. 
Au aprobat din cap cu toţii în faţa teoriei că bonusurile mari pot 
fi contraproductive — până când am sugerat că acelaşi efect 
psihologic s-ar putea aplica şi celor prezenţi. S-au simţit ofensați 
de sugestie. Faptul că bonusurile le pot influența negativ 


performanţa e o idee preconcepută, au replicat. 


Am încercat o altă abordare şi am cerut ca unul dintre ei 
să se ofere voluntar şi să descrie cum anume s-a schimbat 
atmosfera din firma lui la sfârşitul anului. „În noiembrie şi 
decembrie nu se munceşte prea mult. Oamenii se gândesc mai 
curând la prime şi la ce-şi vor putea permite să cumpere”, a spus 
respectivul. Drept răspuns, am cerut celor prezenți să se 
gândească la faptul că fixarea atenţiei la viitoarele bonusuri ce 
vor veni ar putea avea un efect negativ asupra performanţei lor, 
dar au refuzat să înţeleagă unde bat. Poate de vină a fost 
alcoolul, dar eu suspectez că acei oameni pur şi simplu nu voiau 
să recunoască posibilitatea ca bonusurile lor să fie mult 
supradimensionate. (Cum nota odată prolificul scriitor şi 
jurnalist Upton Sinclair, „e greu să faci un om să priceapă ceva 
atunci când leafa lui depinde tocmai de lipsa lui de înţelegere”.) 

Destul de puţin surprinzător, când le-am prezentat 
rezultatele experimentelor, bancherii au afirmat că ei ar fi de 
fapt 

* în apărarea celor care au prea multă încredere în 
intuiţia Ion legătura între plată şi performanţă nu este uşor 
de sesizat sau de studiat. 

Nişte indivizi superspeciali; spre deosebire de majoritatea 
celorlalți, ei ar lucra mai bine sub presiune. Nu mi s-a părut că 
ar fi fost chiar atât de diferiți de alți oameni, dar am admis că ar 
putea avea dreptate. l-am invitat la laborator, să facem un 
experiment ca să ne asigurăm dacă aşa stau lucrurile. Doar că, 
ținând cont de cât de ocupați sunt bancherii şi de mărimea 
salariilor lor, era imposibil să-i atrag să participe la 
experimentele noastre sau să le ofer un bonus suficient de 
consistent încât să conteze pentru ei. 

În lipsa posibilităţii de a-i testa pe bancheri, Racheli 
Barkan (profesoară la Universitatea Ben-Gurion din Israel) şi cu 
mine am căutat o altă sursă de informaţii care să ne ajute să 
înțelegem felul în care profesionştii foarte bine plătiți şi foarte 
specializați lucrează sub presiune. Nu ştiu nimic despre baschet, 
dar Racheli e expertă; ea a propus să-i studiem pe aşa-numiţii 
baschetbalişti „clutch players” — jucătorii-cheie, care îşi asumă 
cu succes execuțiile în momentele esențiale, de maximă tensiune 
ale meciului. Aceştia sunt plătiți mult mai bine decât ceilalți 
jucători şi se aşteaptă de la ei performanţe ridicate mai ales în 
ultimele minute sau secunde ale unei partide, atunci când stresul 


şi presiunea ating cote maxime. 


Cu ajutorul antrenorului echipei masculine de baschet a 
Universităţii Duke, Mike Krzyzewski („Coach K”), am cerut 
unui grup de antrenori profesionişti să-i identifice pe „Jucătorii- 
cheie” din NBA (antrenorii au convenit, în mare măsură, asupra 
a ceea ce este sau nu un „clutch player”). Apoi am văzut 
înregistrări video cu 20 dintre cele mai importante meciuri 
pentru fiecare dintre aceşti jucători de-a lungul unui întreg sezon 
NBA (prin cele mai importante înțelegem că diferența de scor la 
sfârşitul partidei nu a depăşit trei puncte). Pentru fiecare meci 
am numărat punctele înscrise de jucătorii respectivi în ultimele 
cinci minute ale primei reprize, când tensiunea nu era atât de 
mare. Apoi am comparat rezultatul cu numărul de puncte 
marcate în ultimele cinci minute ale meciului, când rezultatul 
atârna de un fir de păr iar tensiunea era maximă. Am repetat 
numărătoarea punctelor înscrise şi de către ceilalți jucători — 
„noncluteh” — care au evoluat în respectivele meciuri. 

Am descoperit că jucătorii „nonclutch” au marcat cam în 
acelaşi ritm atât în momentele mai relaxate, cât şi în cele de 
stres maxim, în schimb la „clutch players” am constatat o 
îmbunătățire substanțială a performanţei în ultimele cinci minute 
ale meciului. Până aici, rezultatele erau în favoarea jucătorilor- 


cheie şi, prin analogie, a bancherilor, din moment ce părea că 


anumiți indivizi supercalificați pot realmente să se comporte 
mai bine sub presiune. 

Dar — sunt sigur că aşteptaţi şi un „dar” — sunt două 
posibilități de a câştiga puncte în ultimele cinci minute ale 
meciului. Un „clutch player” din NBA poate fie să-şi 
îmbunătăţească procentul de reuşită a aruncării (ceea ce indică o 
performanță mai bună), fie să arunce de mai multe ori, cu 
acelaşi procent de reuşită (ceea ce indică nu o ameliorare a 
preciziei, ci o multiplicare a numărului de încercări). Aşa că am 
urmărit dacă jucătorii aruncau mai bine sau doar mai des. Şi am 
constatat că ei nu aveau neapărat o mai bună precizie, ci doar 
aruncau la coş mai des. Procentul de coşuri nimerite, din totalul 
încercărilor, nu creştea în ultimele cinci minute (însemnând că 
aruncările lor nu erau mai exacte), nu se confirma nici că 
jucătorii „noncluteh” ar fi aruncat mai prost în acelaşi interval. 

Vă gândiţi probabil că jucătorii-cheie sunt „păziți” de 
adversari spre sfârşitul meciului şi că din acest motiv nu arată 
acea îmbunătățire a performanţei la care ne aşteptam. Ca să 


vedem dacă aşa e, am numărat de câte ori au fost faultați şi 


De câte ori au avut aruncări libere. Am observat același 


model: jucătorii-cheie supuşi unui marcaj strâns erau faultați 


mai mult şi ajungeau să tragă mai des de la linia de aruncări 
libere, dar procentul lor de reuşită era neschimbat. Desigur, 
„Clutch players” sunt jucători foarte buni, dar analiza noastră a 
demonstrat, contrar opiniei comune, că performanţa lor nu s-a 
îmbunătățit în ultima şi cea mai importantă parte a meciului. 

Evident, jucătorii din NBA nu sunt bancheri. NBA este 
mult mai selectivă decât industria finanțelor; foarte puţini sunt 
înzestrați să joace baschet profesionist, însă mulți, foarte mulți 
oameni lucrează ca bancheri profesionişti. După cum am un e 

APEL PENTRU BONUSURI MAI MICI 

În 2004, cu ocazia festivităţii de decernare a premiilor 
anuale ale revistei American Banker, de la New York Palace 
Hotel, un congresman a pus în mod public sub seninul întrebării 
etica bonusurilor foarte mari. Barney Frank, membru al Camerei 
Reprezentanților din partea statului Massachusetts, care pe 
atunci era cel mai vechi democrat în Comitetul pentru Servicii 
Financiare al Camerei şi, în niciun caz, un orator de duzină, de 
genul „Mulţumesc că m-aţi invitat aici”, a început cu o 
întrebare: „La salariile pe care le primiţi aceia dintre voi care 
conduc bănci, de ce naiba mai aveţi nevoie şi de bonsuri ca să 
vă faceţi treaba?”. I s-a răspuns printr-o tăcere deplină. A 


continuat: „Chiar e nevoie să vă mituim ca să vă faceţi munca? 


Nu pricep. Gândiţi-vă care e mesajul vostru pentru lucrătorul 
obişnuit — că pentru voi, care sunteți cei mai importanţi oameni 
din sistem şi la vârful lui, salariul de ajuns, trebuie să primiți şi 
un stimulent suplimentar ca să vă faceţi corect meseria”. 

După cum puteți intui, două lucruri s-au întâmplat, sau 
mai bine zis nu s-au întâmplat, după acest discurs. În primul 
rând, nimeni nu a răspuns la întrebări; în al doilea rând, nu s-a 
lăsat cu aplauze şi ovaţii. Însă problema ridicată de Frank e 
importantă. La urma urmei, bonusurile sunt plătite cu banii 
acţionarilor, iar eficienţa acestor sisteme de plată costisitoare nu 
e deloc limpede. Văzut, e mai uşor să obţii rezultate bune cu 
ajutorul stimulentelor mari când pui în joc abilități fizice, nu 
abilități cognitive. Jucătorii din NBA le folosesc pe ambele, însă 
baschetul este mai mult o activitate fizică decât una mentală (cel 
puţin în raport cu activitatea bancară). Aşa încât ar fi mult mai 
provocator pentru bancheri să demonstreze performanţe de 
„clutch” când sarcina de îndeplinit este mai puţin de ordin fizic 
şi cere mai multă materie cenușie. De asemenea, atâta vreme cât 
jucătorii de baschet nu se comportă mai bine sub presiune, este 
şi mai puţin probabil ca bancherii să fie în stare să acționeze în 
mai mare măsură sub tensiune. ABC-ul vorbitului în public 


Adevărul e că fiecare dintre noi, într-un moment sau altul, 


întâmpinăm dificultăți sau chiar dăm greş atunci când 
îndeplinim sarcini pe care le considerăm foarte importante. 
Luaţi în calcul performanţa la teste standardizate, ca SAT (testul 
de aptitudini pentru admiterea în colegii). Care e diferenţa dintre 
scorul obţinut la testele simulatoare şi scorul la testul real? Dacă 
sunteţi la fel ca majoritatea oamenilor, rezultatele la simulări au 
fost probabil mai bune, ceea ce implică faptul că presiunea 
competiţiei reale v-a adus un punctaj mai mic. 

Acelaşi principiu se aplică vorbitului în public. Când 
pregătesc un discurs, cei mai mulți se descurcă bine când îl 
exersează în intimitatea birourilor lor. Dar când vine momentul 
să stea în faţa unei mulțimi, lucrurile nu merg întotdeauna 
conform planului. Hipermotivarea de a-i impresiona pe ceilalți 
ne poate face să ezităm. Nu e o întâmplare că gloso-fobia (teama 
de a vorbi în public) e situată la acelaşi nivel cu arahnofobia 
(frica de păianjeni) în ierarhia fobiilor. 52 Iraţionalitatea 

Ca profesor, am o mulțime de experiențe personale cu 
această formă de supramotivare. La începutul carierei mele 
academice, îmi era greu să vorbesc în public. La o sesiune de 


conferințe, în fața multora dintre profesorii mei, tremuram aşa 


de tare, încât de fiecare dată când foloseam indicatorul cu laser 
ca să subliniez o anumită idee pe proiecția unui slide, acesta se 
mişca pe tot ecranul şi crea un joc de lumini foarte interesant. 
Desigur, asta a înrăutățit situația şi, în consecință, am învăţat să 
mă descurc şi fără indicator laser. Cu timpul, şi cu experiență 
acumulată, mi-am îmbunătăţit capacitatea de a vorbi în public, 
iar performanța mea nu mai suferă acum atât de mult. 

În ciuda anilor de vorbit în public relativ fără probleme, a 
existat o ocazie, destul de recent, când presiunea socială a fost 
atât de mare, încât am dat-o în bară la un discurs ţinut în cadrul 
unei mari conferințe, în fața multora dintre colegii mei. La o 
sesiune de comunicări din Florida, trei colegi şi cu mine trebuia 
să ne prezentăm lucrările recente asupra adaptării, procesul prin 
care oamenii se deprind cu situații noi (veți citi mai mult despre 
acest fenomen în capitolul 6, „Despre adap tare”). Am făcut 
câteva cercetări în acest domeniu, dar în loc să vorbesc despre 
descoperirile făcute, m-am decis să ţin un discurs de 15 minute 
despre experiențele mele personale de adaptare la suferința 
fizică şi să reliefez câteva dintre învăţămintele pe care le-am 
tras. Am exersat discursul de câteva ori, aşa încât ştiam ce vreau 
să spun. Pe lângă faptul că subiectul era mai personal decât 


impune de obicei o prezentare academică, n-am simțit că 


discursul ar fi fost mult mai diferit decât altele ținute de-a lungul 
anilor. S-a întâmplat însă că socoteala de acasă nu s-a potrivit cu 
cea din târg. 

Am început să vorbesc foarte calm, descriind obiectivele 
discursului, dar, spre groaza mea, când am început să-mi descriu 
experienţa din spital, m-au podidit lacrimile. Apoi am devenit 
incapabil să mai scot vreun cuvânt. Am evitat privirile celor din 
public şi am încercat să mă recompun, plimbându-mă de la un 
capăt la altul al încăperii de-a lungul unui minut. Am încercat 
din nou, dar iarăşi n-am izbutit să articulez nimic. După încă o 
încercare de a mă reculege şi apoi de a vorbi, încă nu eram în 
stare să spun ceva fără să mă buşească plânsul. 

Îmi era clar că prezența publicului mi-a amplificat 
memoria afectivă. Aşa că am decis să schimb macazul şi să ţin 
un discurs obiectiv despre rezultatele cercetării mele. Noua 
abordare a funcţionat şi aşa mi-am dus la bun sfârşit 
prezentarea. Dar am rămas cu o impresie foarte puternică despre 
incapacitatea mea de a anticipa efectele pe care emoţiile, 
combinate cu stresul, le pot avea asupra capacității mele de a 
vorbi în public. 

PORNIND DE LA eşecul meu public, Nina, Un, George 


şi cu mine am creat o nouă versiune a experimentului. De data 


asta, voiam să vedem ce se va întâmpla dacă introducem un 
element de presiune socială în cadrul experimentului nostru. 

În fiecare sesiune a acestui experiment, am dat unui 
număr de opt studenţi, de la Universitatea din Chicago, 13 seturi 
de câte trei anagrame, urmând să-i plătim pentru fiecare 
anagramă rezolvată corect. De exemplu, rearanjați literele din 
următoarele cuvinte fără sens astfel încât să obţineţi cuvinte cu 
sens (dar faceți asta înainte să vă uitaţi la nota de subsol*): 

1. SUHOE 

Soluţia voastră: 

— Răspunsurile sunt HOUSE, AUDIT ŞI ANAGRAM. 
De dragul distractiei, încercați-o şi pe-asta (cu constrângerea 
suplimentară că permutarea literelor între ele trebuie să 


păstreze sensul general): OLD WEST ACTION:... 


2. TAUDI 

Soluţia voastră: 

3. GANMAAR 

Soluţia voastră: 

În opt dintre cele 13 probe, participanţii au rezolvat 
anagramele lucrând singuri în cubicule. În celelalte cinci, au fost 


solicitaţi să se ridice în picioare, să se adune în mijlocul sălii şi 


să rezolve anagramele pe o tablă mare, în văzul celorlalți 
participanţi. În aceste cinci probe rezultatele erau mai 
importante, pentru că participanţii primeau nu numai plata 
pentru soluţiile corecte (ca şi în probele desfăşurate în cubicule), 
dar ar fi avut parte şi de o răsplată socială, sub forma admirației 
celorlalți (reversul fund umilința dacă eşuau în faţa tuturor). Au 
rezolvat mai multe anagrame în public — când performanţa lor 
conta mai mult — sau în privat, când nu exista nicio motivaţie 
socială pentru reuşită? După cum probabil ați ghicit, 
participanții au rezolvat aproape de două ori mai multe 
anagrame în privat decât în public. 

PSIHANALISTUL Viktor Frankl, supravieţuitor al 
lagărelor de concentrare, a descris un caz asemănător de eşec 
sub presiune socială. În lucrarea Căutarea sensului de către om, 
Frankl a descris un pacient care se bâlbâia constant şi care, 
oricât de mult a încercat, nu reuşea să scape de acest handicap. 
De fapt, singura dată când bietul om a scăpat de problema de 
vorbire a fost pe când avea 12 ani. Atunci, conductorul unui 
tramvai l-a prins călătorind fără bilet. Sperând că bâlbâială îl va 
înduioşa pe conductor şi că va fi lăsat în pace, băiatul a încercat 
să se bâlbâie — dar din moment ce nu avea niciun stimulent de a 


vorbi fără să se bâlbâie, n-a fost în stare să facă asta! 


Un exemplu înrudit a fost descris de Frankl când s-a 
referit la un pacient căruia îi era frică să nu transpire: „De 
fiecare dată când se aştepta la un val de transpiraţie, anxietatea 
anticipativă era suficientă ca să-l facă să asude excesiv”. Cu alte 
cuvinte, motivaţia socială mare a pacientului de a nu transpira a 
dus, în mod ironic, la mai multă transpirație sau, în termeni 
economici, la o performanţă mai slabă. 

Dacă vă întrebaţi, a claca sub presiunea socială nu e 
specific doar oamenilor. Mulţi dintre prietenii noştri 
necuvântători au fost supuşi unor probe similare, între care cel 
mai puţin simpatic — gândacul de bucătărie — a fost vedeta unui 
studiu cu deosebire interesant. În 1969, Robert Zajonc, 
Alexander Heingartner şi Edward Herman au vrut să compare 
viteza cu care gândacii îndeplinesc diverse misiuni, în două 
situaţii. În prima erau singuri, fără niciun companion iar în 
cealaltă aveau public, sub forma unui alt gândac. În cazul 
„social”, gândacii se priveau printr-o fereastră de plexi-glas care 
le permitea celor două insecte să se vadă şi să se miroasă 
reciproc, dar nu şi contactul direct. 

Una dintre sarcini pe care gândacii le aveau de îndeplinit 
era relativ uşoară: gândacul trebuia să treacă printr-un coridor 


drept. Cealaltă probă, mai dificilă, cerea ca gândacul să treacă 


printr-un labirint destul de complicat. După cum vă aşteptaţi 
(presupunând că aveți aşteptări de la gândaci), insectele au 
îndeplinit prima sarcină mai rapid atunci când alt gândac se uita 
la ei. Prezenţa altui gândac le-a crescut motivaţia şi, în 
consecință, s-au descurcat mai bine. Totuşi, la proba cealaltă, 
mai complexă, sau chinuit la trecerea prin labirint în prezența 
celuilalt gândac şi s-au descurcat mult mai prost decât atunci 


când erau singuri. Halal beneficii ale presiunii sociale. 


N-o să presupun că gândacii vă vor deveni mai simpatici 
fiindcă aţi aflat că împărtăşim acelaşi trac cu ei, dar cazul 
ilustrează modurile generale prin care motivaţia intensă de a 
atinge performanţe poate avea un efect contrar celui dorit (ar 
putea să indice, de asemenea, şi anumite similitudini im portante 
între oameni şi gândaci). După cum se vede, supra-motivarea în 
a atinge performanţe poate să rezulte din şocuri electrice, din 
plăți substanţiale sau din presiuni sociale, iar în toate aceste 
cazuri, oamenii şi necuvântătoarele deopotrivă par să se 
comporte mai puţin eficient tocmai atunci când e în interesul lor 
să se autodepăşească. 

Ce rezultă de aici? 


Aceste concluzii evidențiază că nu e uşor să ne dăm 


seama care este nivelul optim al recompenselor şi al 
stimulentelor. Cred că relația în U inversat sugerată pentru 
prima dată de Yerkes şi Dodson este valabilă în general, însă în 
mod evident există şi alte forțe care pot influența decisiv 
performanţa. Aceste forțe includ caracteristicile sarcinii asumate 
(cât de uşoară sau de dificilă este), caracteristicile individului 
(cât de uşor devine stresat), dar şi cele legate de experiența 
individuală în privinţa sarcinii respective (cât de multă practică 
are persoana în cauză în domeniu şi cât de mult efort trebuie să 
depună pentru a îndeplini ceea ce i se cere). În orice caz, ştim 
două lucruri: că e dificil să creezi o structură optimă de 
stimulente şi că nişte stimulente mai consistente nu conduc 
întotdeauna către cea mai bună performanţă. 

Aş vrea să fiu foarte limpede şi să subliniez ideea că 
aceste concluzii nu înseamnă că nu trebuie să-i mai plătim pe 
oameni pentru munca şi contribuțiile lor. Dar ele pun în evidenţă 
faptul că modul în care îi plătim poate avea serioase consecințe 
nedorite. Când departamentele de resurse umane concep planuri 
de remunerare pentru angajaţi, au de obicei două obiective: să 
atragă oamenii potriviţi într-o anumită poziție şi să-i motiveze 
să-şi dea tot interesul. Neîndoielnic, aceste două obiective sunt 


importante, iar salariile (pe lângă beneficii, mândrie şi împlinire 


— subiecte de care ne vom ocupa în următoarele câteva capitole) 
pot juca un rol important în îndeplinirea lor. Problema este ce 
tipuri de remunerare primesc oamenii. Unele, cum sunt cele ce 
implică bonusuri foarte mari, pot crea presiuni asupra lor fiindcă 
îi fac să se concentreze excesiv asupra plăţii, reducându-le astfel 
performanţa. 

PENTRU A ÎNCERCA să ne dăm seama cum poate un 
salariu mare să vă afecteze comportamentul şi să vă influenţeze 
performanța, imaginaţi-vă următorul experiment: ce-ar fi dacă 
v-aş plăti o mulţime de bani, de pildă 100.000 de dolari, dacă 
veniți cu o idee foarte creativă pentru un proiect de cercetare în 
următoarele 72 de ore? Ce anume aţi face în alt fel? Probabil că 
veţi înlocui unele dintre activitățile obişnuite cu altele. Nu vă 
veți mai bate capul cu e-mailul; n-o să mai intraţi pe Facebook; 
n-o să mai răsfoiți nicio revistă. Probabil veţi bea o groază de 
cafea şi veţi dormi mai puţin. Poate veți sta la birou toată 
noaptea (aşa cum fac şi eu din când în când), înseamnă că veţi 
munci mai multe ore; dar oare dacă faceți asta vă ajută să fiți 
mai creativi? 

Lăsând la o parte numărul de ore lucrate, să vedem cum 
anume vi se schimbă procesul de gândire în aceste 72 de ore 


critice. Ce aţi face ca să deveniți mai creativi şi mai productivi? 


Veţi închide mai tare ochii? O să vizualizați cu ochii minţii un 
vârf de munte? Vă muşcați buzele mai des? Respirați mai 


adânc? Meditaţi? Sunteţi în stare să vă goniți mai 


Uşor gândurile care nu au legătură cu proiectul? Aţi tasta 
mai repede la computer? Aţi gândi mai profund? Aţi face oricare 
dintre aceste lucruri, iar ele vă vor conduce către un nivel de 
performanță mai înalt? 

Acesta este doar un experiment mental, dar sper că el 
ilustrează ideea că, deşi o sumă mare de bani v-ar determina, cel 
mai probabil, să lucraţi multe ore (ceea ce face ca plata 
substanțială să fie foarte utilă ca stimulent atunci când e vorba 
de sarcini simple, mecanice), este puţin probabil ca ea să vă 
îmbunătăţească creativitatea. Ba chiar ar putea fi contrapro- 
ductivă, întrucât stimulentele financiare nu influențează în mod 
direct calitatea produselor minţii noastre. Nu este limpede nici 
cât anume din activitatea noastră mentală este realmente sub 
controlul nostru direct, mai ales când suntem sub presiune şi 
dorim într-adevăr să dăm tot ce avem mai bun. 

ACUM SĂ NE IMAGINĂM că aveţi nevoie de o operaţie 
chirurgicală importantă, de care vă depinde supraviețuirea. 


Credeţi că dacă îi oferiţi echipei de medici un bonus enorm, 


aceasta va însemna o performanță mai bună din partea lor? Aţi 
vrea ca în timpul operaţiei, chirurgul şi anestezistul să se 
gândească la felul cum ar putea folosi banii ca să-şi cumpere o 
barcă de agrement? Aceasta i-ar motiva evident să ia bonusul, 
dar îi va face să şi opereze mai bine? Oare n-aţi vrea, în schimb, 
ca toată energia lor mentală să fie concentrată la ceea ce au de 
făcut? Cu cât ar fi mai eficienți medicii dacă s-ar afla în ceea ce 
psihologul Mihâly Csâkszentmihâlyi a numit „stare de flux” — 
când sunt angajaţi pe deplin, concentrați la sarcina de îndeplinit 
şi indiferenți la orice altceva? Nu sunt sigur ce gândiţi, dar eu, 
pentru treburi importante care implică gândire, concentrare şi 
abilități cognitive, aş prefera oricând un medic aflat în „stare de 
flux”. 

Câteva cuvinte despre decizii mici şi mari în cea mai 
mare parte, cercetători ca mine desfăşoară experimente de 
laborator. Cele mai multe dintre acestea implică decizii simple, 
perioade scurte de timp şi mize relativ mici. Pentru că 
economiştii tradiționali nu agreează de obicei concluziile 
experimentelor noastre, se plâng deseori că rezultatele nu se 
aplică la viaţa reală. „Totul s-ar schimba dacă deciziile ar fi 
importante, dacă mizele ar fi mai mari şi dacă oamenii s-ar 


strădui mai mult”, spun ei. Dar pentru mine, asta e ca şi cum ai 


spune că oamenii au parte de cea mai bună îngrijire în camera 
de gardă a spitalului, fiindcă acolo deciziile sunt deseori pe viață 
şi pe moarte, la propriu. (Mă îndoiesc că prea mulți ar susține 
aşa ceva.) în absenţa dovezilor empirice pro sau contra, astfel de 
critici aduse experimentelor de laborator sunt perfect rezonabile. 
Este util să avem parte de o doză de scepticism sănătos în 
privința oricăror rezultate, inclusiv a celor generate de 
experimente relativ simple de laborator. Totuşi, mie nu mi-e clar 
de ce mecanismele psihologice care stau la baza deciziilor şi 
comportamentelor noastre simple n-ar fi aceleaşi cu cele aflate 
la baza unora mai complexe. 

Văzute din această perspectivă, concluziile prezentate în 
capitolul de față sugerează că tendinţa noastră de a ne comporta 
irațional şi în moduri care nu sunt de dorit ar creşte atunci când 
deciziile sunt mai importante. În experimentul nostru din India, 
participanții s-au comportat în mare măsură aşa cum ar anticipa- 
o ştiinţa economică standard atunci când a fost vorba de 
stimulente financiare mici. Dar nu s-au mai comportat aşa cum 
anticipează ştiinţa economică standard atunci când într-adevăr a 


contat şi când stimulentele au fost foarte mari. 


GRIJA CA SABIE CU DOUĂ TĂIŞURI 


First Knight, un film din 1995, cu Seart Connery şi 
Richard Gere, pune în lumină un mod extrem de a aborda 
mecanismul prin care motivarea afectează performanţa. 

Personajul lui Richard Gere, Sir Lancelot, este un luptător 
rătăcitor care se bate cu sabia în turniruri pentru a-şi câştiga 
existența. Pe la începutul filmului, înființează un soi de 
minicentru de antrenament unde sătenii vin să-şi încerce puterile 
împotriva lui, contra cost, iar el le oferă sfaturi experte care să-i 
ajute să le îmbunătăţească tehnica. La un moment dat, Lancelot 
sugerează că trebuie să fie pe-acolo cineva mai bun ca el şi, ca 
să-l afle, pune o întrebare: nu i-ar plăcea respectivului să câştige 
galbenii pe care Lancelot se întâmplă să-i aibă în pungă? 

În cele din urmă, o matahală blondă pe nume Mark îl 
provoacă la duci. Se luptă cu furie, o perioadă scurtă de timp. 
Apoi, fireşte, Lancelot îl dezarmează pe Mark. Acesta, zăpăcit, 
îl întreabă pe Lancelot cum a reuşit să-l dezarmeze şi dacă la 
mijloc nu a fost o şmecherie. Lancelot îi răspunde zâmbind că 
pur şi simplu aşa luptă el, fără niciun fel de trucuri. Când Mark 
îi cere să-l înveţe şi pe el, Lancelot face o pauză înainte de lecţia 
de luptă şi-i dă lui Mark trei sfaturi: primul, să-l observe pe cel 
cu care se luptă şi să ia aminte cum se mişcă şi cum gândeşte; al 


doilea, să aştepte momentul decisiv al înfruntării şi să atace 


atunci. Până aici, Mark zâmbeşte şi dă din cap mulțumit — fireşte 
că poate să deprindă aşa ceva. Ultimul pont al lui Lancelot e 
însă un pic mai greu de pus în practică. Îi spune nerăbdătorului 
său elev că lui nu-i pasă dacă trăieşte sau moare. Mark se 
holbează la el, uluit; Lancelot zâmbeşte şi se pierde în lumina 
asfințitului, ca un cowboy medieval. 

Judecând după acest sfat, pare că Lancelot se duclează 
mai bine decât oricine fiindcă a găsit un mod de a reduce la zero 
stresul situației. Dacă nu-i pasă dacă trăieşte sau moare, atunci 
nimic nu-i afectează performanţa. Nu îl interesează dacă va fi 
viu la sfârşitul luptei, astfel încât nimic nu-i tulbură mintea şi 
nu-i afectează abilitățile — e, din cap până-n picioare, 
concentrare şi iscusinţă. SĂ ÎNSEMNE OARE TOATE ASTEA 
că uneori am putea de fapt să ne comportăm mai puțin rațional 
chiar atunci când ne străduim mai mult? Dacă e aşa, care e 
modul corect de a-i plăti pe oameni fără a-i stresa suplimentar? 
O soluţie simplă este menţinerea bonusurilor la un nivel scăzut — 
ceva ce ar putea să nu fie deloc apreciat de bancherii pe care i- 
am întâlnit. O altă abordare ar fi plata angajaţilor cu un salariu 
fix. Deşi acest lucru ar elimina consecințele supramotivării, ar 
elimina în acelaşi timp şi unele avantaje ale remuneraţiei în 


funcție de performanţă. O idee mai bună ar fi ca elementul 


motivant al remuneraţiei în funcție de performanță să fie păstrat, 
dar să se elimine o parte din stresul neproductiv pe care îl 
generează. Pentru asta am putea, de pildă, să oferim angajaţilor 
prime mai mici şi mai dese. O alta ar fi să le oferim o 
remunerație în funcție de performanţă bazată pe o medie — de 
pildă, pe media ultimilor cinci ani, în loc de a ultimului an. 
Astfel, în al cincilea an, angajaţii ar cunoaşte dinainte procentul 
de 80% din bonus (pe baza ultimilor patru ani), iar efectul 
imediat asupra performanţei din anul curent va conta mai puţin. 

Indiferent ce cale am urma ca să optimizăm performanța, 
ar trebui să fie limpede că avem nevoie de p înţelegere mai bună 
a legăturilor între remuneraţie, motivare, stres şi performanţă. Şi 
că trebuie să luăm în serios particularitățile şi iraționalitățile 
noastre. 

P.S.: AŞ VREA să dedic acest capitol prietenilor mei 
bancheri, cărora „le face plăcere” să-mi asculte părerea despre 
salariile lor şi, cu toate astea, sunt dispuşi în continuare să 


discute cu mine. 


2 
Pe când mă întorceam recent din California, am stat în 


avion lângă un bărbat cam de 30 de ani, cu o înfăţişare 


profesională. A zâmbit când m-am aşezat şi am făcut obişnuitul 
schimb de comentarii despre locurile din avion care devin tot 
mai mici şi despre alte inconveniente. Ne-am verificat amândoi 
e-mailul înainte de a ne închide iphone-urile. După ce am 
decolat, am început să conversăm. Discuţia a decurs cam aşa: 

EI: Sunteţi mulţumit de iphone-ul dvs? 

Eu: îmi place din multe puncte de vedere, însă acum îmi 
verific e-mailul tot timpul, inclusiv când aştept la stop în trafic 
sau în lift. El: Mda, vă-nţeleg. Şi eu pierd mai mult timp cu e- 
mailul de când am iphone. Eu: Nu sunt sigur dacă toate 
tehnologiile astea mă fac mai productiv sau dimpotrivă. El: Cu 
ce vă ocupați? 

De fiecare dată când sunt în avion şi încep să stau de 
vorbă cu pasagerii de lângă mine, mi se întâmplă adesea să fiu 
întrebat acest lucru ori îmi spun ei cu ce se ocupă, mult înainte 
să ne fi aflat numele sau alte detalii personale. Poate e un 
fenomen mai răspândit în America decât în alte părți, dar am 
observat că pasagerii de oriunde — cel puţin aceia care fac 
conversaţie — discută deseori despre munca lor înainte de a vorbi 
despre hobby-uri, familie sau politică. 

Omul care stătea lângă mine mi-a povestit totul despre 


slujba lui ca director de vânzări la SAP, o firmă mare de 


software pentru administrarea afacerilor la care multe companii 
apelează ca să le ruleze sistemele de back-office. (Ştiam câte 
ceva despre această tehnologie pentru că bietul, nefericitul meu 
asistent de la MIT a fost obligat s-o folosească atunci când 
universitatea a trecut pe sisteme SAP.) N-am fost cine ştie ce 
interesat de o discuţie despre provocările şi avantajele softurilor 
contabile, dar am fost cucerit de entuziasmul tovarăşului meu de 
drum. Părea să-i placă într-adevăr munca pe care o presta. Am 
simțit că ea era centrul identității lui — mai importantă, poate, 
decât multe alte lucruri din viaţa sa. 

LA NIVEL intuitiv, majoritatea dintre noi înțelegem 
conexiunea profundă dintre identitate şi muncă. Copiii se 
gândesc la viitoarele profesii în termenii a ceea ce vor fi 
(pompieri, profesori, medici, economişti comportamentali şi aşa 
mai departe), nu la cât vor câştiga. Printre americanii adulți, „Cu 
ce te ocupi?” a ajuns o formulă la fel de obişnuită a începutului 
de conversaţie ca şi anacronicul „Ce mai faci?” — sugerând că 
slujbele sunt parte integrantă a identităţii, nu doar un mijloc de a 
câştiga bani ca să avem un acoperiş deasupra capului şi mâncare 
pe masă. Se pare că mulți îşi întemeiază mândria şi sensul 
existenţei în meseria pe care o practică. 


In contrast cu această conexiune muncă-identitate, 


modelul economic de bază al muncii îi priveşte pe angajaţi ca pe 


Sensul muncii 


Ce ne pot învăţa jocurile Lego despre bucuria muncii 


Nişte şoareci în labirint: munca este presupusă ca fiind 
plicticoasă, iar tot ceea ce vor şoarecii (oamenii) este să obțină 
mâncare cu cât mai puţin efort şi să stea tihniți cu burta plină cât 
mai mult timp posibil. Dar dacă munca ne oferă şi un sens 
existențial, ce ne spune asta despre faptul că oamenii vor să 
lucreze? Şi ce ne spune despre legăturile între motivare, sensul 
personal al vieţii şi productivitate? 

Golirea de sens a muncii în 2005, mă aflam în biroul 
meu de la MIT, lucrând la încă o recenzie“, când am auzit un 
ciocănit în uşă. Am ridicat privirea şi am văzut un chip familiar, 
uşor bucălat, aparținând unui tânăr şaten cu o bărbiță haioasă. 
Eram sigur că-l ştiu de undeva, dar nu puteam spune de unde. 
Am făcut ceea ce se cuvine şi l-am invitat înăuntru. O clipă mai 
târziu mi-am dat seama că era David, un student serios şi 
perspicace, care fusese la cursurile mele cu câţiva ani în urmă. 
Am fost încântat să-l revăd. 


Ne-am aşezat să bem o cafea, şi l-am întrebat pe David ce 


l-a adus înapoi la MIT. „Am venit să fac nişte recrutări”, mi-a 
răspuns. „Căutăm oameni tineri”. A început apoi să-mi 
povestească ce a mai făcut în cei câțiva ani de la absolvire 
încoace. Căpătase o slujbă interesantă la o bancă de investiții din 
New York. Avea un salariu foarte bun şi alte beneficii fantastice 
— i se asigura până şi serviciul de curățătorie a rufelor — şi îi 
plăcea să trăiască în oraşul-furnicar. Se întâlnea cu o femeie 
care, după descrierea lui, părea un amestec de Wonder Woman şi 
Martha Stewart, deşi trebuie spus că erau împreună doar de două 
săptămâni. 

„Voiam însă să vă spun ceva”, a zis el. „Acum câteva 
săptămâni, am avut o experienţă care m-a făcut să mă întorc cu 
gândul la cursurile noastre de economie comportamentală”. 

Mi-a spus că în cursul acelui an lucrase timp de zece 
săptămâni la o prezentare pentru o fuziune ce urma să aibă loc. 
Muncise din greu să analizeze datele, să facă grafice şi proiecţii 
frumoase şi deseori rămăsese la birou până după miezul nopţii 
ca să-şi cizeleze prezentarea în Powerpoint (oare cum s-or fi 
descurcat bancherii şi consultanţii înainte de Powerpoint?). A 
fost încântat de rezultat şi 1-a trimis fericit şefului prezentarea 
prin e-mail, care urma să o susţină la superimportanta şedinţă pe 


tema fuziunii. (David era prea jos în ierarhie ca să poată 


participa la şedinţă.) 

Câteva ore mai târziu, şeful i-a trimis-o înapoi: „Îmi pare 
rău, David, dar chiar ieri am aflat că tranzacţia a căzut. M-am 
uitat pe prezentarea ta — e o lucrare impresionantă, atent 
întocmită. Bine lucrat”. David a înţeles că prezentarea lui n-o să 
vadă niciodată lumina zilei, dar n-a luat-o personal. A priceput 
că făcuse o treabă strălucită, fiindcă şeful lui nu era genul care 
să facă complimente nemeritate. Dar, dincolo de cuvintele 
elogioase, era mâhnit de deznodământ. Faptul că toată strădania 
lui n-a folosit la nimic a provocat o ruptură între el şi munca sa. 
Brusc, nu i-a mai păsat atât de mult de proiectul în care investise 
atâtea ore. A constatat că nu-i mai păsa nici de alte proiecte la 
care lucra. De fapt, această experienţă a „muncii în zadar” părea 
să-i fi marcat lui David modul de a-şi practica meseria şi 
atitudinea faţă de bancă. A trecut 

— Când profesorii încheie o lucrare, o trimit unei 
publicaţii, iar editorul o trimite câtorva recenzenți anonimi 
care să emită păreri critice şi să le spună autorilor de ce 
lucrarea e inutilă şi n-ar trebui publicată niciodată. Este una 
dintre torturile pe care noi, profesorii, ni le aplicăm de 
bunăvoie şi, după părerea mea, unul dintre principalele 


obstacole în calea găsirii unui sens carierei academice. 


Iute de la sentimentul de a fi folositor şi mulțumit de 
munca lui la insatisfacție şi la senzația că eforturile sale erau 
inutile. 

„Ştii ce e ciudat?” a adăugat David. „Am lucrat din greu, 
am făcut o prezentare de bună calitate, iar şeful meu a fost 
neîndoielnic mulţumit de mine şi de munca mea. Sunt convins 
că o să primesc referinţe foarte bune despre strădaniile mele la 
acest proiect, şi probabil o mărire de salariu la sfârşit de an. 
Aşadar, privind lucrurile practic, ar trebui să fiu mulțumit. Dar 
în acelaşi timp, nu mă pot debarasa de sentimentul că munca 
mea n-are niciun sens. Cum ar fi dacă proiectul la care lucrez 
acum e anulat în preziua finalizării, iar munca mea e aruncată 
iarăşi la coş, fără a fi fost utilizată?” 

Apoi mi-a propus următorul experiment mental. „Ima- 
ginaţi-vă că lucraţi pentru o companie şi sarcina dumneavoastră 
e să faceți prezentări în Powerpoint”, a început el cu o voce 
joasă, tristă. „De fiecare dată când terminaţi, cineva ia slide- 
urile pe care tocmai le-aţi făcut şi le şterge. Pentru asta sunteți 
bine plătit şi vă bucuraţi de beneficii extrasalariale frumoase. 
Există chiar şi cineva care vă spală rufele. Cât de fericit aţi fi să 


lucraţi într-un asemenea loc?” 


Mi-a părut rău pentru David şi, încercând să-l consolez, i- 
am povestit o întâmplare despre prietena mea Devra, editor la 
una dintre marile edituri universitare. Terminase de curând 
editarea unei cărți de istorie — muncă pe care o făcuse cu plăcere 
şi pentru care fusese plătită. La trei săptămâni după ce a trimis 
editurii varianta finală a manuscrisului, editorul-şef a decis să nu 
mai tipărească volumul. Ca şi în cazul lui David, totul era în 
regulă din punct de vedere funcțional, dar faptul că niciun cititor 
nu avea să ţină vreodată acea carte în mână a făcut-o să regrete 
timpul şi grija cu care o editase. Speram să-i arăt lui David că nu 
era singur. După un minut de tăcere a spus: „Ştiţi ceva? Cred că 
la mijloc este o problemă mai mare. Ceva despre munca inutilă 
sau neîmpărtăşită. Ar trebui s-o studiați”. 

Era o idee importantă şi vă voi spune imediat ce am făcut 
cu ea. Dar înainte de asta, să facem un ocol prin lumea unui 
papagal, a unui şoarece şi a combaterii traiului pe spinarea 
altora. 

Să munceşti pentru mâncare 

Când aveam 16 ani, m-am înrolat în Garda Civilă 
Israeliană. Am învăţat să trag cu o carabină rusească din al 
Doilea Război Mondial, să ridic baricade şi să fac alte lucruri 


utile în cazul în care că adulții vor pleca la război, iar noi, 


tinerii, rămânem să apărăm casele. Până la urmă, principalul 
avantaj al lecţiilor de tragere era că, din când în când, eram 
scutit la şcoală. În acei ani, în Israel, de fiecare dată când o clasă 
de liceu mergea într-o excursie, un elev care ştia să mânuiască 
puşca îi însoțea în calitate de gardian. Din moment ce acest 
serviciu însemna înlocuirea câtorva zile de şcoală cu agreabile 
ieşiri în natură, eram mereu dornic să mă ofer voluntar, chiar 
dacă trebuia să renunţ la un examen în favoarea chemării 
datoriei*. 

Într-una dintre aceste excursii am întâlnit o fată, iar până 
la sfârşitul acesteia m-am îndrăgostit nebuneşte de ea. Din 
nefericire, era cu un an mai mică, iar orarele noastre şcolare nu 
se suprapuneau, aşa încât îmi era greu s-o văd şi să aflu dacă şi 
ea simte la fel pentru mine. Aşa încât am făcut ceea ce orice 
adolescent cu înzestrare medie ar fi făcut: i-am aflat un interes 
extraşcolar şi mi l-am însuşit. 

La circa un kilometru şi jumătate de oraşul nostru locuia 
un tip căruia îi spuneam „Păsărarul”, care avusese o copilărie 

* în zilele noastre, pentru astfel de excursii, sunt 


solicitate în acest post persoane mai în vârstă, mai mature. 


Tristă şi singuratică în Europa de Est în timptil 


Holocaustului. Ascunzându-se de nazişti în pădure, a descoperit 
că îi plăcea foarte mult compania animalelor şi a păsărilor de 
acolo. După ce a ajuns în cele din urmă în Israel, s-a hotărât să 
încerce să facă copilăria celor din jur mai bună decât a avut-o el, 
aşa încât a adunat păsări din toată lumea şi a invitat copiii să 
vină şi să descopere frumuseţea lumii înaripatelor. Fata care îmi 
plăcea lucra ca voluntar la voliera Păsărarului, iar eu m-am 
alăturat ei: curăţăm voliera, hrăneam păsările, le spuneam 
vizitatorilor poveşti despre ele şi — partea cea mai grozavă — 
priveam păsările cum ies din ouă, cum cresc şi cum interacţio- 
nează unele cu altele şi cu vizitatorii. După câteva luni, era 
limpede că n-aveam niciun viitor cu fata, în schimb cu păsările — 
da, aşa că am continuat o vreme voluntariatul. 

După câţiva ani, după cea mai importantă perioadă a mea 
de spitalizare, m-am hotărât să-mi iau un papagal. Am ales o 
femelă de papagal amazonian din specia Amazona farinosa, 
destul de mare şi foarte inteligentă, pe care am numit-o Jean 
Paul. (Din cine ştie ce motive, m-am decis că femelele de 
papagal ar trebui să poarte nume franțuzeşti masculine.) Era o 
pasăre frumoasă; penele erau predominant verzi, amestecate cu 
un strop de albastru deschis, iar vârfurile aripilor muiate în 


galben şi roşu. Ne distram tare bine. Lui Jean Paul îi plăcea să 


vorbească şi să flirteze cu aproape oricine se întâmpla să treacă 
pe lângă colivia ei. Venea lângă mine s-o alint de fiecare dată 
când treceam pe lângă colivie, înclinându-şi capul foarte jos şi 
expunându-şi ceafa, iar eu încercam să-i vorbesc aşa cum le 
vorbeşti copiilor şi să-i înfoi penele pe ceafă. Când făceam duş, 
se înfiinţa în baie şi se scutura veselă când o stropeam cu apă. 

Jean Paul era foarte sociabilă. Dacă stătea singură în 
colivie prea mult, începea să-şi smulgă penele de plictiseală. 
După cum am descoperit, papagalii au o nevoie specială de a fi 
angrenaţi în activități mentale, aşa încât am cumpărat câteva 
jucării anume concepute pentru a alunga plictiseala papagalilor. 
Unul dintre aceste jocuri, denumit Seekatreat („Caută 
bunătățile”), consta dintr-o mulţime de plăcuţe colorate din 
lemn, aşezate în ordinea descrescătoare a mărimii, care alcătuiau 
un fel de piramidă. Plăcuţele de lemn erau legate între ele printr- 
o frânghie. În fiecare plăcută erau găurele adânci de un 
centimetru şi ceva cu bunătăţi pentru papagali. Ca să ajungă la 
mâncare, Jean Paul trebuia să ridice fiecare plăcuţă şi să 
descopere găurelele, ceea ce nu era prea simplu. Pe parcursul 
anilor, Seekatreat şi alte jucării i-au întreţinut lui Jean Paul buna 
dispoziție, curiozitatea şi interesul faţă de mediul ei. 


I) IEŞI N-AM ȘTIUT la acea vreme, la baza Seekatreat 


stătea un concept foarte important. „Contraparazitismul”, un 
termen inventat de expertul în psihologie animală Glen Jensen, 
se referă la constatarea că multe animale preferă mai degrabă să- 
şi câştige mâncarea decât să le fie oferită gratuit. 

Ca să înțelegem mai bine bucuria de a munci pentru 
mâncare, să ne întoarcem în anii '60, când Jensen a testat pentru 
prima dată apetitul pentru muncă al unor şoareci masculi 
albinoşi. Imaginează-ţi că eşti un şoarece participant Li studiul 
lui Jensen. Tu şi micii tăi prieteni rozători începeţi Oviaţă 
obişnuită într-o serie de cuşti obişnuite, şi zilnic, timp de zece 
zile, un tip drăguţ în halat alb vă dă 10 grame de biscuiţi de 
laborator Purina, bine mărunțiţi, exact la ora I M.inzului (voi nu 
ştiţi că e prânzul, dar în cele din urmă vă 

1 li prindeţi cu palierele orare). După câteva zile ce 
decurg 11lcutie, înveţi să aştepţi mâncarea la amiază în fiecare 
zi, iar ltomăcelul tău de şoarece începe să-ți ghiorăie exact 


înainte 


Ca tipul cel drăguţ să se arate — este exact starea în care a 
vrut Jansen să te aducă. 
Indată ce corpul ţi-a fost condiționat să mănânce biscuiţi 


la prânz, lucrurile se schimbă brusc. In loc să fu hrănit la ora la 


care senzația de foame e maximă, trebuie să aştepţi încă o oră, 
iar la ora 13, omul te ia şi te pune într-o „cutie Schinner” bine 
luminată. Eşti lhnit. Numită după inventatorul ei, influentul 
psiholog B.F. Schinner, această cutie este o cuşcă normală 
(similară celei cu care te-ai obişnuit), dar are două caracteristici 
noi. Prima este un dispozitiv automat de hrană care eliberează 
granule la fiecare 30 de secunde. Mmm, delicios! A doua este o 
manctă care, din anumite motive, e acoperită cu o foiţă de tablă. 

La început, maneta nu e prea interesantă, dar automatul de 
hrană da, aşa că îi dai târcoale tot timpul. Automatul eliberează 
pastile de hrană timp de 25 de iriinute, suficient cât să mănânci 
50 de pastile. După care eşti adus înapoi în cuşcă ta şi ți se dă 
restul de mâncare pentru ziua respectivă. 

A doua zi, ora mesei trece iarăşi fără hrană şi la ora 13 eşti 
introdus din nou în cutia lui Schinner. Eşti tot flămând, dar 
supărat, pentru că de data aceasta automatul de hrană nu mai 
eliberează nicio granulă. Ce-i de făcut? Te învârti prin cutie şi, 
trecând pe lângă manetă, observi că foita de tablă a dispărut. 
Apeşi din greşeală pe manetă şi imediat din automat iese o 
pastilă de mâncare. Minunat! Apeşi din nou maneta. Ce bucurie! 
Iese altă pastilă. Apeşi iar şi iar, mănânci fericit, dar lumina se 


stinge şi, în acelaşi timp, apăsarea manetei nu mai produce 


niciun efect. Îţi dai seama curând că, atunci când lumina se 
stinge, indiferent cât de mult ai apăsa maneta, nu mai capeţi 
nimic de mâncare. 

Apoi apare omul în halat alb de laborator, deschide 
capacul cutiei şi vâră înăuntru un vas de tablă pe care-l pune 
într-un colţ. (Nu ştii asta, dar vasul e plin cu pastile de mâncare.) 
Nu dai atenţie vasului; nu vrei decât ca maneta să producă hrană 
din nou. Apeşi, insişti, dar nu se întâmplă nimic. Atâta vreme cât 
lumina e stinsă, apăsarea manetei n-are niciun efect. Te mai 
învârti prin cutie, înjurând pe sub mustăţile şoriceşti, şi dai peste 
vasul de tablă. „Ooo! E plin de pastile! Mâncare pe gratis!” 
începi să înfuleci şi, deodată, lumina se reaprinde. Înţelegi acum 
că ai două surse posibile de hrană. Poţi să te serveşti în 
continuare cu mâncarea gratuită din vasul de tablă sau să te 
întorci la manetă şi s-o apeşi ca să apară pastilele. Dacă ai fi 
acest şoricel, ce ai face? 

Presupunând că ai fi la fel ca toţi cei 200 de şoareci (cu o 
singură excepție) din studiul lui Jensen, ai decide să nu te 
delectezi doar cu mâncarea din vasul de tablă. Mai devreme sau 
mai târziu, te vei întoarce la manetă şi o vei apăsa ca să obţii 
hrană. lar dacă ai fi la fel ca 44% dintre şoareci, ai apăsa maneta 


destul de des — suficient cât să scoţi peste jumătate din pastile. 


Mai mult, o dată ce ai început să foloseşti maneta, n-o să te mai 
întorci atât de uşor la vasul cu mâncarea din abundență. 

Jensen a descoperit (şi multe experimente ulterioare au 
confirmat-o) că multe animale — cum ar fi peşti, păsări, ger-bili, 
şobolani, şoareci, maimuțe şi cimpanzei — tind să prefere o cale 
mai lungă şi mai indirectă către obținerea hranei decât una 
scurtă şi mai directă“. Asta înseamnă că atâta vreme cât peştii, 
păsările, gerbilii, şobolanii, şoarecii, maimuţele şi cimpanzeii nu 
trebuie să se străduiască prea mult, ei vor prefera mereu să-şi 
câştige hrana. De fapt, dintre toate animalele testate 

— Ca părinte, sunt sigur că există un indiciu aici 
despre cum să-i faci pe copii să mănânce, dar nu sunt 


sigurâncă despre ce e vorba. 


Până acum, singurul care preferă calea cea mai comodă 
este — aţi ghicit — admirabil de rațională pisică. 

Cu aceasta ne întoarcem la Jean Paul. Dacă ea ar fi fost o 
pasăre rațională din punct de vedere economic şi ar fi fost 
interesată să depună cât mai puţin efort posibil ca să capete 
hrană, ar fi mâncat pur şi simplu din tăviţa ei şi ar fi ignorat 
jucăria Seekatreat. Dar ea s-a jucat cu Seekatreat (şi cu alte 


Jucării) ore întregi, pentru că aşa dispunea de o modalitate mai 


interesantă de a-şi câştiga hrana şi de aşi petrece timpul. Ea nu 
doar exista, ci stăpânea un meşteşug şi, într-un anumit sens, „îşi 
câştiga” existenţa“. 

IDEEA GENERALĂ a „contraparazitismului” contrazice 
viziunea economică simplistă care afirmă că vieţuitoarele vor 
alege întotdeauna să-şi maximizeze recompensa şi să-şi 
minimizeze efortul. Conform acestei viziuni economice 
standard, a cheltui ceva, inclusiv energie, este considerat un cost 
şi n-are niciun sens ca o fiinţă să vrea să facă asta în mod 
voluntar. De ce să munceşti dacă poţi să obţii aceeaşi mâncare — 
poate chiar mai multă — pe gratis? 

Când am descris contraparazitismul unui prieten de-al 
meu, economist rațional (da, am încă astfel de prieteni), el mi-a 
replicat imediat că rezultatele lui Jensen nu contrazic de fapt 
raționamentul economic standard. Mi-a explicat cu răbdare de 
ce acest studiu e irelevant în raport cu întrebările economiei. 
„Vezi tu, teoria economică se ocupă de comportamentul 
oamenilor, nu al şoarecilor sau al papagalilor”, mi-a spus el ca 
unui copil. „Şoarecii au creierul foarte mic şi neocortex* 
aproape deloc, aşa că nu e de mirare că aceste animale nu-şi dau 
seama că pot căpăta mâncare pe gratis. Ele sunt doar confuze”. 


„In orice caz, sunt sigur că dacă ai repeta experimentul lui 


Jensen cu oameni obişnuiţi, n-ai mai întâlni acest efect de 
contraparazitism. Şi sunt sigur sută la sută că dacă ai folosi drept 
cobai economişti, n-ai să vezi pe nimeni lucrând inutil!”, a 
continuat el. 

Era un argument care stătea în picioare. Şi, deşi simțeam 
că putem extinde concluziile obținute în urma studiilor pe 
animale şi asupra modului nostru de a raporta la muncă, îmi era 
la fel de clar că trebuia aşteptate şi experimentele despre 
contraparazitismul la oameni. (Era limpede şi că n-ar fi trebuit 
să fac asemenea experiment pe economişti.) 

Ce credeți? Dau oamenii dovadă, în general, de 
contraparazitism sau sunt mai degrabă raționali? Voi cum 
sunteți? 

Motivaţii cu M mic 

După ce David a plecat din biroul meu, am început să mă 
gândesc la dezamăgirile lui şi ale De vrei. Lipsa unor beneficiari 
ai muncii lor le diminuase enorm motivaţia. M-am întrebat ce 
anume, pe lângă salariu, conferă sens muncii? Este mica 
satisfacție a concentrării la un proiect? Este faptul că, asemenea 
lui Jean Paul, ne place să ne simţim provocaţi indiferent de ceea 
ce facem şi să ducem la bun sfârşit o sarcină (ceea ce creează un 


prim nivel de sens, cu S mic)? Sau poate ne simțim împliniți 


numai atunci când avem de-a face cu ceva 

— Eu fac acelaşi lucru ca Jean Paul atunci când 
gătesc. Obiectivvorbind, mâncarea preparată de mine nu e 
la fel de bună ca aceea din restaurante, dar o găsesc mai 
plăcută şi mai plină de însemnătate. 

— Neocortexul este partea creierului care a evoluat cel 
mai recent şi reprezintă una dintre cele mai substanţiale 
diferenţe dintre creierul uman şi cel al tuturor celorlalte 


mamifere. 


Mai măreț. Poate sperăm că altcineva, mai ales cineva 
important pentru noi, va atribui valoare lucrului pe care l-am 
produs? Poate avem nevoie de iluzia că munca noastră va conta 
într-o zi pentru multă lume. Că va avea o oarecare valoare în 
această lume mare şi largă (am putea denumi aceasta Sens cu S 
mare)? Probabil toate cele de mai sus. Dar, la un nivel de bază, 
cred că aproape orice aspect al sensului (chiar şi cu S mic) poate 
fi suficient ca să ne influențeze comportamentul. Atâta vreme 
cât facem ceva care este legat cumva de imaginea noastră de 
sine, e suficient să ne alimenteze motivaţia şi să ne facă să 
muncim mai mult. 


Să luăm scrisul, de pildă. Odinioară scriam lucrări 


academice cu gândul la o promovare. Dar, în acelaşi timp, 
speram — şi încă sper — că ele ar putea de fapt să influenţeze 
ceva în lume. Cât de intens aş fi muncit la o lucrare academică 
dacă aş fi ştiut sigur că numai câteva persoane o vor citi 
vreodată? Dar dacă aş fi ştiut sigur că nimeni n-o va citi 
niciodată? Oare aş mai fi scris-o? 

Îmi place cu adevărat munca mea; cred că este distractivă. 
Sunt încântat să-ți spun, dragă cititorule, cum mi-am petrecut 
ultimii 20 de ani ai vieţii. Sunt aproape sigur că mama va citi 
această carte* şi sper că o vor citi încă măcar câteva persoane. 
Dar dacă aş fi ştiut cu certitudine că nimeni n-o va citi 
niciodată? Că editorul meu de la Harpercollins, Claire Wachtel, 
va hotărî să pună cartea aceasta într-un dulap, să mă plătească 
pentru ea, dar să n-o publice niciodată? Aş mai sta aici, noaptea 
târziu, scriind acest capitol? în niciun caz. Mare parte din ceea 
ce fac în viață, inclusiv scrierea postărilor de pe blog, 
BLOGGING CU DELICII 

Gândiţi-vă la blogging. Numărul blogurilor existente este 
uimitor, se pare că aproape toată lumea are un blog sau se 
gândeşte să se apuce de unul. De ce sunt aşa de populare 
blogurile? Nu numai fiindcă oamenii doresc să scrie; la urma 


urmei, ei scriau şi înainte să se fi inventat blogurile. Ci pentru că 


blogurile au două trăsături care le disting de alte forme de 
exprimare scrisă. În primul rând, ele oferă speranţa sau iluzia că 
scrierea respectivă va fi citită de cineva. În fond, când un 
blogger apasă butonul „publicare”, blogul poate fi vizitat de 
oricine din orice colţ al lumii, şi cu atâția oameni conectaţi, 
cineva, sau măcar persoane ar putea să dea peste blogul 
respectiv. Într-adevăr, statistica „numărului de afişări” este un 
indicator foarte motivant în blogosferă, pentru că ea îi permite 
bloggerului să afle exact câți oameni i-au accesat postarea. 
Blogurile le oferă cititorilor şi posibilitatea de a-şi posta reacțiile 
şi comentariile — o răsplată şi pentru blogger, care acum are un 
public verificabil, şi pentru cititorul devenit scriitor. Cele mai 
multe bloguri au un public foarte restrâns — format poate numai 
din mama şi cel mai bun prieten al autorului, dar chiar şi arunci 
când scrii pentru o singură persoană, care nu e totuna cu a scrie 
pentru nimeni, pare să fie suficient pentru a atrage milioane de 
oameni în blogosferă. 

A articolelor şi a acestor pagini, este determinat de 
motivaţia interioară că există o legătură între efortul meu şi 
sensul pe care cititorii rândurilor de față sper că îl vor găsi în 
ele. Fără existenţa unui public, aş avea o motivaţie foarte slabă 


să muncesc atât de mult pe cât o fac. 


Construind Bionicles 

La câteva săptămâni după conversaţia mea cu David, m- 
am întâlnit cu Emir Kamenica (profesor la 

Universitatea din Chicago) şi cu Drazen Prelec (profesor 
la MIT) la o cafenea. 

— Deşi îmi amintesc o ocazie când ea m-a întrebat 
dacă ar putea să mă asculte exersând un discurs despre 
probabilităţi subiective şi obiective şi am fost destul de 
demoralizat când, la zece minute după ce am început, a 


ațipit. 


După ce am discutat pe diverse teme de cercetare, ne-am 
hotărât să investigăm efectul devalorizării motivației pe piaţa 
muncii. Am fi putut să examinăm Sensul cu S mare — adică 
valoarea pe care o atribuie muncii lor oamenii care inventează 
un medicament pentru cancer, îi ajută pe săraci, construiesc 
poduri sau care salvează zilnic lumea, în alte moduri, prin 
slujbele lor. În loc de asta — şi poate pentru că toţi trei făceam 
parte din lumea academică, am decis să punem la cale 
experimente care să măsoare efectele sensului cu S mic — efecte 
pe care eu le bănuiesc a fi mult mai frecvente în viaţa de zi cu zi 


şi la locul de muncă. Am vrut să explorăm cum anume micile 


schimbări în munca oamenilor ca David, bancherul, sau Devra, 
editorul, le afectează puterea de muncă. Și aşa am ajuns la ideea 
unui experiment care să testeze reacțiile oamenilor la mici 
diminuări ale sensului unui proiect care, de la bun început, n-a 
avut prea mult sens. 

ÎNTR-O ZI DE TOAMNĂ, la Boston, un student înalt la 
inginerie mecanică, pe nume Joe, a intrat în clubul studenţilor de 
la Universitatea Harvard. Era tot numai ambiţie şi acnee. Pe un 
avizier cu fluturaşi despre cele mai noi concerte, cursuri, 
evenimente politice şi anunţuri de căutare a unor colegi de 
cameră, a zărit un afiş pe care scria „Vă plătim să jucaţi Lego!” 

Ca inginer aspirant, lui Joe i-a plăcut întotdeauna să 
construiască. Atras de orice îndeletnicire care presupunea să 
asambleze ceva, s-a jucat în mod firesc cu Lego când era mic. 
Când avea şase ani, a dezmembrat computerul tatălui său şi, un 
an mai târziu, a demontat sistemul stereo din sufragerie. Pe când 
avea 15 ani, predilecția lui de a demonta obiectele şi apoi să le 
reasambleze costase familia lui o avere. Din fericire, a găsit un 
debuşeu pentru pasiunea lui la colegiu, iar acum avea ocazia să 
construiască Lego după pofta inimii — şi să fie plătit pentru asta. 

După câteva zile, la data stabilită, Joe s-a dus să ia parte la 


experiment. Din fericire pentru el, i s-a distribuit un proiect cu 


sens. Sean, asistentul de cercetare, l-a salutat pe Joe când acesta 
a intrat în încăpere, i-a indicat un scaun, apoi i-a explicat 
procedura. I-a arătat un Lego Bionicle — un robotei luptător — şi 
apoi l-a instruit pe Joe că sarcina lui consta în a construi un 
model Bionicle identic, din 40 de piese care trebuiau montate 
după o procedură precisă. Apoi, Sean i-a relatat regulile de plată. 
„Organigrama e următoarea: vei fi plătit din ce în ce mai puţin 
pentru fiecare Bionicle asamblat”, i-a explicat el. „Pentru primul 
Bionicle vei primi 2 dolari. După cel îl termini pe primul, am să 
te întreb dacă vrei să mai construieşti unul, dar să primeşti cu 11 
cenți mai puţin, adică 1,89 dolari. Dacă accepţi, îti mai pun la 
dispoziție încă un set de piese. Procesul se va repeta în aceeaşi 
manieră, adică pentru fiecare Bionicle construit, vei primi cu 11 
cenți mai puțin, până când vei decide că vrei să te opreşti. 
Atunci vei primi suma de bani pentru toţi roboții pe care i-ai 
creat. Nu există limită de timp şi poți să construieşti 

Bionicle până când vei considera că beneficiul nu-ţi mai 
acoperă costul”. Joe a dat din cap, nerăbdător să se-apuce de 
treabă. „Şi încă ceva”, l-a avertizat Sean. „Folosim aceiaşi 
roboți Bionicle pentru toți participanţii, aşa încât la un moment 
dat, când vine următorul participant, va trebui să demontez toți 


roboții pe care i-ai făcut şi să aşez la loc piesele în cutie pentru 


el. E totul limpede?” 

Joe a deschis repede prima cutie cu piese de plastic, a 
trecut în revistă instrucțiunile de asamblare şi a început să 
construiască primul lui Bionicle. I-a plăcut, evident, să monteze 


piesele şi să vadă ciudatul robot cum prinde formă. După 


Ce a terminat, a aşezat robotul într-o poziţie de luptă şi a 
cerut încă unul. Sean 1-a reamintit cât ar urma să câştige pentru 
al doilea robot (1,89 dolari) şi i-a înmânat următorul set de 
piese. Când Joe a început să lucreze la noul Bionicle, Sean a luat 
construcția proaspăt terminată de Joe şi a pus-o sub birou, într-o 
cutie, urmând s-o demonteze pentru următorul participant. 

Ca un erou într-o misiune, Joe a continuat să construiască 
Bionicle după Bionicle, iar Sean a continuat să le depoziteze în 
cutia de sub birou. După ce a terminat de construit zece roboți, 
Joe a anunţat că i-a ajuns şi şi-a luat plata — 15,05 dolari. Înainte 
ca Joe să plece, Sean l-a rugat să răspundă la câteva întrebări 
despre cât de mult îi plac jocurile Lego în general şi cât de mult 
i-a plăcut sarcina din experiment. Joe a răspuns că este fan 
Lego, că i-a plăcut mult ceea ce a avut de făcut şi că ar 
recomanda asta şi prietenilor. 


Următorul participant a fost un tânăr pe nume Chad, plin 


de entuziasm — sau poate doar supracofeinizat, student la un curs 
pregătitor pentru Medicină. Spre deosebire de Joe, lui Chad i s-a 
propus un proiect pe care noi l-am numit cu tandrete „sisific”. 
Ăsta era de fapt proiectul care ne interesa cel mai tare. 

Sean i-a explicat lui Chad termenii şi condiţiile la fel ca şi 
lui Joe. Chad a înşfăcat cutia, a deschis-o, a scos foaia cu 
instrucțiuni de asamblare şi a studiat-o cu atenție, planificându- 
şi strategia. Mai întâi a separat piesele în două grupuri, în 
ordinea în care urma să le folosească. Apoi a început să le 
asambleze, mişcându-se rapid de la una la alta. Şi-a făcut treaba 
cu voioşie, a terminat primul Bionicle în câteva minute şi i l-a 
înmânat lui Sean, aşa cum i s-a cerut. „Asta înseamnă 2 dolari”, 


a zis Sean. „Ai vrea să mai faci unul pentru 


MITUL LUI SISIF 

Am folosit termenul „sisific” ca un omagiu adus regelui 
mitic Sisif, pedepsit de zei pentru avariția şi năravurile sale 
proaste. Pe lângă faptul că a ucis călători şi oaspeţi, şi-a sedus 
nepoata şi a uzurpat tronul fratelui său, Sisif a înşelat şi zeii. 

Înainte să moară, ştiind că avea ajungă în Hades, Sisif i-a 
smuls nevestei sale promisiunea că după moartea lui nu va 


aduce jertfele obişnuite. Când a ajuns în lumea de jos, Sisif a 


convins-o pe buna Persefona, regina din Hades, să-l lase să se 
întoarcă în lumea celor vii, ca să poată s-o întrebe pe nevasta lui 
de ce-şi neglijează datoria de a aduce jertfe. Desigur, Persefona 
habar n-avea că Sisif îi ceruse soţiei lui să nu aducă jertfe, aşa că 
a fost de acord, iar Sisif, odată scăpat din Hades, a refuzat să se 
mai întoarcă. 

În cele din urmă, Sisif a fost prins şi adus înapoi, iar zeii 
furioşi i-au stabilit pedeapsa: pentru restul eternității urma să 
împingă un bolovan pe un munte abrupt, ceea ce în sine era o 
sarcină îngrozitoare, însă de fiecare dată când se apropia de 
vârful muntelui, bolovanul era sortit să se rostogolească înapoi, 
iar el trebuia s-o ia de la capăt. 

Evident, participanții la experimentul nostru n-au făcut 
nimic ca să merite o asemenea pedeapsă. Am folosit acest 
termen doar ca să descriem, mediul de lucru de care-au avut 


parte cei mai puţin norocoşi dintre ei. 


1,89 dolari?” Chad a dat din cap cu entuziasm şi a început 
să lucreze la al doilea robot, cu acelaşi avânt tactic. 


În timp ce Chad asambla piesele următorului Bionicle 


(aici fiți atenţi, fiindcă e punctul în care cele două proiecte 


diferă). 


Sean a dezmembrat încet primul Bionicle, piesă cu piesă, 
apoi a aşezat piesele înapoi în cutia originală. 

„De ce-l strici?” a întrebat Chad, cu o figură în acelaşi 
timp nedumerită şi panicată. 

„Asta e procedura”, a explicat Sean. „Trebuie să-l stricăm 
pe ăsta, în caz că ai mai vrea să construieşti un alt Bionicle”. 

Chad şi-a îndreptat atenția la robotul pe care tocmai îl 
monta, dar energia şi interesul lui de a face robotei scăzuseră 
dramatic. După ce-a terminat al doilea robot, a luat o pauză. Să 
mai facă unul sau nu? După câteva secunde, a zis da. 

Sean i-a dat cutia originală (cea din care Chad asamblase 
jucăria pe care ulterior Sean a demontat-o), iar Chad s-a pus pe 
treabă. De data aceasta, a lucrat întru câtva mai repede, 
renunțând la strategie; poate simţea că nu mai are nevoie de 
nicio strategie de organizare sau poate considera că acest efort 
suplimentar nu era necesar. 

În acest timp, Sean a desfăcut încet al doilea Bionicle abia 
terminat de Chad, punând piesele într-o altă cutie. După ce Chad 


a terminat al treilea Bionicle, l-a studiat şi i l-a dat lui Sean. „Cu 


asta se fac 5,67 dolari”, a zis Sean. „Vrei să mai faci unul?” 

Chad şi-a verificat telefonul să vadă cât e ceasul, stând pe 
gânduri câteva clipe. „OK, o să mai fac unul”, a răspuns. 

Sean i-a dat pentru a doua oară al doilea Bionicle şi Chad 
a început să-l refacă. (Toţi participanţii la acest proiect au 
construit şi reconstruit aceiaşi doi Bionicle până ce au decis că 
nu mai au chef.) Chad a reuşit să construiască ambii roboți de 
câte două ori, deci în total de patru ori, primind în schimb 7,34 
dolari. 

După ce i-a dat banii lui Chad, Sean l-a întrebat, ca şi pe 
ceilalți participanți, dacă îi place Lego şi dacă i-a plăcut ceea ce 
a fost pus să facă. 

„Păi, Lego îmi place, dar experimentul nu m-a dat pe 
spate”, a replicat Chad, dând din umeri. A îndesat banii în 
portofel şi a părăsit repede încăperea. 

Ce au arătat rezultatele? Joe şi ceilalți participanți la 
proiectul cu sens au construit în medie 10,6 roboți Bionicle şi au 
primit în medie 14,40 dolari. Chiar şi după ce au ajuns în 
punctul de la care câştigul lor începea să scadă sub un dolar 
(jumătate din plata inițială), 65% dintre cei incluşi în proiectul 
cu sens au mers mai departe. În schimb, cei incluşi în proiectul 


„Sisific” au renunţat la experiment mult mai devreme. In medie, 


acest grup a construit 7,2 roboți (68% din cât au construit 
participanţii la proiectul cu sens) şi a câştigat în medie 11,52 
dolari. Doar 20% dintre participanţii la proiectul sisific au 
continuat să construiască roboţi atunci când plata a coborât sub 
un dolar. 

Pe lângă faptul că am vrut să vedem câți roboţi Bionicle 
construiesc participanţii fiecărei categorii, ne-a interesat şi cum 
anume plăcerea lor de a juca Lego i-a determinat să continue. 
Vă aşteptaţi, poate, ca numărul de jucării asamblate să fie cu atât 
mai mare cu cât participanţii erau mai pasionaţi de Lego. (Am 
măsurat asta prin mărimea corelație statistice între cele două 
numere.) Chiar aşa a fost. Numai că a reieşit şi faptul că 
situațiile erau foarte diferite între ele, în termenii relației dintre 
pasiunea pentru Lego şi decizia de a construi în continuare 
roboţi. În situaţia cu sens, această corelaţie era mare, însă în cea 
sisifică, era practic zero. 

Această analiză mi-a arătat că, dacă iei oameni cărora le 
place ceva (în fond, studenţii care au luat parte la acest 
experiment s-au înscris la un experiment cu Lego) şi le oferi 
proiecte cu sens, bucuria activităţii respective va fi un factor 
important care le va influenţa nivelul efortului depus. Însă, dacă 


iei aceiaşi oameni, cu aceeaşi dorinţă şi plăcere şi îi pui 


Într-o situaţie de lucru lipsită de sens, poţi foarte uşor să 
le sugrumi orice bucurie pe care-ar putea-o avea de pe urma 
activității respective. 

IMAGINEAZĂ-ŢI CĂ EŞTI un consultant care vizitează 
două fabrici de Bionicles. Condiţiile de lucru din prima fabrică 
sunt foarte asemănătoare cu cele din proiectul nostru sisific 
(care, din nefericire, nu sunt prea diferite de structura multor 
locuri de muncă). După ce ai observat comportamentul 
lucrătorilor, cel mai probabil conchizi că lor nu prea le place 
Lego (sau poate au ceva special contra Bionicle). Mai observi, 
de asemenea, nevoia lor de a fi motivaţi cu stimulente financiare 
pentru a continua să-şi îndeplinească neplăcutele sarcini de 
serviciu, dar şi cât de repede se opresc din lucru atunci când 
plata scade sub un anumit nivel. Când trimiţi prezentarea în 
Powerpoint către conducerea companiei, remarci că, pe măsură 
ce plata pe unitatea de produs scade, dorinţa oamenilor de a 
munci se diminuează dramatic. De aici tragi concluzia că, dacă 
fabrica vrea să crească productivitatea, salariile trebuie majorate 
substanţial. 

Vizitezi, apoi, a doua fabrică de roboți Bionicle, care e 


structurată pe modelul nostru de proiect cu sens. Imaginează-ţi 


acum cât de diferite vor fi concluziile despre natura trudnică a 
muncii, despre bucuria de a 

O duce la bun sfârşit şi despre nivelul de remunerare 
necesar pentru ca lucrătorul să continue să-şi dea interesul. 

Noi am făcut, de fapt, un experiment înrudit cu 
consultanţi, descriind-le cele două medii experimentale diferite 
şi cerându-le să estimeze diferenţele de productivitate între cele 
două fabrici. Ei au avut în esenţă dreptate, estimând că producția 
totală în mediul cu sens e mai mare decât cea din mediul sisific. 
Dar s-au înşelat în privinţa importanţei acestei diferențe. Au 
crezut că lucrătorii din mediul cu sens vor asambla unu sau doi 
roboți Bionicle, pe când, în realitate, au făcut în medie 3,5, sau 
mai mulți. Acest rezultat sugerează că, deşi recunoaştem efectul 
pe care până şi un sens cu S mic îl are asupra motivaţiei muncii, 
noi subestimăm dramatic forţa lui. 

Din această perspectivă, să ne gândim la rezultatele expert 
mentului Bionicle în termenii muncii din viaţa reală. Lui Joe şi 
Chad le-a plăcut să joace cu Lego şi au fost plătiți la fel. Ambii 
ştiau că micile lor creaţii erau efemere. Singura diferență dintre 
ei era că Joe putea prelungi iluzia că munca Im are un sens, aşa 
că putea continua să se bucure de construcția roboțeilor. Chad, 


în schimb, fusese martorul distrugerii operei lui bucată cu 


bucată, ceea ce l-a făcut să realizeze mai acul ei munca lui n-are 
niciun sens*. Toți participanţii au înțeles, cel mai probabil, că 
întregul exercițiu era neserios — în fond, nu făceau decât să 
compună figurine Lego, nu să proiecteze un dig nou, să salveze 
vieți sau să descopere un medicamn 11 nou — t dar pentru cei 
aflați în situația lui Chad, aceea de a-şi vedea creaţiile 
dezmembrate în fața ochilor lor, era teribil de demotivant. Era 
destul ca să ucidă de la bun început orice bucurie pe care ar fi 
putut-o avea construind Bionicle. Concluzia părea să se 
potrivească bine cu povestea lui David şi cu cea a Devrei; 
transformarea plăcerii în voință de a munci pare să depindă în 
mare măsură de cât de mult sens atribuim muncii noastre. 

ACUM, CĂ AM stricat amintirile din copilărie ale unei 
juma taţi dintre participanții la experiment, era momentul să 
încercăm 

— Bănuiesc că „testul raţei” (dacă arată ca o rață, 
înoată ca o rață şi măcăne ca o rață, aluni 

1 probabil e o rață) e cel mai bun mod de a defini 
sensul în muncă. Mai mult, aspectul import. Uil al 
experimentelor noastre este diferenţa de sens dintre situaţiile 


particulare de muncă, st nu nivelul absolut al sensului. 


O altă abordare a aceluiaşi experiment. De această dată, 
punerea în scenă era mult mai asemănătoare experienței lui 
David. Încă o dată, ne-am stabilit cartierul general la clubul 
studenţilor, dar, de data asta, am testat trei situaţii de lucru şi am 
folosit alte sarcini. 

Am scris câteva texte, cu secvenţe aleatorii de litere, şi le- 
am cerut participanților să identifice ocurențele în care litera S 
era urmată de o altă literă S. Le-am spus că fiecare pagină 
conținea zece secvențe „Ss”, care trebuiau identificate. Le-am 
mai spus şi cum vor fi plătiți: 0,55 dolari pentru prima pagină 
terminată, 0,50 pentru a doua şi aşa mai departe (pentru pagina a 
20-a şi următoarele, plata era zero). 

În primul scenariu (pe care noi l-am numit „aprobat”), le- 
am cerut studenților să-şi scrie numele pe fiecare foaie înainte 
de a începe testul şi apoi să găsească cele zece ocurenţe ale lui 
„Ss”. Când terminau o pagină, i-o înmânau operatorului de 
experiment, care se uita la ea de la cap la coadă, dădea aprobator 
din cap şi o punea cu faţa în jos pe teancul cu celelalte pagini 
completate. Instrucţiunile pentru al doilea scenariu (,„ignorat”) 
erau în esență aceleaşi, dar nu le-am mai cerut subiecților să-şi 
scrie numele în partea de sus a paginii. După ce completau o 


pagină, o înmânau operatorului, care o depunea pe un teanc 


mare de hârtii, fără să-şi arunce măcar o privire asupra ei. În al 
treilea scenariu (denumit sumbru „sfâşiat”), am făcut ceva şi 
mai dur. Când participantul venea să-şi predea foaia, operatorul, 
neuitându-se o clipă la ea, în loc s-o pună pe un teanc de hârtii, 
o vâra imediat într-un tocător de hârtie, chiar sub ochii 
participantului. 

Am fost impresionați de diferența implicată de simpla 
recunoaştere a efortului. Pornind de la rezultatul experimentului 
cu Bionicle, ne aşteptam ca participanţii din scenariul „aprobat” 
să fie cei mai productivi. Şi într-adevăr, ei au completat mult 
mai multe pagini decât colegii lor din scenariul „sfâşiat”. Când 
am văzut cum mulți dintre ei continuau să caute perechea de 
litere inclusiv după ce au ajuns la nivelul minim de plată (10 
cenți, pentru a zecea pagină), am descoperit că aproape jumătate 
(49%) dintre cei aflați în scenariul „aprobat” au terminat zece 
sau mai multe pagini, în timp ce numai 17% din scenariul 
„sfâşiat” au ajuns la a zecea pagină sau dincolo de ea. Într- 
adevăr, se pare că a găsi perechile de litere poate fi plăcut şi 
interesant (dacă strădania ţi-e recunoscută), dar poate fi şi un 
chin (dacă munca ta e aruncată la gunoi). 

Dar ce s-a întâmplat cu subiecţii din scenariul „ignorat? 


Munca lor nu era distrusă, dar nici nu primeau vreo apreciere 


sau alt gen de reacție. Câte pagini au terminat oare? Au fost 
rezultatele lor similare cu cele ale grupului „aprobat”? Nu le-a 
picat bine lipsa oricărei reacţii şi au ajuns precum colegii lor din 
scenariul „sfâşiat”? Sau poate rezultatele lor s-au situat undeva 
la mijloc între celelalte două grupuri? 

Rezultatele au arătat că participanţii din prima categorie 
au terminat în medie 9,03 pagini, cei din scenariul „sfâşiat” — 
6,34 pagini, iar cei din grupa ignorată (ei bine, doamnelor şi 
domnilor...) au finalizat 6,77 pagini (şi numai 18% din ei au dus 
la capăt zece pagini, sau mai multe). Cantitatea de lucrări 
produse în grupul ignoraților a fost mult, mult mai aproape de 
cea din scenariul cu foi sfâşiate decât de cea din grupul celor 
aprobaţi. 

ACEST EXPERIMENT ne-a arătat că e surprinzător de 
uşor să goleşti munca de sens. Dacă eşti un manager care chiar 
îşi doreşte să-şi demotiveze angajaţii, distruge-le munca sub 
ochii lor. Sau, dacă vrei să fii ceva mai subtil, ignoră-i pur şi 


simplu, pe ei şi ceea ce fac. Pe de altă parte, dacă vrei să-ți 


Motivezi oamenii să lucreze cu tine şi pentru tine, ar fi de 
folos să le acorzi atenţie lor, eforturilor lor şi roadelor muncii 


lor. 


Mai există o perspectivă de interpretare a rezultatelor 
experimentului cu perechile de litere. Participanţii din scenariul 
cu foi tocate au înţeles repede că pot trişa, fiindcă nimeni nu se 
deranja să se uite la ce-au făcut. De fapt, dacă aceşti subiecţi ar 
fi fost raționali, faprul că munca lor nu era verificată de nimeni 
ar fi trebuit să-i facă să trişeze, să stea cât mai mult la o pagină 
şi să facă cei mai mulți bani. Faptul că grupul aprobaţilor a 
lucrat mai mult şi că grupul din scenariul cu foi sfâşiate a lucrat 
cel mai puțin sugerează, de asemenea, că atunci când e vorba de 
muncă, motivaţia umană este complexă. Nu poate fi redusă la 
simplul comerț „muncă pentru bani”. Ar trebui să înțelegem că 
efectul prezenţei sensului în muncă, precum şi efectul eliminării 
sensului muncii sunt mult mai puternice decât am putea crede. 

Diviziunea şi sensul muncii 

Am găsit destul de deconcertantă asemănarea între 
rezultatele celor două experimente şi impactul substanțial al 
unor diferenţe de sens atât de mici. M-a descumpănit şi aproape 
completa lipsă de plăcere cu care construiau Lego cei din grupul 
inclus în proiectul sisific. Reflectând asupra situațiilor prin care 
trecuseră David, Devra şi alţii, gândurile mele s-au limpezit în 
cele din urmă graţie asistentului meu administrativ. 


Oficial, Jay avea o fişă a postului destul de simplă: 


administra bugetul de cercetare, îi plătea pe participanți, 
comanda consumabilele şi furniturile pentru cercetare şi se 
ocupa de programul meu de deplasări. Dar tehnologia 
informatică pe care Jay trebuia s-o folosească făcea din munca 
lui un fel de trudă sisifică. Softul contabil SAP pe care-l folosea 
zilnic îi cerea să completeze numeroase formulare electronice, 
să le trimită altora, care completau la rândul lor alte date, aceştia 
trimiteau formularele către alţii, care la rândul lor aprobau 
cheltuielile şi apoi le pasau altcuiva, care, în fine, încheia 
socotelile. Nu numai că bietul Jay făcea o mică parte dintr-o 
treabă relativ lipsită de sens, dar nici n-a avut vreodată 
satisfacția de a-şi vedea munca dusă la bun sfârşit. 

Oare de ce tipii simpatici de la MIT ŞI SAP concep 
sistemul într-un asemenea fel? De ce au fragmentat sarcinile în 
atât de multe segmente, atribuind fiecărei persoane doar o mică 
parte, fără să le arate niciodată imaginea de ansamblu sau 
finalizarea muncii lor? Bănuiesc că totul are legătură cu ideile 
de eficienţă pe care ni le-a lăsat Adam Smith. În 1776, în Avuţia 
națiunilor, Smith argumenta că diviziunea muncii este un mod 
incredibil de util pentru a obţine eficienţă sporită în procesul de 
producție. Luaţi, de pildă, observaţiile lui despre o fabrică de 


ace cu gămălie: 


„... diviziunea muncii a fost deseori observată în 
meşteşugul fabricantului de ace cu gămălie; un lucrător 
neinstruit în această îndeletnicire (pe care diviziunea muncii a 
transformat-o într-un domeniu separat) şi neobişnuit să 
mânuiască maşinăria folosită la fabricare (a cărei inventare 
probabil tot diviziunea muncii a făcut-o posibilă) abia ar reuşi, 
poate, dându-şi toată silință de care e în stare, să facă un ac pe zi 
şi cu siguranță n-ar putea să facă douăzeci. Dar în felul în care 
acest meşteşug se desfăşoară în zilele noastre, nu numai că 
întreaga afacere a devenit un domeniu distinct, dar s-a şi 
împărțit într-o serie de ramuri, dintre care cea mai mare parte 
sunt, la rândul lor, îndeletniciri la fel de specializate. Un om 
trage sârma, altul o îndreaptă, al treilea o taie, al patrulea o 
ascute, al cincilea o suceşte la vârf ca să monteze gămălia; ca să 


faci gămălia iarăşi e nevoie de două sau trei operaţiuni separate; 


Neintenţionat, îşi demotivează angajaţii. Gândiţi-vă doar 
un minut la slujba voastră şi sunt sigur că aţi putea veni cu multe 
exemple. 

Aceasta poate fi o perspectivă mai curând deprimantă, dar 
e loc şi de optimism. Din moment ce munca este o parte centrală 


a vieților noastre, e firesc ca oamenii să vrea să găsească un sens 


în ea — chiar şi în lucrurile cele mai simple şi mai mărunte. 
Rezultatele experimentelor cu Lego şi cu perechile de litere 
demonstrează că există oportunităţi reale de a creşte motivaţia 
muncii, dar şi pericolul ca sentimentul participării să fie distrus. 
Dacă firmele vor cu adevărat ca angajaţii lor să fie eficienți, 
trebuie să încerce să le insufle un sens al scopului — nu doar prin 
declarații despre viziunea şi valorile companiei, ci oferind 
angajaţilor sentimentul desăvârşirii muncii, având grijă ca o 
treabă bine făcută să fie apreciată. În cele din urmă, astfel de 
factori pot exercita o influență uriaşă asupra satisfacției şi 
productivităţii. 

O altă lecție despre sens şi importanța realizării în muncă 
vine de la unul dintre eroii cercetărilor mele, George 
Loewenstein. George a analizat studii despre o îndeletnicire cu 
deosebire dificilă şi solicitantă: căţărarea pe munte. Pe baza 
analizei făcute, a conchis că urcarea pe munte este „un chin 
neîntrerupt de la început până la sfârşit”. Dar făcând asta ai 
parte de un sentiment intens al împlinirii (şi oferă materie primă 
pentru conversații grozave la cină). Nevoia de a îndeplini țeluri 
este adânc înrădăcinată în natura umană — poate la fel de 
profundă ca şi la peşti, gerbili, şoareci, șobolani, maimuțe, 


cimpanzei şi papagali care se joacă Seekatreat. După cum a scris 


odată George: 

„Bănuiala mea e că impunerea unui ţel urmată de 
împlinirea lui face parte din programul nostru genetic. Oamenii, 
la fel ca multe animale şi chiar plante, funcționează grație unor 
rețele complexe de mecanisme homeostatice care menţin 
sistemele corpului în echilibru. Multe dintre chinurile cățărării 
pe munte, ca foamea, setea şi durerea, sunt manifestări ale 
mecanismelor homeostatice care îi motivează pe oameni să facă 
ceea ce trebuie făcut pentru a supraviețui... Nevoia viscerală de 
împlinire a ţelurilor, prin urmare, poate fi pur şi simplu o altă 
manifestare a tendinței organismului de a trata situațiile dificile 
— în cazul de faţă, problemei de a executa acţiuni motivate. 
„Reflectând la aceste învăţăminte, m-am hotărât să încerc să 
ofer un sens muncii lui Jay, contextualizând-o. Am început prin 
a aloca un timp în fiecare săptămână în care îi explicam 
cercetarea noastră, de ce făceam experimentele şi ce anume 
aflam din ele. Am văzut că Jay era, în general, interesat să afle şi 
să discute rezultatele, însă câteva luni mai târziu a părăsit MIT 
pentru un masterat în jurnalism, aşa încât nu ştiu dacă eforturile 
mele au avut succes sau nu. Indiferent de reuşita mea cu Jay, am 
continuat această abordare cu cei care lucrează acum cu mine, 


inclusiv cu minunata mea mână dreaptă, Megan Hogerty. 


În cele din urmă, rezultatele noastre demonstrează că până 
şi o cantitate mică de sens poate conta foarte mult. Până la urmă, 
nu trebuie ca managerii (la fel ca şi soţii, profesorii sau părinții) 
să ofere neapărat mai mult sens muncii, cât să facă în aşa fel 
încât să nu saboteze procesul muncii. Poate că vorbele lui 
Hippocrate, medicul din Grecia antică — „Perseverează în două 
lucruri: să ajuţi, sau măcar să nu faci rău”, sunt la fel de 


importante la locul de muncă pe cât sunt în medicină. 


Efectul IKEA 

De ce supraestimăm ceea ce facem 

De fiecare dată când mă duc la IKEA, mintea mea dă pe- 
afară de idei de amenajări casnice. Imensul magazin do-it- 
yourself de mobilier la preţ redus e ca un uriaş castel cu jucării 
pentru adulți. Mă plimb prin diverse spaţii de expunere şi-mi 
imaginez cum s-ar potrivi la mine acasă biroul acela elegant sau 
lampa, sau rafturile de cărţi. Îmi place să studiez accesibilele 
dulapuri de toaletă din dormitoarele amenajate în magazin şi să 
mă uit la toate ustensilele şi farfuriile din bucătărule 
strălucitoare pline de dulăpioare asamblabile. Îmi vine să 
cumpăr un camion întreg de mobilă din bucăți şi să-mi umplu 


casa cu de toate, de la stropitoare colorate ieftine până la 


şifoniere impunătoare. 

Nu dau frâu liber acestui impuls prea des, dar mă duc 
acolo când mă împinge nevoia. Într-una dintre aceste ocazii, am 
găsit o soluţie suedeză ultramodernă la problema jucăriilor care 
zac împrăştiate prin casă. Am cumpărat o ladă de jucării 
asamblabilă, am adus-o acasă, am deschis cutiile, am citit 
instrucțiunile şi am început să montez diversele elemente la 
locul lor. (Trebuie să spun că nu sunt tocmai talentat în 
domeniul asamblărilor, dar îmi face plăcere procesul de 
construcţie — poate o reminiscență a jocului cu Lego pe când 
eram mic.) Din nefericire, bucăţile nu erau marcate suficient de 
clar pe cât aş fi vrut, iar instrucțiunile aveau lacune, mai ales în 
anumite puncte esenţiale. Ca multe alte experienţe din viaţă, 
procesul de asamblare a urmat răutăcios Legea lui Murphy: de 
fiecare dată când trebuia să nimeresc locul unei bucăţi de lemn 
sau al unui şurub, nimeream aiurea. Uneori, îmi dădeam seama 
de greşeală imediat. Alteori, realizam greşeala abia după ce 
parcurgeam vreo doi-trei paşi de la momentul cu pricina, aşa 
încât trebuia să mă întorc şi s-o iau de la capăt. 

Totuşi, plăcându-mi puzzle-urile, am încercat să-mi 
imaginez procesul de asamblare a lăzii mele de la IKEA ca pe 


realizarea unui mozaic. Dar tot montând şi scoțând aceleaşi 


şuruburi, perspectiva a devenit cam greu de păstrat, iar toată 
treaba mi-a luat mai mult decât mă aşteptasem. Până la urmă, m- 
am aflat totuşi în faţa unei lăzi de jucării complet asamblate. Am 
strâns jucăriile copiilor şi le-am aşezat cu grijă înăuntru. Eram 
foarte mândru de rezultat şi, săptămâni de zile după aceea, 
zâmbeam satisfăcut creaţiei mele ori de câte ori treceam pe 
lângă ea. Obiectiv vorbind, sunt foarte sigur că nu era piesa de 
mobilier de cea mai bună calitate pe care aş fi putut s-o cumpăr. 
Și nici nu o proiectasem eu, nu măsu-rasem, nu tăiasem lemnul, 
nu bătusem cuiele. Dar bănuiesc că acele ore în care m-am 
luptat cu lada ne-au apropiat. M-am simţit mai ataşat de ea decât 
de orice altă mobilă din casă. Şi mi-am imaginat că şi ea mă 


place mai mult decât celelalte mobile ale mele. 


Câte ceva din cuptor 

Mândria creaţiei şi a faptului că noi suntem autorii ei este 
înrădăcinată adânc în ființele umane. Când reuşim să gătim ceva 
din nimic sau să construim nişte rafturi pentru cărți, zâmbim şi 
ne spunem: „Sunt atât de mândru de ce-am făcut!”. Întrebarea e: 
de ce ne asumăm paternitatea ideii în anumite cazuri şi în altele 
nu? Şi de la ce punct încolo ne simțim justificați să fim mândri 


de ceva la care am lucrat? 


La capătul inferior pe scara creației se află lucruri cum ar 
fi macaroanele cu brânză instant, pe care eu unul nu le iau ca pe 
un act de măiestrie. Nu e nevoie de vreo iscusinţă 
nemaipomenită ca să le prepari, iar efortul implicat e minim: 
alegi un pachet, îl plăteşti, îl iei acasă, deschizi cutia, pui apa la 
fiert, torni conținutul, scurgi pastele, le amesteci cu unt, lapte şi 
arome portocalii şi le pui pe masă. Prin urmare, e foarte greu să 
fii mândru în vreun fel de o asemenea creaţie. La celălalt capăt 
al ierarhiei stau mâncărurile făcute cu ce ai în casă, cum erau 
supa de pui cu tăiţei făcută cu drag de bunica, ardeii umpluți sau 
plăcinta cu mere Pippin. În astfel de cazuri (rare), ne putem 
manifesta pe bună dreptate instinctul de proprietate şi mândria 
pentru creaţia noastră. 

Dar ce se întâmplă cu mâncărurile care se află undeva 
între aceste două extreme? Cum e când „meşterim” nişte paste 
cu sos din comerț, adăugându-le ierburi proaspete din grădina 
noastră şi câteva fâşii elegante de brânză Parmigiano-Reggiano? 
Ori când adăugăm câţiva ardei copţi? Şi ar conta dacă ardeii ar 
fi cumpăraţi de la magazin sau crescuţi în grădină la noi? Pe 
scurt, cât de mult trebuie să ne străduim ca să ne putem mândri 
cu creaţiile noastre? 


Ca să înțelegem reţeta elementară a mândriei de a fi 


autorii unei creaţii, să aruncăm o privire la istoria mâncărurilor 
semipreparate. De când au apărut aluaturile instant de toate 
felurile (pentru plăcinte, biscuiţi şi aşa mai departe), în anii '40, 
ele au devenit o prezenţă constantă în coşurile de cumpărături şi 
cămările americane şi, în cele din urmă, pe mese. Totuşi, nu 
toate au fost primite cu acelaşi entuziasm. Gospodinele erau 
reticente mai ales în privința hiaturilor pentru tort, cărora nu 
trebuia decât să le adaugi apă. Unii comercianţi s-au întrebat 
dacă nu cumva aceste blaturi erau prea dulci sau aveau un gust 
artificial. Dar nimeni n-a putut explica de ce foile de plăcintă şi 
de biscuiţi — făcute din aproape aceleaşi ingrediente de bază — 
erau aşa de populare, pe când hiaturile de tort nu se vindeau. De 
ce harnicelor gospodine nu le păsa în mod deosebit dacă foile de 
plăcintă erau din cutie, dar în schimb aveau altă părere când era 
vorba de prăjituri? 

O teorie e că blaturile simplificau procesul în asemenea 
măsură, încât femeile nu mai percepeau torturile rezultate ca 
fiind „ale lor”. După cum arată autoarea Laura Shapiro în cartea 
ei Câte ceva din cuptor23, biscuiţii şi plăcintele sunt importante, 
dar nu sunt un fel de mâncare în sine. O gospodină poate să 
primească bucuroasă un compliment pentru un fel de mâncare 


care include un element luat din comerţ, fără să simtă că-l 


primeşte degeaba. Un tort, în schimb, este deseori servit în sine 
şi reprezintă un fel complet de mâncare. Pe deasupra, torturile 
au deseori o semnificație emoţională aparte, simbolizând o 
ocazie specială*. Unei cofetărese aspirante i-ar veni foarte greu 
să se considere (sau ca ceilalți să creadă despre ea) drept cineva 
care face torturi aniversare „din amestecuri”. 

* în general, ne concentrăm mai mult la partea finală 
atunci când ne evaluăm în ansamblu o anumită experiență. 
Din această perspectivă, un tort la sfârşitul mesei are o 


importanţă aparte. 


Nu numai pentru că s-ar simţi umilită sau vinovată, dar ar 
risca şi să-şi dezamăgească musafirii, care ar simţi că n-au fost 
tratați cu ceva special. 

La acea vreme, un psiholog şi expert în marketing pe 
nume Ernest Dichter a speculat că dacă elimini unele 
ingrediente din compoziţie şi laşi femeile să le adauge ele la 
preparare, problema s-ar putea rezolva*. Această idee a devenit 
cunoscută drept „teoria oului”. Cum era de aşteptat, după ce 
Pillsbury a exclus praful de ouă şi a invitat femeile să adauge ele 
în amestec ouă proaspete, lapte şi ulei, vânzările au crescut. 


Pentru gospodinele din anii '50, a adăuga ouă şi încă unul două 


ingrediente părea să fie suficient spre a ridica amestecurile 
pentru tort din zona preparatelor luate de-a gata spre cea a 
felurilor apetisante, chiar dacă desertul rezultat fusese doar puţin 
modificat. Acest impuls elementar de asumare a creațiilor din 
bucătărie, asociat cu dorința de confort, explică de ce sloganul 
lui Betty Crocker, „Tu şi Betty Crocker puteți să faceţi pe cineva 
mai dulce” („You and Betty Crocker can bake someone happy”) 
este atât de istet. Munca este tot a voastră, dar cu un mic ajutor, 
care vă economiseşte timpul şi efortul, din partea unui simbol al 
vieţii domestice americane. Nu e nicio ruşine în asta, nu-i aşa? 
DUPĂ MINE, o persoană care înțelege mai bine decât 
oricine echilibrul delicat între dorinţa de a te mândri cu ce-ţi iese 
din mâini şi cea de a nu pierde prea multă vreme în bucătărie 
este Sandra Lee, cea cu emisiunea Semipreparat acasă. Lee a 
patentat de-a dreptul o ecuaţie precisă care stabileşte punctul în 
care acest echilibru are loc: „Filosofia 70/30 semipreparat 
acasă”. După Lee, gospodinele foarte ocupate pot încerca 
bucuria creaţiei şi în acelaşi timp să economisească timp, 
folosind produse cumpărate de-a gata pentru 70% din procesul 
de preparare (de pildă, amestecuri pentru prăjituri, usturoi pisat, 
un borcan de sos marinară) şi 30% „intervenţii creative 


proaspete” (un pic de miere şi vanilie în amestecul de prăjituri, 


busuioc verde în sosul  marinară). Spre  încântarea 
telespectatorilor şi spre necazul gourmet-ilor, ea personalizează 
atât cât e necesar preparatele cumpărate de-a gata. 

lată, de exemplu, reţeta Sandrei Lee pentru „rufe 
luxuriante de ciocolată” 4: 

Timp de preparare: 15 minute Grad de dificultate: uşor 
Randament: circa 36 de trufe 

Ingrediente: 

1 recipient (450 g) de glazură de ciocolată 3/4 ceaşcă de 
zahăr pudră cernut 1 linguriţă de esenţă pură de vanilie 1/2 
ceaşcă de pudră de cacao neîndulcită 

Mod de preparare: 

Întindeţi două foi de pergament pentru prăjituri. 
Amestecaţi cu telul glazura, zahărul pudră şi vanilia într-un vas 
mare până la omogenizare. Folosind o linguriţă... formați 
bulgăraşi şi puneți-i pe hârtie. Presăraţi trufele cu pudra de 
cacao. Acoperiți şi dați la rece trufele până sunt gata de servire. 

În esență, Sandra Lee a desăvârşit teoria oului, 
demonstrând entuziastelor ei adepte cât de puţină muncă e 
necesară pentru a-şi apropia un fel de mâncare altminteri 
impersonal. Emisiunea ei TV, revista şi numeroasele cărți de 


bucate sunt 


— Acelaşi principiu li se aplică şi bărbaţilor. Folosesc 
aici termeni feminini pentru că, la acea vreme, femeile erau 


majoritar responsabile cu gătitul. 


Dovada că o linguriţă de personalizare este un ingredient 
fundamental în exercițiul psihologic al gătitului. 

Mândria proprietății asupra creaţiilor nu se limitează, 
bineînţeles, la femei şi la bucătărie. Local Motors Inc., o 
companie mult mai masculină, duce chiar mai departe teoria 
oului. Mica firmă vă invită să proiectați şi să construiți apoi 
propria voastră maşină în aproximativ patru zile. Puteţi alege un 
design simplu, apoi să individualizați modelul după propriul 
gust, ținând cont de factori regionali sau climatici. Fireşte, nu 
construiți maşina singuri; un grup de experți vă ajută. Ideea 
deşteaptă din spatele Local Motors este aceea de a permite 
clienților să experimenteze „naşterea” propriei maşini şi o 
legătură profundă cu ceva personal şi prețios. (Câţi bărbaţi nu se 
referă la maşinile lor ca la nişte copii?) într-adevăr, e o strategie 
remarcabil de creativă; energia şi timpul pe care le investiţi în 
construcția maşinii sunt garanţia că o veţi iubi aproape aşa cum 
v-aţi iubi scumpii copii. 


Sigur că se întâmplă uneori ca lucrurile pe care le pretuim 


să transforme un ataşament plăcut într-o adevărată fixaţie, cum e 
cazul inelului lui Gollum, din trilogia Stăpânul inelelor a lui 
J.R.R. Tolkien. Indiferent că e un inel fermecat, o maşină 
construită cu drag sau un covoraş nou, un obiect prețuit poate 
suci mințile unora. (Dacă suferiți din dragoste vanitoasă pentru 
un astfel de obiect, repetați după mine: „E doar o/un... şi aici 
completaţi cu: maşină, covor, carte, ladă de jucării...”.) 

Îmi ador origamiul 

Bineînţeles, ideea că efortul investit produce ataşament 
afectiv nu e nouă. De-a lungul ultimelor decenii, multe studii au 
arătat că o creştere a efortului poate genera o creştere a valorii în 
multe domenii diferite*. De pildă, cu cât strădania depusă pentru 
inițierea într-un grup social, de genul unei fraternități sau al unui 
corp profesoral, devine mai istovitoare, mai dureroasă şi mai 
umilitoară, cu atât membrii lui îl preţuiesc mai mult. Un alt 
exemplu ar fi un client al Local Motors care, după ce a cheltuit 
50.000 de dolari şi a petrecut câteva zile ca să-şi proiecteze şi 
să-şi construiască maşina, şi-ar putea spune: „După ce am făcut 
tot acest efort incredibil, îmi iubesc maşina, realmente o iubesc. 
O să am grijă de ea şi o s-o preţuiesc toată viaţa”. 

Le-am spus povestea frumoasei mele lăzi pentru jucării 


lui Mike Norton (actualmente profesor la Universitatea Harvard) 


şi lui Daniel Mochon (asociat postdoctorat la Universitatea 
California, San Diego) şi am descoperit că aveam cu toţii 
experiențe asemănătoare. Sunt sigur că aveţi şi voi. De pildă, să 
ne imaginăm o vizită la mătuşa Eva. Pereţii casei ei sunt 
decoraţi cu o mulțime de lucrări de artă amatoare: desene 
înrămate ale unor fructe cu forme ciudate aşezate lângă nişte 
vase, acuarele nesigure reprezentând copaci pe malul unui lac, 
ceva care seamănă cu o formă umană înceţoşată şi aşa mai 
departe. Când te uiţi la această producţie artistică îndoielnică, te 
întrebi oare de ce le-o fi atârnat mătuşa pe pereţi. La o privire 
mai atentă, observi că semnătura elaborată de la baza lucrărilor 
este a mătuşii Eva. Deodată te lămureşti că mătuşa Eva n-are 
pur şi simplu gusturi ciudate; ea este sub imperiul atracției față 
de propriile ei creaţii. „O, dar asta e aşa de drăguţ!”, zici tare în 
direcția ei. „Ai pictat-o dumneata? Este aşa de... ăă, complexă!” 
Auzind că munca ei este atât de lăudată. 

— Aşa cum am discutat în capitolul 2, „Sensul 
muncii”, chiar şi animalele preferă să mănânce mâncarea 


pentru care au muncit într-un fel sau altul. 


Draga de Eva te răsplăteşte, copleşindu-te cu fursecurile 


ei cu fulgi de ovăz şi stafide, care sunt, din fericire, mult mai 


bune decât creaţia ei artistică. 

Mike, Daniel şi cu mine am căzut de acord că noţiunea de 
ataşament faţă de lucruri merita explorată; am vrut mai ales să 
înțelegem procesul prin care munca generează iubire. Primul pas 
(ca în toate proiectele importante de cercetare) a fost să venim 
cu un nume de cod pentru efectul respectiv. În onoarea faptului 
că ne-a inspirat studiul, ne-am decis să numim supravalorizarea 
rezultată din efort „efectul IKEA”. Dar scopul nostru era nu 
doar să atestăm existenţa efectului. Voiam să vedem şi dacă 
valoarea atribuită în gradul cel mai înalt, în cazul efectului 
IKEA, era bazată pe un ataşament de ordin sentimental („E 
strâmb şi abia dacă îmi ţine cărțile, dar e raftul meuv) sau pe o 
autoiluzionare („Raftul ăsta de cărți e fără discuție la fel de 
arătos ca varianta de 500 de dolari de la Design Within 
Reach!”). 

CA SĂ RĂMÂNEM la tema artei şi a mătuşii Eva, Mike, 
Daniel şi cu mine ne-am dus la un magazin local de artă, în 
căutare de material pentru experiment. Dându-ne seama că 
argila şi vopseaua ar fi făcut cam prea multă mizerie, ne-am 
decis să ne întemeiem primul experiment pe arta japoneză a 
figurinelor origami. După câteva zile, am deschis un fel de 


chioşc cu origami la centrul studenţesc de la Harvard şi le-am 


dat posibilitatea studenţilor să creeze din hârtie fie o broască, fie 
un cocor (fiindcă erau de aceeaşi complexitate). Le-am mai spus 
participanților că, tehnic vorbind, creaţiile lor ne vor aparține 
atunci când vor fi gata, dar că le vom oferi ocazia să liciteze 
pentru ele ulterior. 

Le-am mai spus că urmau să concureze cu un computer 
care folosea o metodă specială numită Becker-Degroot- 
Marschak 

(după inventatorii ei), pe care apoi le-am explicat-o în 
detaliu. Pe scurt, participantul licita pentru un obiect, după care 
computerul enunţa aleatoriu o sumă. Dacă oferta participantului 
ar fi fost mai mare decât cea a computerului, primea origami-ul 
şi plătea preţul stabilit de computer. Dacă oferta era inferioară, 
nu mai plătea nimic şi nici nu primea obiectul. Motivul pentru 
care folosit această procedură a fost acela de a ne asigura că este 
în interesul participanților să liciteze cea mai mare sumă pe care 
erau dispuşi s-o plătească penim origami — niciun ban mai mult 
sau mai puțin. * 

Scott, un student entuziast din anul al treilea la ştiinţe 
politice, a fost printre primii care s-au apropiat de chioşcul 
nostru. După ce i-am explicat experimentul şi regulile licitației, 


i-am dat instrucțiunile pentru confecționarea broaştei şi a 


cocorului (vezi imaginile). Dacă aveţi la îndemână nişte coli de 
hârtie, puteți încerca şi vol. 

Scott, pe care l-am pus în postura creatorului, a urmat cu 
grijă instrucțiunile, asigurându-se că fiecare împăturire a foii 
respectă diagrama. Până la urmă, a făcut o broască origami mai 
mult decât acceptabilă. Când l-am întrebat cât ar licita pentru ea 
(folosind procedura Becker-Degroot-Marschak), a făcut o pauză, 
apoi a rostit cu tărie: „Douăzeci şi cinci de cenți”. Oferta lui era 
foarte apropiată de oferta medie a celor lalţi participanţi — 23 de 
cenți. 

S-a apropiat atunci de masă alt student, Jason, şi s-a uitat 
la mica creaţie a lui Scott. „Cât ai oferi pentru broasca asta?” a 
întrebat operatorul experimentului. Dat fiind că Jason doar 
trecea pe acolo şi că era un participant din postura de 

— Procedura Becker-Degroot-Marschak este similară 
cu cea a licitaţiei celui de-al doilM preţ (când cel ce oferă cel 
mai mare preţ câştigă. dar plăteşte prețul imediat inferior 


ligitll), derulată cu distribuţie aleatorie a preţurilor. 


Instrucţiuni pentru origami noncreator, rolul lui era să 
ne spună doar cât considera că ar merita creația lui Scott. Jason 


a luat hârtia împăturită şi a studiat capul bine format şi 


picioarele inegale. A împins-o apoi de la spate, ca s-o facă să 
sară un pic. La sfârşit, oferta lui pentru broască (din nou 
folosind procedura Becker-Degroot-Marschak) era de 5 cenți, 
adică exact media de preţ propusă de participanţii la experiment 
din categoria noncreatorilor. 

Era o diferență clară de evaluare între cele două categorii. 
Noncreatorii, ca Jason, au văzut nişte cocoloaşe care arătau mai 
curând ca nişte mutanți chirciți făcuţi de un savant malefic într- 
un laborator subteran. În schimb, creatorii coco-loaşelor le 
atribuiau în mod clar o altă valoare. Totuşi, nu puteam să ne dăm 
seama din diferenţa de preţ ce anume a determinat disparitatea 
evaluărilor. Oare creatorilor pur şi simplu le plăcea arta origami 
în general, pe când necreatorii (cei ce nu avuseseră ocazia să 
confecționeze unul) erau indiferenți în faţa foilor împăturite de 
hârtie? Sau poate participanţii din ambele categorii apreciau 
origami în aceeaşi măsură şi creatorii doar căzuseră în admirația 
propriilor lor opere? Altfel spus, Scott şi tovarăşii lui s-au 
îndrăgostit de origami în general sau doar de propriile lor 
creații? 

Ca să găsim un răspuns provizoriu la aceste întrebări, am 
rugat doi experți în arta origami să confecționeze broaşte şi 


cocori. Apoi am cerut unui alt grup de noncreatori să liciteze 


pentru operele lor, realmente minunate. De data asta, 
noncreatorii au licitat, în medie, 27 de cenți. Modul în care 
noncreatorii au apreciat origamiurile făcute de experţi era foarte 
apropiat de evaluările lui Scott şi ale amicilor săi pentru 
propriile lucrări amatoristice (23 de cenți) şi mult diferit de 
preţurile oferite de noncreatori pentru arta amatoare (5 cenți). 

Rezultate ne-au demonstrat modul eminamente părtinitor 
în care creatorii şi-au apreciat propriile opere. Noncreatorii au 
considerat arta amatoare inutilă, iar pe cea a experților mult, 
mult mai interesantă. În schimb, creatorii şi-au considerat 
operele ca fiind aproape la fel de bune ca cele ale experților. Se 
pare că diferența dintre creatori şi noncreatori nu constă în 
gustul lor pentru arta origami în general, ci în felul în care 
creatorii au ajuns să-şi admire şi să-şi supraevalueze propriile 
lor creaţii. 

Pe scurt, aceste experimente inițiale sugerează că atunci 
când construim ceva, tindem să privim rezultatele ca pe nişte 
odoare de preţ. Cum spune o veche zicală arăbească, „până şi 
maimuța, în ochii mamei ei, este o antilopă”. 

Personalizare, trudă şi iubire 

La începuturile industriei auto, Henry Ford a glumit că 


orice client putea să aibă un Model T vopsit în orice culoare 


voia, atâta vreme cât maşina era neagră. Fabricarea de maşini 
într-o singură culoare reducea costurile, astfel încât să-şi poată 
permite, cât mai mulți să le cumpere. Pe măsură ce tehnologia 
de producţie a evoluat, Ford a reuşit să fabrice mai multe mărci 
şi modele fără a adăuga prea mult la costul final. 

Să facem un salt în timp în zilele noastre, când există 
milioane de produse care să satisfacă gustul fiecăruia. De pildă, 
nu poţi să te plimbi pe Fifth Avenue din New York şi să nu te 
minunezi de uimitoarele şi ciudatele modele de pantofi de damă 
expuse în vitrine. Dar, pe măsură ce tot mai multe companii îi 
invită pe clienți să participe la procesul de fabricație al 
produselor, acest model se schimbă şi el. Mulțumită 
îmbunătățirilor aduse în tehnologia online şi în automatizare, 
fabricanți le permit clienţilor să creeze produse pe măsura 
capriciilor lor. 

Să luăm Converse. Com, un site unde îți poţi crea propriu 
pantofi sport. După ce alegi stilul pantofilor (generic sau de 
designer, care acoperă glezna mai mult, mai puţin sau deloc) şi 
materialul (pânză, piele, piele întoarsă), ţi se oferă plăcerea de a 
desena după model. Alegi dintr-o paletă de culori şi printuri câte 
ceva pentru fiecare parte a pantofului (faţa interioară, laturile de 


cauciuc, şireturile) şi le decorezi pe toate după bunul plac. 


Lăsându-te să-ți proiectezi propriul pantof în funcție de gustul 
personal, Converse îți oferă nu doar un produs care te satisface 
cu adevărat, ci unul unic, făcut special pentru tine. 

Tot mai multe companii intră în jocul personalizării. Poţi 
să-ți proiectezi propriul mobilier de bucătărie, să-ți construieşti 
propria maşină Local Motors, să-ţi creezi propriii pantofi şi aşa 
mai departe. Dacă ai da credit argumentelor obişnuite în 
favoarea acestui tip de croitorie virtulă, ai putea crede că tipul 
ideal de website care permite personalizarea este unul 
clarvăzător — unul care îşi dă seama instantaneu cum ar arăta 
pantofii visurilor tale şi pe care ți-i livrează, efortul tău fiind 
minim. Oricât de atractiv ar suna, folosind un asemenea sistem 
de croitorie virtuală, oricât de eficient ar fi el, ne vom priva de 
beneficiile efectului IKEA, în care, prin investiția de gândire şi 
efort, ajungem să iubim cu mult mai mult lucrurile făcute de noi. 

Înseamnă asta că firmele ar trebui să ceară întotdeauna 
clienților să facă munca de design şi să lucreze la toate 
produsele? Fireşte că nu. Există un echilibru fragil între lipsa 
efortului şi implicare. Cere-le oamenilor să muncească prea mult 
şi îi vei alunga; cere-le prea puțin şi îi vei lipsi de ocazia de a 
adapta produsul, a-l personaliza şi a se ataşa de el. Totul depinde 


de importanţa sarcinii şi de investiția personală în categoria de 


produs. Pentru mine, o abordare de genul 


Picturii după model sau al lăzii de jucării în stil puzzle 
reprezintă un echilibru corect; dacă ar mai reduce puţin din 
efort, nu m-aş mai branşa la efectul IKEA, iar dacă ar mai 
adăuga, oricât de puțin, m-ar face să renunţ. De vreme ce 
companiile încep să înţeleagă adevăratele avantaje ale 
personalizării, ar putea să înceapă să genereze şi produse care să 
le permită clienţilor să se exprime pe ei înşişi, dându-le astfel 
mai multă valoare şi bucurie“. 

ÎN URMĂTORUL NOSTRU experiment, am vrut să 
vedem dacă supraevaluarea creatorilor se manifestă şi dacă 
înlăturăm orice posibilitate de personalizare. l-am pus pe 
participanți să construiască o pasăre, o rață, un câine sau un 
elicopter din seturi Lego preambalate. Folosirea de seturi Lego 
satisfăcea obiectivul nostru ca toate elementele să fie standard, 
iar participanților li s-a cerut să urmeze fără abateri 
instrucțiunile, în acest fel, toate creaţiile au sfârşit prin a fi 
identice. Cum probabil ați anticipat, creatorii erau şi acum 
dispuşi să liciteze mai mult pentru opera lor, deşi aceasta nu se 
deosebea cu nimic de ale altora. 


Rezultatele acestui experiment sugerează că efortul 


implicat în activitatea de construcție este un element esențial în 
procesul înamorării de propriile creaţii. Şi, deşi personalizarea 
este un element suplimentar care ne face să supraevaluăm ceea 
ce am construit, chiar şi în lipsa personalizării tot la 
supraevaluare ajungem. Să înţelegem supraevaluarea 

Experimentele cu origami şi Lego ne-au arătat că ne 
ataşăm de lucruri pentru a căror realizare investim muncă şi că, 
de-ndată ce se întâmplă asta, începem să le supraevaluăm. 
Următoarea întrebare era dacă suntem sau nu conştienţi de 
tendinţa de a supraevalua scumpele noastre creații. 

Gândiţi-vă de pildă la copiii voştri. Presupunând că 
sunteți ca majoritatea părinților, aveți o părere foarte bună 
despre ei (cel puţin înainte de a intra în monstruoşii ani ai 
adolescenţei). Dacă nu sunteți conştienţi că îi supraevaluați, 
aceasta vă va face să credeți în mod greşit (şi poate periculos) că 
lumea vă împărtăşeşte opinia despre copiii voştri cei adorabili, 
inteligenți şi talentați. Pe de altă parte, dacă aţi fi conştienţi că-i 
supraevaluați, v-aţi da seama, cu oarecare durere, că lumea nu-i 
vede în aceleaşi culori strălucitoare în care îi vedeţi voi. 

Ca părinte care călătoreşte des cu avionul, am ocazia să 
încerc acest efect în timpul ritualului de schimb de poze. Când 


am ajuns sus la 9.000 de metri, scot laptopul, unde am o 


mulțime de poze şi clipuri cu copiii mei. Inevitabil, persoana de 
lângă mine trage cu ochiul la ecran. Dacă simt şi cel mai vag 
interes din partea vecinului meu, încep cu o serie de poze cu 
băieţelul şi fetița, care, bineînţeles, sunt cei mai adorabili copii 
din lume. Desigur, presupun că vecinul meu observă cât de 
minunați şi de deosebiți sunt, ce zâmbete fermecătoare au, ce 
drăguţ arată în costumele de Halloween şi aşa mai departe. 
Câteodată, după ce s-a delectat îndeajuns cu imaginea copiilor 
mei, tovarăşul meu de vizionare îmi sugerează să mă uit şi eu la 
copiii lui. După un minut-două, mă surprind întrebându-mă: 
„Oare ce crede tipul ăsta? N-am chef să stau să mă uit o 
jumătate de oră la pozele unor copii ciudați pe care nici nu-i 
cunosc! Am treabă! Când o să aterizeze odată avionul ăsta 
afurisit?” 

— Pentru unele dintre pericolele personalizării şi 
riscurile de a cădea prea mult în admiraţia propriilor 
noastre creaţii, vezi povestea mea despre excesul de 


personalizare a casei din raponal în mod previzibil. 


In realitate, bănuiesc că foarte puţini oameni sunt 
conştienţi sau nu de înzestrările şi defectele copiilor lor, dar 


pariez că majoritatea părinţilor sunt mai aproape de tipul 


„filopro-genitivului” inconştient (oameni înclinați să-şi pună 
copiii pe un piedestal). Aceasta înseamnă că părinții nu doar 
cred că progenitura lor e cea mai drăguță din lume, dar cred că 
şi lumea le împărtăşeşte opinia. 

Poate de aceea povestea lui O. Henry, Răscumpărarea 
Căpitanului Roşu, este atât de frapantă. Acolo, doi hoţi dornici 
să facă iute un ban răpesc copilul unui bogătaş din Alabama şi 
cer o răscumpărare de 2.000 de dolari. Tatăl refuză să-i plătească 
pe răpitori, care îşi vor da seama curând că băiatului roşcovan îi 
place să fie cu ei. Mai mult, e o obrăznicătură căreia îi place să 
facă farse şi să le facă viața amară. Răpitorii reduc suma cerută, 
iar Căpitanul Roşu continuă să-i înnebunească, în cele din urmă, 
tatăl se oferă să ia copilul înapoi dacă răpitorii îi plătesc lui 250 
de dolari şi, în ciuda protestelor Căpitanului Roşu, aceştia îl 
părăsesc şi scapă. 

ACUM IMAGINEAZĂ-ŢI că participi la un alt 
experiment cu figurine origami. Abia ai terminat de cocorul sau 
broasca de hârtie şi obiectul e scos la licitație. Te hotărăşti cât 
licitezi pentru el şi oferi chiar o sumă chiar mare. Îţi dai seama 
că ai oferit prea mult şi că alții nu vor vedea creaţia ta cu aceiaşi 
ochi cu care o vezi tu? Sau crezi că alții îți împărtăşesc 


ataşamentul față de ea? 


Ca să aflăm, am comparat rezultatele a doua proceduri de 
licitaţie, numite a celui mai bun preţ şi a celui de-al doilea preţ. 
Fără a detalia prea mult deosebirile tehnice*, dacă licitezi după 
procedura celui de-al doilea preţ, trebuie să ai în vedere doar cât 
de mult îţi preţuieşti creatura de hârtie*. În schimb, la procedura 
celui mai bun preţ, trebuie să ai în vedere şi ataşamentul tău față 
de creaţie, î] cât de mult crezi că vor licita alţii pentru ea. De ce 
avem nevoie de această complicație? Iată logica: dacă autorii 
creațiilor înțeleg că sunt singurii impresionați de broaştele şi 
cocorii lor, atunci ar oferi mai mult la licitația celui de-al doilea 
preţ (când contează numai prețul oferit de ei) decât la licitaţia 
celui mai bun preţ (când ar trebui să ţină cont şi de preţurile 
celorlalţi). În schimb, dacă autorii nu-şi dau seama că doar ei 
supraevaluează figurinele origami şi cred că şi alți le 
împărtăşesc perspectiva, ar licita o sumă similară la ambele 
proceduri. 

Deci au înţeles constructorii de origami că alții nu le văd 
creațiile aşa cum şi le văd ei? Am constatat că ei au licitat 
aceeaşi sumă şi când au luat în calcul doar evaluarea lor 
(licitaţia celui de-al doilea preţ), şi când au luat în calcul sumele 
oferite de ceilalți (licitaţia celui mai bun preț). Lipsa diferenţei 


dintre cele două abordări a sugerat că nu doar ne supraevaluăm 


propriile creaţii, dar nici măcar nu ne dăm seama de această 
tendinţa; credem în mod greşit că ceilalți le admiră la fel de mult 
ca şi noi. 

Importanţa lucrului dus la bun sfârşit 

Experimentele noastre asupra creației şi supraevaluării 
mi-au amintit de anumite abilităţi pe care le-am deprins cât am 
stat în spital. Printre multele activităţi chinuitoare şi 

— Diferenţele dintre cele două tipuri de licitaţie sunt 
oarecum complexe — şi de aceea William Vickrey a primit 
Premiul Nobel pentru Economie în 1996 pentru descrierea 
unora dintre nuanțele lor. 

— Această procedură este similară cu cea a licitaţiilor 
de pe ebay, ca şi cu metoda Becker-Degroot-Marschak pe 


care am folosit-o mai înainte. 


Enervante pe care a rreomi să le niuui V & *- 
UJLCUCCI ACI KI uuiui «u. Pentru recoltarea de sânge, 
tortura schimbării bandajelor, tratamente de coşmar şi aşa mai 
departe), una dintre cele mai puţin dureroase, dar şi dintre cele 
mai plicticoase era terapia ocupaţională. Luni de zile, terapeuţii 
ocupaționali mă puneau în faţa unei mese şi nu mă lăsau să plec 


până nu terminam de montat 100 de şuruburi, de lipit şi dezlipit 


bucăţi de lemn acoperite cu bandă Velero, de înfipt dopuri în 
găuri şi alte asemenea sarcini care-ţi amorțeau mintea. 

La centrul de recuperare de pe acelaşi etaj era o zonă 
pentru copii cu deficienţe de dezvoltare, care fuseseră învăţaţi 
diverse îndeletniciri practice. Încercând să fac ceva măcar un pic 
mai interesant decât să montez şuruburi, am reuşit să mă strecor 
şi eu acolo. Timp de câteva luni, am învăţat cum să folosesc o 
maşină de cusut, să tricotez şi să fac ceva tâmplărie elementară. 
Fundcă îmi mişcăm greu mâinile, numi era uşor. Obiectele 
făcute de mine nu ieșeau mereu cum le doream, dar mă 
străduiam. Implicându-mă în aşa ceva, am schimbat oribila şi 
plicticoasa terapie ocupaţională pe care o făcusem până atunci în 
ceva ce aşteptam cu plăcere. Deşi terapeuții ocupaționali 
încercau periodic să mă facă să mă întorc la activităţile care-mi 
amorțeau mintea — poate pentru faptul că ei considerau că 
valoarea lor terapeutică ar fi fost mai mare, plăcerea şi mândria 
determinate de faptul că ajungeam să creez ceva erau de cu totul 
alt ordin. 

Cel mai mare succes al meu a fost la maşina de cusut, 
unde am ajuns să fac nişte feţe de pernă şi nişte haine demodate 
pentru prieteni. Confecţiile mele erau la fel ca figurinele origami 


ale participanţilor la experiment. Colţurile fetelor de pernă nu 


erau drepte, iar cămăşile erau cam strâmbe, dar chiar şi aşa eram 
mândru de ele (am fost cu deosebire mândru de o cămaşă 
hawaiană albastru cu alb pe care am făcut-o 

N —... W.,„—0, foarte tare ca să le fac. 

Asta a fost acum mai bine de 20 de ani, dar încă îmi 
amintesc cu precizie cămăşile acelea, etapele confecționării şi 
rezultatul final. De fapt, mă ataşasem de ele atât de mult, încât 
m-am surprins, acum câţiva ani, întrebându-l pe Ron dacă îşi 
aminteşte cămaşa pe care am făcut-o pentru el. Deşi eu mi-o 
aminteam perfect, el avea doar o imagine vagă în minte. 

ÎMI AMINTESC şi de alte obiecte pe care le-am făcut la 
centrul de recuperare. Am încercat să tes un covor, să fac o 
jachetă şi un set de piese de şah din lemn. Am început aceste 
proiecte cu mult entuziasm şi am investit mult efort în ele, dar 
mi-am dat seama că îmi depăşesc puterile şi le-am abandonat pe 
drum. Interesant e că, atunci când mă gândesc la acele creaţii 
imperfecte, îmi dau seama că nu am cine ştie ce afecțiune pentru 
de ele. Cumva, în ciuda incredibilei strădanii implicate în 
confecționarea lor, n-am ajuns să mă ataşez de acele mici 
obiecte de artă nefinisate. 

Amintirile mele de la centrul de recuperare m-au făcut să 


mă întreb dacă e important să termin un proiect ca să pot ajunge 


la stadiul în care să-l supraevaluez. Cu alte cuvinte, ca să mă 
bucur de efectul IKEA, e necesar ca eforturile noastre să aibă 
succes, chiar şi dacă succesul înseamnă pur şi simplu să termini 
de făcut un obiect? 

Conform raționamentului nostru despre efectul IKEA, 
mai mult efort înseamnă mai multă valorizare şi satisfacție. 
Aceasta înseamnă că, pentru a potenţa sentimentul de mândrie şi 
de apropiere în viaţa cotidiană, trebuie să-ţi asumi crearea mai 
multor obiecte din cele pe care le foloseşti zi de zi. Dar dacă 
numai efortul investit nu e de ajuns? Dacă şi ducerea la bun 


sfârşit a unei lucrări este un ingredient la fel 


Adaptat în această manieră ar putea reacționa la fotografia 
lui Halle Berry sau a lui Orlando Bloom, să zicem, dând din 
umeri şi spunând „Eh, nu-mi place nasul ei mic şi simetric” sau 
„Câh, ditai claia de păr negru şi strălucitor”. 

Aceia dintre noi care nu arătăm grozav ar putea folosi o a 
doua abordare a adaptării. Am putea să nu ne schimbăm 
percepția estetică, dar să ne uităm la alte calități; am putea căuta, 
de pildă, simţul umorului sau bunătatea. În lumea din Vulpea şi 
strugurii, aceasta ar însemna ca vulpea să reconsidere strugurii 


mai puţin arătoşi căzuți pe pământ şi să-i găsească delicioşi 


pentru că nu poate ajunge la cei de pe coardă. 

Cum poate funcționa asta în lumea relațiilor de cuplu? 
Am o prietenă între două vârste, nici frumoasă, nici urâtă, care 
şi-a întâlnit soțul prin Match. Com cu câţiva ani în urmă. „Era 
cineva la care nu prea aveai ce vedea”, mi-a spus ea. „Era chel, 
supraponderal, avea o mulțime de păr pe corp şi era cu câţiva 
ani mai mare decât mine. Dar am înţeles că lucrurile astea nu 
sunt atât de importante. Voiam pe cineva care să fie deştept, cu o 
scară bună de valori şi cu un simţ dezvoltat al umorului — iar el 
le avea pe toate”. (Aţi observat vreodată cum „simţul umorului” 
e aproape întotdeauna o exprimare codată pentru „neatractiv” 
atunci când cineva încearcă să joace rolul peţitorului?) 

Aşadar, acum avem două modalități prin care se 
adaptează oamenii cu probleme de aspect estetic: fie ne alterăm 
percepția estetică astfel încât să începem să valorizăm 
imperfectiunile, fie reconsiderăm importanţa calităților care sunt 
pentru noi importante şi neimportante. Ca să formulăm asta mai 
pe şleau, să luăm aceste două posibilităţi: a) pot femeile care 
atrag numai bărbați scunzi şi chei să înceapă să agreeze aceste 
atribute la un bărbat? Sau b) ar putea aceste femei, care ar dori 
în continuare să aibă relații cu bărbaţi înalți şi cu păr bogat, dar, 


realizând că nu e posibil, să-şi îndrepte atenţia către trăsături 


nonfizice, ca bunătatea şi simţul umorului? 

Pe lângă aceste două căi de adaptare şi în ciuda încredi- 
hilei capacități a oamenilor de a se adapta la tot felul de lucruri 
(vezi capitolul 6, „Despre adaptare”), trebuie să avem în vedere 
şi posibilitatea ca adaptarea să nu funcționeze într-un anumit caz 
particular. Asta ar însemna că persoanele cu probleme de aspect 
estetic nu vor reuşi niciodată să se adapteze cu adevărat la 
limitările impuse de aspectul lor în ierarhia socială. (Dacă eşti 
un bărbat de peste 50 de ani şi mai crezi că orice femeie de 
douăzeci şi ceva de ani ar fi încântată să iasă cu tine, eşti exact 
genul la care mă refer.) Un astfel de eşec al adaptării este un 
drum spre dezamăgire continuă, pentru că, în absenţa ei, indivizi 
mai puţin atractivi vor fi dezamăgiți în mod repetat când nu vor 
reuşi să cucerească partenerul ideal pe care cred că îl merită. Iar 
dacă se resemnează şi se căsătoresc cu o altă persoană cu 
probleme de aspect estetic, vor simţi mereu că meritau ceva mai 
bun — abia dacă poate fi vorba de o premisă a unei aventuri 
frumoase, nicidecum de o relaţie fericite. 

Cele trei moduri posibile de a aborda propriile noastre 
limitări fizice 

Alterarea percepţiei estetice (îmi plac bărbaţii cu 


chelie...) 


Reevaluarea ierarhiei calităților (Nu-mi plac bărbaţii 
cu chelie, dar mă uit după alte lucruri...) 

Lipsa adaptării (N-or să-mi placă niciodată chelioşii. 
N-o să mă adaptez la poziția mea în ierarhia relaţiilor de 


cuplu.) 


Soluţii i-a 


Care dintre cele trei abordări ilustrate în figura de la 
pagina precedentă credeţi că descrie cel mai bine felul în care 
indivizii cu probleme de aspect estetic se raportează la propriile 
constrângeri? 

Eu pariez pe capacitatea de a reordona ierarhia de criterii 
legate de ceea ce ne dorim de la un potenţial tovarăş de viaţă, 
dar procesul căutării a fost interesant în felul lui. 

Pe gustul meu sau nu? 

Ca să aflăm mai multe despre modul în care oamenii se 
adaptează la propriul aspect fizic imperfect, Leonard, George şi 


cu mine am contactat doi tineri inventivi, James Hong şi Jim 


Young, şi le-am cerut permisiunea să derulăm un studiu folosind 
site-ul lor, HOT or not (Vă place sau nu? Frumos sau urât?)*. 
Când intri pe site eşti întâmpinat de fotografia unui bărbat sau a 
unei femei de diverse vârste (peste 18 ani). Deasupra pozei se 
află o casetă cu o scală de la 1 (urât) la 10 (frumos). Dacă faci o 
evaluare fotografiei, apare o altă poză a unei alte persoane, 
împreună cu punctajul acordat persoanei anterioare. 

Nu numai că poți evalua pozele altor persoane, dar poți 
să-ți publici propria fotografie pe site, pentru a fi cotată de 
ceilalți. ** Leonard, George şi cu mine am apreciat în mod 
special această aplicaţie, pentru că ne ajuta să vedem cât de 
atractivi sunt oamenii care dau notele. (Ultima oară când am 
verificat, punctajul meu pe HOT or NOT era 6,4. Trebuie să fi 
fost o poză nereuşită.) Cu aceste date puteam să vedem, de 
pildă, cum cineva care e notat drept neatractiv de utilizatorii 
site-ului (să spunem, cu nota 2) apreciază atractivitatea altora, 
comparativ cu cineva care e apreciat ca foarte atractiv (să 
spunem cu 9). 

De ce ne-ar ajuta această aplicație? Ne-am dat seama că 
dacă persoanele cu probleme de aspect estetic nu s-au adaptat, 
viziunea lor asupra atractivităţii altora ar trebui să fie identică cu 


a celor foarte atractivi. De exemplu, dacă adaptarea nu a avut 


loc, o persoană cotată cu 2 şi alta cu 8 vor vedea ambele un 9 ca 
fiind 9 şi un 4 ca un 4. Pe de altă parte, dacă persoanele cu 
probleme de aspect estetic sau adaptat, schimbându-și 
perspectiva asupra atractivității altora, viziunea lor despre 
frumuseţe ar trebui să difere de cea a persoanelor foarte 
atractive. De exemplu, dacă adaptarea a avut loc, o persoană 
cotată cu 2 ar putea vedea un 9 ca un 6 şi un 4 ca un 7, pe când o 
persoană notată cu 8 va vedea un 9 ca fiind 9 şi un 4 ca un 4. 
Vestea cea bună pentru noi era că puteam măsura fenomenul! Pe 
scurt, examinând felul în care propria atractivitate influențează 
notele acordate altora, ne-am gândit că am putea descoperi ceva 
despre măsura în care are loc adaptarea. Intrigaţi de proiectul 
nostru, James şi Jim ne-au pus la dispoziție punctaje şi 
informaţii despre relațiile în care se găseau 16.550 de membri ai 
HOT or NOT pe durata a zece zile. Toţi membrii eşantionului 
erau heterosexuali, iar majoritatea (75%) erau bărbaţi. * 

Prima analiză a relevat că aproape toată lumea avea cam 
aceeaşi percepţie despre ceea ce e frumos şi ce nu. Cu toţii 


— Dacă n-aţi vizitat niciodată www. Hoţomot. Com, 


vă recomand să intraţi neapărat, măcar pentru perspectiva 
pe care o proiectează asupra psihologiei umane. 


** Dat fiind specificul HOT or NOT, datele noastre, 


cel mai probabil, supraestimau frumuseţea în raport cu alte 
calităţi. Cu toate acestea, principiile pe care le-am examinat 
ar trebui să se aplice şi altor tipuri de adaptare. 

— Nu i-am inclus pe cei în căutare de persoane de 
acelaşi sex în primul studiu, dar aceasta ar putea fi o extensie 


interesantă a cercetării. 


Credem că oameni ca Halle Berry şi Orlando Bloom sunt 
frumoşi, indiferent de cum arătăm noi înşine; trăsăturile 
asimetrice sau dinții ieşiţi în afară nu au devenit noul standard 
de frumuseţe pentru cei cu probleme de aspect estetic. 

Existenţa consensului asupra standardelor de frumuseţe se 
opunea teoriei strugurilor acri, dar lăsa deschise două 
posibilități. Prima era că oamenii se adaptează învățând să dea 
mai multă importanţă altor atribuite, iar a doua, că nu există 
niciun fel de adaptare la nivelul estetic la care ne situăm. 

Apoi am decis să testăm posibilitatea ca indivizii cu 
probleme de aspect estetic să fie pur şi simplu lipsiți de 
conştiinţa limitărilor pe care ni le impune lipsa de frumuseţe 
(sau, cel puţin, ca acesta să fie comportamentul nostru online). 
Pentru asta, am folosit o a doua aplicaţie interesantă a site-ului, 


numită „Meet Me” („îţi propun să ne-ntâlnim”). Dacă eşti un 


bărbat care vede o fotografie a unei femei cu care ti-ar plăcea să 
te întâlneşti, poţi da click pe butonul „Meet Me” de deasupra 
fotografiei. Ea va primi o notificare prin care e informată că eşti 
interesat s-o întâlneşti, însoțită de câteva informaţii despre tine. 
Ideea e că, atunci când foloseşti facilitatea „Meet Me”, nu vei 
reacționa față de cealaltă persoană doar pe baza judecății 
estetice; vei vrea, de asemenea, să vezi şi dacă ea v dispusă să-ţi 
accepte invitaţia. (Deşi o respingere anonimă I mult mai puţin 
dureroasă decât dacă ai fi refuzat prin viu grai, ea totuşi 
contează.) 

Ca să înțelegem mai bine utilitatea facilității „Meet Me”, 
să zicem că eşti un tip cu o oarecare chelie, supraponderal, 
păros, dar înzestrat cu mult simţ al umorului. Aşa cum am aflat 
din topul preferințelor de mai sus, felul cum vedem 
atractivitatea altora nu e influenţat de ceea ce vedem în oglindă. 
Dar cum pot burta ta neavenită şi lipsa ta de farmec să-ți 
influenţeze alegerea unei potențiale partenere? Dacă ai încerca 
să cucereşti doar femei frumoase, ar însemna că realmente nu 
eşti conştient (sau măcar neinfluențat) de lipsurile tale fizice. Pe 
de altă parte, dacă ţinteşti un pic mai jos şi ai încerca să 
întâlneşti pe cineva mai apropiat nivelul tău — în ciuda faptului 


că îi socoteşti pe Halle Berry sau Orlando Bloom ca fiind de 


nota 10, ar însemna că eşti influențat de propria hpsă de 
atractivitate. 

Datele noastre au arătat că indivizii slab cotaţi din 
eşantion erau, de fapt, foarte conştienţi de nivelul lor de (ne) 


atractivitate. Deşi această conştiinţă nu a influenţat felul cum au 


Perceput sau judecat ei atractivitatea altora (după cum a 
reieşit din punctajele oferite de ei), ea a afectat alegerile pe care 
le-au făcut în privinţa celor pe care îi voiau drept parteneri. 

Adaptarea şi arta întâlnirilor-fulger 

Datele din studiul HOT or NOT au eliminat două dintre 
cele trei ipoteze ale noastre despre procesul adaptării la propria 
lipsă de atractivitate. O singură variantă a rămas: la fel ca 
prietena mea între două vârste, oamenii se adaptează dând mai 
puțină importanță aspectului fizic al partenerului şi învaţă să 
aprecieze alte însuşiri. 

Totuşi, eliminarea a doua dintre variante nu înseamnă 
automat confirmarea singurei teorii rămase. Aveam nevoie de 
dovezi care să demonstreze că oamenii învață să aprecieze 
calități compensatorii — „Dragă, eşti atât de deştept/haios/ 

Bun/atent/compatibil zodiacal / (completaţi cu alte 


calități)”. Din nefericire, datele din studiul HOT or NOT nu ne- 


au putut ajuta în această privință, permițându-ne să măsurăm 
doar un singur lucru (atractivitatea fotogenică). Căutând un alt 
mediu în care am fi putut măsura acel inefabil „je ne sais quoi”, 
ne-am întors în lumea întâlni-rilor-fulger. 

Înainte de a vă povesti despre varianta noastră de 
întâlniri-fulger, permiteţi-mi să le ofer neinițiaţilor o scurtă 
introducere în acest ritual contemporan de împerechere (dacă 
aveţi ca hobby ştiinţele sociale, vă recomand cu tărie 
experiența). 

Poate n-aţi observat, dar întâlnirile-fulger sunt peste tot: 
de la baruri elegante din hoteluri de cinci stele până la sălile de 
clasă goale din şcolile elementare; de la serate pentru cor- 
poratişti şi până la brunch-urile combatanţilor de weekend. 

Aceasta face căutarea iubirii eterne să pară un fel de 
goană după chilipiruri într-un bazar turcesc. Dar, cu toate 
criticile, întâlnirile-fulger sunt mai sigure şi cu mai puţin 
potențial umilitor decât mersul în cluburi, întâlnirile în orb, 
combinaţiile puse la cale de prieteni sau alte aranjamente 
amoroase mai puțin organizate. 

Procesul generic al întâlmirilor-fulger aduce a ceva 
proiectat de un expert în studii de eficiență de la începutul 


secolului trecut. Un mic grup de oameni, în general între 20 şi 


50 de ani (heterosexuali, în număr egal bărbați şi femei), se 
strânge într-o încăpere cu mese pentru două persoane. Fiecare 
persoană se înregistrează la organizatori şi primeşte un număr de 
identificare şi o fişă de punctaj. Jumătate dintre potenţialii 
parteneri (de obicei femeile) stau la mese. La sunetul unui 
clopoțel, la fiecare patru până la opt minute, bărbații se mută la 
masa următoare, şi tot aşa. 

Cât stau la masă, partenerii pot discuta despre orice. 
Deloc surprinzător, mulți îşi declară inițial uimirea jenată față de 
tot procesul, dar apoi pălăvrăgesc tot soiul de lucruri, încercând, 
de fapt, să afle informaţii utile fără să bată la ochi. Când 
clopoțelul sună şi perechile se schimbă, iau o hotărâre: dacă Bob 
vrea să iasă cu Nina, scrie „da” pe foaia lui de punctaj în dreptul 
Ninei, iar dacă Nina vrea să iasă cu Bob, scrie „da” pe foaia ei 
de punctaj în dreptul lui Bob. 

La sfârşitul evenimentului, organizatorii adună fişele şi 
caută preferințele mutuale. Dacă Bob a scris „da” şi pentru 
Lonnie, şi pentru Nina, iar Lonnie i-a acordat lui Bob un „nu”, 
dar Nina un „da”, numai Ninei şi lui Bob le vor fi date 
informaţiile de contact ale fiecăruia, astfel încât să se poată 
cunoaşte mai bine şi poate chiar să iasă împreună ca o pereche 


obişnuită. 


Varianta noastră de întâlnire-fulger a inclus câteva 
trăsături speciale. Întâi de toate, înaintea începerii 
evenimentului, am împărțit chestionare fiecărui participant. Le- 
am cerut să ierarhizeze importanța unor criterii diferite — 
atractivitatea fizică, inteligența, simțul umorului, încrederea şi 
extrovertți-rea — atunci când au în vedere un posibil partener. Am 
schimbat un pic şi procesul întâlnirii-fulger în sine. La sfârşitul 
fiecărei „întâlniri”, participanţii nu se mai mutau imediat la 
masa următoare. Le-am cerut să facă o pauză şi să evalueze 
persoana pe care tocmai au cunoscut-o, folosind aceleaşi criterii 
(atractivitatea fizică, inteligența, simţul umorului, încrederea şi 
extrovertirea). De asemenea, să ne spună şi dacă ar dori să se 
revadă cu persoana respectivă. 

Aceste măsuri ne-au furnizat trei tipuri de date. Sondajul 
dinaintea întâlnirii-fulger ne-a indicat ce calități sunt urmărite în 
general la un partener de cuplu. Din răspunsurile de după 
întâlnire am descoperit cum au fost evaluate persoanele în 
funcție de aceste calități. Am aflat şi dacă voiau să revadă o 
persoană anume şi să iasă într-adevăr cu ea în viitorul apropiat. 

Prin urmare, să ne întoarcem la întrebarea noastră: 


persoanele cu probleme de aspect estetic vor valoriza oare la fel 


atractivitatea ca şi cele frumoase, demonstrând astfel că nu s-au 
adaptat? Sau vor acorda mai multă atenţie altor atribute, cum ar 
fi simţul umorului, demonstrând că s-au adaptat prin schimbarea 
criteriilor de selecție a partenerului? 

Mai întâi, am examinat răspunsurile participanților în 
privința preferințelor lor generale — cele oferite înainte de 
începerea evenimentului. Din perspectiva a ceea ce căutau la un 
partener de cuplu, cei care erau mai atractivi se interesau mai 
mult de atractivitate, în timp ce restul preţuiau mai mult alte 
însuşiri (inteligenţa, simțul umorului şi bunătatea). Acest 
rezultat a fost prima confirmare a faptului că oamenii cu 
probleme de aspect estetic îşi redistribuie cerințele în privinţa 
partenerilor. Am examinat apoi modul în care fiecare participant 
şi-a evaluat potenţialii parteneri în timpul evenimentului şi cum 
anume s-a transpus această evaluare într-o intenţie de a ieşi 
împreună cu o ocazie viitoare. Şi aici am regăsit acelaşi model: 
oamenii cu probleme de aspect estetic erau interesaţi să iasă 
împreună cu cineva pe care îl socoteau înzestrat cu simţul 
umorului, în timp ce persoanele atractive au fost mai înclinate să 
iasă cu cineva socotit drept arătos. 

Dacă luăm rezultatele de la HOT or NOT, „Meet Me” şi 


experimentele cu întâlniri-fulger, datele sugerează că, deşi 


nivelul propriei atractivităţi nu ne schimbă gusturile estetice, 
exercită totuşi un puternic efect asupra priorităţilor noastre. 
Simplu spus, oamenii mai puţin atractivi învaţă să aprecieze 
calități care n-au legătură cu fizicul. 

Desigur, asta ne conduce la întrebarea dacă indivizii cu 
probleme de aspect estetic sunt „mai profunzi” decât ceilalți, 
întrucât sunt mai puţin preocupați de frumuseţe şi mai sensibili 


la alte caracteristici. Sincer, aş prefera să evit discuția 


Asta. În fond, dacă broscoiul adolescent se transformă 
într-un prinț adult, el ar putea, asemenea altor prinți, să 
considere frumusețea drept criteriu principal de alegere a 
partenerei. Indiferent de judecăţile noastre de valoare despre 
importanța reală a frumuseţii, e limpede că procesul de 
redistribuire a priorităţilor ne ajută să ne adaptăm. În cele din 
urmă, cu toţii trebuie să ne împăcăm cu ceea ce suntem şi cu ce 
putem oferi, iar adaptarea şi reevaluarea sunt, la urma urmei, 
esențiale pentru a ne ajuta să fim mai fericiți. 

PERSPECTIVA LUI ŞI PERSPECTIVA EI 

Nicio investigare a lumii cuplurilor n-ar fi completă fără 
să se acorde un pic de atenție diferenţelor de gen. Rezultatele pe 


care le-am descris până acum au fost mixte şi poate vă gândiţi 


că bărbații şi femeile au reacţii diferite în ceea ce priveşte 
atractivitatea. Nu-i aşa? 

Aşa e. După cum s-a văzut, majoritatea diferenţelor de 
gen din studiul HOT or NOT se potrivesc cu stereotipurile 
referitoare la gen şi relaţii de cuplu. Să luăm, de pildă, credinţa 
larg răspândită că bărbaţii ar fi mai puţin selectivi în amor decât 
femeile. Se dovedeşte că nu e doar un clişeu: bărbaţii au fost 
mai dispuşi cu 240% decât femeile să trimită invitaţii „Meet 
Me”. 

Aceste date au confirmat şi opinia curentă cum că bărbații 
sunt mai atenți la atractivitatea unei femei decât sunt femeile 
față de felul cum arată un bărbat, ceea ce se corelează şi cu 
constatarea că bărbaţii sunt mai puțin preocupaţi de nivelul lor 
de atractivitate. În plus, bărbaţii au fost mult mai încrezători 
decât femeile — foarte atenți la atractivitatea femeilor pe care le 
„încercau” şi înclinați să țintească către femei care erau „din altă 
ligă”, situate cu câteva puncte mai sus pe scala NOT or NOT. În 
paranteză fie spus, să considerăm că tendinţa masculină de a 
propune întâlniri mai multor femei şi de a ţinti cât mai sus 
(tendință pe care unii ar putea-o considera negativă) poate fi 
descrisă cufemistic prin expresia: „Bărbaţii sunt deschişi la 


minte în relațiile amoroase”? Sfidând teorfa împerecherii 


armonizate 

Cu toţii avem o serie de trăsături minunate şi anumite 
defecte nedorite. De obicei ne acomodăm cu ele de la o vârstă 
tânără şi ajungem să fim mulţumiţi în general de locul nostru în 
societate şi în ierarhia socială. Diferenţa pentru cineva ca mine a 
fost că eu am crescut cu un anumit set de convingeri despre 
mine însumi, şi deodată a trebuit să mă confrunt cu o realitate 
nouă, fără să am posibilitatea unei adaptări lente, de-a lungul 
unei perioade mai lungi de timp. Bănuiesc că această schimbare 
bruscă mi-a accentuat dezideratele romantice, făcându-mă în 
acelaşi timp să privesc piața cuplurilor într-un mod ceva mai 
rece şi mai detaşat. 

Ani de zile după accident, am suferit datorită efectelor pe 
care credeam că acesta îl va avea asupra viitorului meu din 
punct de vedere sentimental. Eram sigur că, din cauza 
cicatricelor, poziţia mea în ierarhia împerecherilor armonizate se 
va schimba drastic, dar nu-mi puteam stăpâni nici gândul că 
poate greşesc pe undeva. Pe de o parte, am realizat că piaţa 
cuplurilor funcționează în multe privinţe ca oricare altă piaţă şi 
că valoarea mea se prăbuşise peste noapte. În acelaşi timp, nu 
puteam scăpa de sentimentul profund că, de fapt, nu mă 


schimbasem chiar atât de mult de mult şi că pierderea de valoare 


e neîntemeiată. 

Gândindu-mă la asta şi încercând să-mi limpezesc 
sentimentele, m-am întrebat cum aş reacţiona dacă aş fi perfect 
sănătos, iar cineva care ar fi suferit un accident asemănător cu al 
meu m-ar invita la o întâlnire. M-ar fi interesat? Aş fi fost mai 
puțin dispus să mă întâlnesc cu ea din cauza accidentului? 
Trebuie să recunosc că nu mi-a plăcut răspunsul pe care mi l-am 


dat şi am început să mă întreb ce-aş mai putea 


Aştepta din partea femeilor. Am ajuns la concluzia că 
trebuia să mă resemnez, iar asta m-a deprimat profund. Mă 
înnebunea ideea că femeile cărora le-ar fi plăcut să se 
întâlnească cu mine înainte de accident nu mă mai pot vedea ca 
pe un potențial partener. Şi mă îngrozea gândul resemnării, atât 
pentru mine, cât şi pentru o eventuală parteneră. Nu părea deloc 
o reţetă a fericirii. 

TOATE ACESTE PROBLEME şi-au găsit rezolvare pe 
când eram student la Universitatea North Carolina, la Chapel 
Hill. Într-o bună zi, şeful Departamentului de psihologie m-a 
numit în comitetul de organizare a colocviilor. Nu-mi amintesc 
mai nimic din timpul şedinţelor comitetului, în afara faptului că 


am făcut logoul pentru anunţuri, dar îmi amintesc că stăteam la 


masă vizavi de una dintre cele mai minunate persoane pe care 
le-am întâlnit vreodată: Sumi. Oricât ai forţa teoria împerecherii 
armonizate, ea tot n-ar fi avut motive să se uite la mine. Am 
început să petrecem tot mai mult timp împreună. Am devenit 
prieteni. Ea îmi aprecia simţul umorului şi, grație a ceea ce nu 
pot numi decât transformare magică, de la un punct încolo, a 
început să mă privească ca pe un potențial partener. 

După 15 ani împreună şi doi copii, şi cu sprijinul datelor 
furnizate de HOT or NOT, îmi dau seama acum cât de norocos 
sunt că femeile acordă mai puţină atenţie aspectului fizic decât 
bărbații (vă mulţumesc, dragi cititoare). Am ajuns să cred, de 
asemenea, că oricât de nesentimental ar suna, cântecul lui 
Stephen Stills conţine mult adevăr. Departe de a pleda pentru 
infidelitate, /ubeşte-l pe cel cu care eşti sugerează că avem 
capacitatea de a descoperi şi iubi însuşirile partenerului nostru. 
În locul resemnării alături de cineva marcat de cicatrice, cu 
câteva kilograme în plus, cu dantură de cal sau cu un păr 
imposibil, sfârşim prin a ne schimba perspectiva şi începem să 
iubim persoana ascunsă în spatele măştii feţei şi a trupului. O 


altă victorie a capacităţii umane de adaptare! 


I Când o piaţă cade 


Un exemplu din relaţiile pe internet în secolele trecute, 
pețitoarea juca un rol foarte important în societățile tradiționale. 
Un bărbat sau o femeie (şi părinţii lor) îi spuneau peţitoarei 
„găseşte-mi alesul, adu-mi o pradă”, cum spune cântecul din 
Scripcarul de pe acoperiş. Pentru a delimita mai bine aria de 
selecție pentru clienții ei, peţitoarea încerca să afle totul despre 
tineri şi familiile lor (ceea ce explică de ce „peţitoare” a devenit 
sinonim cu „bârfă” sau „gură-spartă”). Când punea ochii pe 
câteva ținte posibile, făcea legătura între potenţialii soţi şi soții 
şi familiile lor. Peţitoarea avea o afacere eficientă, viabilă şi era 
plătită pentru serviciile ei de intermediar (sau „market maker”, 
în limbaj bursier) care îi punea pe oameni în legătură. 

Salt peste timp la mijlocul anilor '90 — o lume fără 
peţitoare (şi, în majoritatea societăților occidentale, fără 
căsătorii aranjate), dar înainte de ascensiunea site-urilor 
matrimoniale. Idealurile romantice şi ale libertăţii individuale 
erau predominante, ceea ce însemna şi că fiecare persoană care 
voia să-şi găsească perechea era lăsată să se descurce singură. 
De exemplu, îmi amintesc bine necazurile unui prieten pe care îl 
voi numi Seth, care era deştept, amuzant şi destul de arătos. 

Era proaspăt profesor, ceea ce însemna că lucra peste 


program ca să demonstreze că are calitățile necesare pentru 


această poziţie. Rareori părăsea biroul înainte de 8 sau 9 seara şi 
tot acolo îşi petrecea şi cele mai multe weekenduri (ştiu asta 
pentru că biroul meu era lângă al lui). Mama lui îl suna în 
fiecare weekend şi îl tot pisa. „Fiule, munceşti prea mult”, îi 
spunea. „Când o să ai timp să-ţi găseşti o fată bună? În curând o 
să fiu prea bătrână ca să mă mai pot bucura de nepoți!” 

Seth era foarte inteligent şi talentat, aşa încât avea 
capacitatea de a-şi atinge scopurile profesionale. Numai că cele 
romantice păreau de neatins. Fusese mereu un tip studios şi n- 
avea cum să devină peste noapte un fluture de salon. Găsea 
dezgustătoare ideea de a publica sau de a răspunde la un anunţ 
matrimonial. Puţinii lui colegi din oraşul universitar în care se 
mutase de curând nu erau din cale-afară de sociabili, aşa că nu 
se ducea la prea multe petreceri. Erau o mulţime de studente 
drăguţe de la masterat care, judecând după privirile pe care i le- 
aruncau, ar fi fost neîndoielnic bucuroase să iasă cu el, dar dacă 
ar fi făcut asta, universitatea nu l-ar fi privit cu ochi buni (în 
multe locuri, relaţiile amoroase la birou sunt, de asemenea, 
descurajate). 

Seth încerca să participe la activități pentru burlaci. A 
încercat dansuri de societate şi excursii; a vrut chiar să vadă 


despre ce e vorba şi într-o organizaţie religioasă. Dar el nu agrea 


de fapt niciuna dintre aceste activităţi şi nici celorlalți nu părea 
să le placă prea mult. „Clubul de drumeţii era cu deosebire 
ciudat”, mi-a spus el mai târziu. „Era evident că nu interesa pe 
nimeni să exploreze frumuseţea ținuturilor. Nu voiau decât să 
găsească potențiali parteneri de cuplu cărora să le placă 
drumețiile, fiindcă presupuneau că cineva cu astfel de 


preocupări ar fi o persoană bună în multe privinţe”. 


Bietul Seth. lată un tip de treabă care ar fi putut fi foarte 
fericit alături de femeia potrivită, dar pe care nu ştia cum s-o 
găsească. (Nu vă îngrijorați. După câțiva ani de căutări şi-a 
întâlnit, în cele din urmă, perechea.) Ideea e că în absenţa unui 
coordonator eficient, de genul unei peţitoare, care să-l ajute, 
Seth a fost victima unui eşec al pieţei. De fapt, fără a exagera 
prea mult, cred că piaţa oamenilor singuri este unul dintre cele 
mai flagrante rateuri ale pieţei din societatea occidentală. 

TRIBULAȚIILE LUI SETH au avut loc înainte de 
apariția site-urilor matrimoniale, care sunt piețe minunate şi 
necesare în principiu. Dar, înainte de a examina această variantă 
modernă a pețitoarei, să vedem cum funcționează în general 
pieţele. În esenţă, ele sunt mecanisme de coordonare care permit 


oamenilor să economisească timp în atingerea scopurilor 


propuse. Dată fiind utilitatea lor, pieţele au devenit din ce în ce 
mai centralizate şi mai bine organizate. Luaţi în calcul ce face 
supermarketurile să fie „super”. Ele vă scutesc de bătaia de cap 
de a vă duce până la brutărie, la măcelărie, la piaţa de legume, la 
magazinul de hrană pentru animale şi la farmacie; puteți 
cumpăra tot ce vă trebuie pentru o săptămână dintr-un singur loc 
confortabil. Mai general spus, pieţele sunt o parte integrantă şi 
importantă a vieţii noastre, influenţându-ne şi cele mai personale 
opțiuni. 

Pe lângă piaţa alimentară, imobiliară, a locurilor de 
muncă, a celor mai variate articole (cunoscută şi ca ebay), există 
şi pieţele financiare. O bancă, de pildă, este un centru care 
facilitează găsirea şi obţinerea fondurilor, prin credite şi 
împrumuturi, de către populaţie. Alţi jucători de pe piaţă, cum ar 
fi brokerii imobiliari, de exemplu, încearcă după modelul 
pețitoarei să înțeleagă nevoile vânzătorilor şi ale cumpărătorilor 
şi să le potrivească. Chiar şi o companie de evaluare ca Kelley 
Blue Book, care propune preţuri de piaţă pentru maşini la mâna 
a doua, poate fi privită ca un market maker, pentru că oferă 
cumpărătorilor şi vânzătorilor un punct de plecare pentru 
negociere. Pe scurt, piețele reprezintă un segment extrem de 


important al economiei. 


Desigur, pieţele ne amintesc mereu că ele pot cădea, 
uneori în chip dramatic, aşa cum s-a întâmplat cu Enron pe piaţa 
energetică şi cu multe instituții bancare în criza creditelor 
ipotecare secundare din 2008. În general însă, pieţele care 
permit coordonarea între oameni sunt, în esenţă, benefice. 
(Evident că ar fi minunat dacă am putea proiecta pieţe care să ne 
ofere doar avantajele, nu şi slăbiciunile lor.) 

PIAŢA PENTRU oameni singuri este o zonă periferică a 
vieţii în care ne-am deplasat treptat de la o piaţă centrală către 
un loc în care fiecare dintre noi trebuie să ne purtăm singuri de 
grijă. Ca să înţelegem cât de complicat poate fi efortul de a găsi 
un partener în absența unei piețe organizate, să ne închipuim un 
oraş cu o mie de persoane neimplicate în relații de cuplu şi că 
fiecare dintre ele vrea să se căsătorească (aduce un pic cu o idee 
de reality show, de fapt). Pe această piaţă restrânsă — 
presupunând că nu există peţitoare — cum determinaţi care sunt 
cuplurile perfecte? Cum potriviţi fiecare pereche în aşa fel încât 
partenerii nu doar să se placă, dar să şi rămână împreună? Ideal 
ar fi ca fiecare în parte să se întâlnească cu toți membrii 
comunității, de câteva ori, ca să-l găsească pe cel potrivit, dar, 
eliminând varianta unei mega-întâlniri-ful-ger, pentru aşa ceva 


ar fi nevoie de foarte mult timp. 


Ajunşi în acest punct, permiteți-mi să comentez puţin 
situația persoanelor singure din societatea americană de azi. 
Tinerii americani se mută dintr-un loc într-altul mai mult decât 


oricând, urmându-şi studiile şi carieră. Prieteniile şi 


Relaţiile romantice care au abundat în perioada liceului 
sunt întrerupte brusc, pe măsură ce tinerii îşi iau zborul către 
alte zări. La fel ca şi liceul, colegiile oferă o ambianţă propice 
prieteniilor şi relațiilor sentimentale, dar şi acestea sfârşesc 
deseori când absolvenţii îşi găsesc slujbe în alte oraşe. (Astăzi, 
grație internetului, companiile fac frecvent recrutări pe arii 
geografice largi şi dispersate, ceea ce înseamnă că mulți ajung 
să lucreze foarte departe de prieteni şi de familie.) 

Din momentul în care absolvenții îşi iau în primire 
posturile aflate la zeci de kilometri de casă, timpul lor liber e 
limitat. Tinerii, neavând prea multă experiență profesională, 
trebuie să muncească din greu pentru a se afirma, mai ales pe o 
piață a muncii atât de competitivă. Relațiile amoroase la locul de 
muncă sunt în general nerecomandate, dacă nu chiar interzise. 
Cei mai mulți tineri îşi schimbă slujbele des şi se mută din nou, 
ceea ce le perturbă iarăşi viaţa socială. Cu fiecare mutare, 


relațiile pe care le dezvoltă, direct sau indirect, sunt scurtate — 


ceea ce le afectează mai departe şansele de a-şi găsi pe cineva, 
pentru că adesea prietenii îi prezintă pe cei din cercul lor altor 
potențiali parteneri. Una peste alta, asta înseamnă că progresele 
în eficiența pieței muncii pentru tinerii profesionişti s-au făcut, 
într-o mare măsură, pe spezele ineficientei pieţei pentru tineri 
aflați în căutarea unor parteneri. 

Intră în scenă site-urile matrimoniale 

Am fost îngrijorat de greutățile întâmpinate de Seth şi alți 
câțiva prieteni ai mei înainte de apariția site-urilor matrimoniale. 
Am fost încântat să aud despre site-uri precum Match. Com, 
eharmony sau JDate. Com. „Ce cale minunată de a rezolva 
problema oamenilor singuri”, m-am gândit. Curios să aflu cum 
funcționează, m-am adâncit în lumea acestor site-uri. 

Ce fac aceste site-uri, mai exact? Să luăm un caz ipotetic 
de suflet în căutarea perechii, pe nume Michelle. Ea se înscrie 
pe site completând un chestionar cu datele şi preferinţele ei. 
Fiecare serviciu de întâlniri virtuale are propria sa variantă de 
chestionar, dar toate cer date demografice de bază (vârstă, loc de 
rezidență, venit, şi aşa mai departe), precum şi informaţii despre 
valori personale, atitudini şi stil de viaţă. Chestionarul îi cerea 
lui Michelle şi informații despre preferinţe: Ce tip de relație 


caută? Ce ar dori de la un potenţial partener? Michelle specifică 


vârsta şi greutatea pe care o are*. Afirmă că este o persoană 
deschisă, amuzantă, vegetariană şi că e în căutarea unei relații 
stabile cu un bărbat înalt, educat, bogat şi vegetarian. Mai 
adaugă o scurtă prezentare, mai personală, despre sine. În fine, 
încarcă şi câteva fotografii ale ei, pentru ca membrii site-ului să 
vadă cum arată. 

După ce Michelle a parcurs aceşti paşi, e gata să-şi caute 
sufletul-pereche. Dintre profilurile celor pe care sistemul i le 
recomandă, Michelle alege câțiva bărbaţi pentru a-i studia mai 
îndeaproape. Le citeşte profilurile, se uită la poze şi, dacă e 
interesată, le trimite mesaje prin intermediul site-ului. Dacă 
interesul e reciproc, cei doi încep să corespondeze. Dacă totul 
merge bine, îşi aranjează o întâlnire reală. (Termenul de 
„întâlniri virtuale” este, fireşte, înşelător. Da, oamenii sortează 
câteva profiluri online şi corespundează unii cu alţii prin e-mail, 
dar întâlnirile propriu-zise se întâmplă în lumea reală, offline.) 

— Michelle va şterge probabil câţiva ani şi câteva 
kilograme, desigur. Oamenii tind adesea să mintă în privința 
cifrelor pe un site matrimonial — bărbaţii devin acolo mai 
înalţi şi mai bogați, iar femeile mai zvelte şi mai tinere decât 


în realitate. 


Odată ce am aflat ce presupune în realitate procesul 
întâlmirilor virtuale, entuziasmul meu pentru această piaţă 
potenţial utilă s-a transformat în dezamăgire. Oricâte 
amendamente ar trebui aduse pieţei oamenilor singuri, mi se 
părea că modul în care piețele de întâlniri virtuale abordau 
subiectul nu promitea o soluţie de rezolvare a problemei celor 
singuri. Cum puteau toate întrebările cu grilă, punctele bifate şi 
criteriile de acolo să reprezinte corect nişte oameni? La urma 
urmei, suntem mai mult decât suma părților noastre (cu câteva 
excepţii, fireşte). Suntem mai mult decât înălțime, greutate, 
religie şi venit. Alţii ne judecă pe baza unor însuşiri generale de 
ordin subiectiv şi estetic, cum ar fi stilul nostru de a vorbi sau 
simţul umorului. Suntem, de asemenea, şi un anumit miros, o 
scânteiere a ochilor, o strângere de mână, sunetul unui râs sau o 
încruntare de sprânceană — calități inefabile care nu pot fi prinse 
cu uşurinţă într-o bază de date. 

Problema fundamentală este că site-urile matrimoniale îşi 
tratează utilizatorii ca pe nişte bunuri investigabile, ca şi cum ar 
fi camere foto digitale ce pot fi descrise complet printr-un număr 
mic de atribute, ca megapixeli, deschiderea lentilelor şi 
capacitatea de stocare. Dar, în realitate, dacă potenţialii parteneri 


de cuplu ar putea fi consideraţi „produse”, ei ar fi mai aproape 


de ceea ce economiştii numesc „bunuri a căror valoare se 
stabileşte post-factum”. Asemenea experienţelor unor cine 
frumoase, parfumurilor sau artei, oamenii nu pot fi descrişi atât 
de simplu şi eficient cum presupun site-urile matrimoniale. În 
esenţă, a încerca să înţelegi ce se întâmplă într-o relație fără să 
tii cont de nuanțele atracției şi ale romantismului este ca şi cum 
ai vrea să înţelegi fotbalul american analizând X-urile, O-urile şi 
săgețile din manual, sau să-ţi dai seama de gustul unei prăjitură 
citind eticheta cu valorile nutriționale ale ingredientelor. 
ATUNCI DE CE site-urile de întâlniri virtuale le cer 
oamenilor să facă o caracterizare proprie şi a partenerilor ideali 
folosind criterii cantitative? Bănuiesc că explicaţia ține de faptul 
că e relativ uşor să transpui cuvinte ca „protestant”, „liberal”, 


FFA: 


„înalt de 1,76 m”, „61 kg”, „corp lucrat” şi „profesionist” într-o 
bază de date operativă. Dar e posibil ca, în dorinţa lor de a face 
sistemul compatibil cu ceea ce pot face computerele, site-urile 
respective să forțeze concepţia noastră, adesea nebuloasă, despre 
un partener ideal să se conformeze unui set de parametri simpli 
— şi prin aceasta sistemul să devină mai puţin util? 

Pentru a răspunde acestor întrebări, Jeana Frost (fostă 


doctorandă la MIT Media Lab, actualmente antreprenor social), 


Zoe Chance (doctorandă la Harvard), Mike Norton şi cu mine 


am pus la cale primul nostru studiu asupra întâlnirilor virtuale. 
Am postat un anunț pe un site de profil, cu textul „Click aici 
pentru a participa la un studiu al MIT despre alegerea 
partenerilor de cuplu”. În curând, am strâns o mulţime de 
voluntari care ne-au relatat experiențele lor. Au răspuns la 
întrebări despre câte ore petrec căutând profiluri ale unor 
potenţiali parteneri (din nou, folosind criterii standard, ca 
înălțimea sau veniturile); cât de mult timp petrec în conversații 
prin e-mail cu cei care par a fi o pereche interesantă; cât de 
multe întâlniri față-n faţă au avut în cele din urmă. 

Am constatat că oamenii au petrecut în medie 5,2 ore pe 
săptămână căutând profiluri şi 6,7 ore pe săptămână conversând 
prin e-mail, în total aproape 12 ore pe săptămână în faţa 
calculatorului. Care a fost rezultatul, vă întrebaţi? Participanţii 
la sondaj au petrecut numai 1,8 ore pe săptămână în întâlniri 
reale cu potenţialii parteneri, iar cel mai adesea s-a concretizat 


printr-o singură ieşire, semifrustrantă, la o cafea. 


Asta da eşec al pieţei. Raportul de sub 6:1 vorbeşte de la 
sine. Imaginează-ţi că mergi şase ore cu maşina ca să petreci o 
singură oră pe plajă cu un prieten (sau, mai rău, cu cineva pe 


care nu-l cunoşti prea bine şi nu eşti sigur dacă îți va plăcea). 


Prin urmare, părea greu de explicat de ce cineva în toate minţile 
şi-ar pierde timpul cu întâlnirile virtuale. 

Fireşte, puteţi argumenta că partea online a poveştii e 
plăcută în sine — cam cum e colindatul magazinelor fără să 
cumperi nimic, aşa că am decis să întrebăm şi asta. Le-am cerut 
participanților să compare experienţa corespondenţei online cu 
cea a întâlnirii propriu-zise, respectiv cu momentul în care sunt 
singuri acasă şi se uită la un film. Participanţii au considerat 
întâlnirile mai interesante decât corespondența online. Dar 
ghiciţi cum au apreciat vizionarea filmului. Aţi ghicit — erau atât 
de decepţionați de experiența căutării partenerilor online, încât 
preferau mai degrabă să stea acasă pe canapea şi să vadă un 
film, You ve Got Mail, de pildă. 

Reieşea, aşadar, din această primă evaluare că aşa- 
numitele întâlniri online nu sunt atât de plăcute pe cât s-ar crede, 
în realitate, întâlnire online este un termen impropriu. Dacă ar fi 
să numeşti activitatea într-un mod mai precis, atunci „căutare 
online şi prezentare-reclamă” ar descrie mai bine fenomenul. 

SONDAJUL NOSTRU nu ne spunea însă dacă de vină 
era tentativa de a reduce oamenii la însuşiri formalizabile într-o 
bază de date. Ca să verificăm această problemă, am făcut un nou 


studiu. De data asta, am cerut utilizatorilor de site-uri 


matrimoniale să ne descrie doar atributele şi calităţile pe care le 
considerau a fi cele mai importante în selecția unui partener. 
Apoi am dat lista cu caracteristicile indicate unui grup 
independent de codificatori (asistenţi de cercetare care clasifică 
răspunsurile cu final deschis ale unui sondaj în funcţie de 
anumite criterii prestabilite). Le-am cerut codificatorilor să 
clasifice fiecare răspuns: atributul respectiv putea fi măsurat cu 
uşurinţă şi făcut accesibil căutării printr-un algoritm 
computerizat (de pildă, înălțimea, greutatea, culoarea ochilor şi 
a părului, nivelul de studii şi aşa mai departe)? Sau era bazat pe 
experiență şi dificil de redat la căutare (de pildă, preferința 
pentru show-urile celor de la Monty Python ori pasiunea pentru 
câinii golden retriever)? Rezultatele au arătat că utilizatorii erau 
de circa trei ori mai interesaţi de atributele bazate pe experiență 
decât de cele formalizabile, iar tendința era şi mai pronunţată în 
cazul celor care au afirmat că sunt în căutarea unor relații pe 
termen lung decât în cazul amatorilor de relații de scurtă durată. 
Combinate, rezultatele studiului nostru au demonstrat că 
folosirea atributelor formalizabile pentru selectarea online a 
partenerilor este nenaturală, chiar şi pentru cei care au multă 
experiență în acest gen de activitate. 


Din păcate, asta nu e de bun augur pentru site-urile de 


întâlniri online. Utilizatorii nu sunt din cale-afară de încântați de 
activitatea acestora; găsesc procesul de căutare greoi, 
consumator de timp, neintuitiv şi prea puţin informativ. În fine, 
le fac prea puţină plăcere, sau deloc, „întâlnirile” online. Până la 
urmă, cheltuiesc o groază de efort lucrând cu un instrument a 
cărui capacitate de a-şi îndeplini scopul de bază este îndoielnică. 
Întâlnire online care dă greş: Povestea lui Scott 
Gândiţi-vă la cei mai organizați oameni pe care-i 
cunoaşteţi. Poate ştiţi o femeie care îşi organizează garderoba 


după 


Anotimp, culoare, mărime şi gradul de eleganță. lar la 
polul opus, un tânăr care-şi împarte hainele în categorii ca 
„purtate o zi”, „bune pentru acasă”, „pentru sală” şi „jegoase”. 
În toate cazurile, oamenii pot fi surprinzător de inventivi când e 
vorba de sistematizarea vieţii lor pentru a obține maximum de 
eficiență şi de confort. 

Am întâlnit odată un student la MIT care găsise o metodă 
extraordinară de a-şi împărți potenţialele iubite pe categorii. 
Obiectivul lui Scott era să găsească femeia perfectă şi folosea în 
acest sens un sistem foarte complex, consumator de timp. În 


fiecare zi intra pe site ca să caute cel puţin zece femei care îi 


îndeplineau criteriile: între altele, voia pe cineva care să fi 
absolvit colegiul, să fie în formă fizică bună şi să ştie bine o altă 
limbă decât engleza. După ce găsea candidatele potrivite, le 
trimitea un prim chestionar cu întrebări despre ce muzică le 
plăcea, unde au făcut şcoala, care erau cărțile lor preferate, şi 
aşa mai departe. Dacă îl satisfăceau răspunsurile, trecea la faza a 
doua de selecție, din cele patru pe care le concepuse. 

În faza a doua, Scott le trimitea un al doilea chestionar, cu 
şi mai multe întrebări. Din nou, răspunsurile „corecte” însemnau 
trecerea la nivelul următor. În faza a treia, femeia primea un 
telefon, în timpul căruia trebuia să răspundă altor întrebări. Dacă 
şi conversaţia mergea bine, urma faza a patra — întâlnirea la o 
cafea. 

Scott a dezvoltat şi un sistem elaborat de monitorizare a 
potențialelor — şi din ce în ce mai numeroaselor — iubite. Fiind 
un tip foarte deştept şi analitic, centraliza rezultatele într-un 
grafic unde trecea numele fiecăreia, stadiul relației, punctajul 
obținut pe baza răspunsurilor la diferitele întrebări, precum şi 
potențialul ei de ansamblu de a-i deveni iubită. Mai multe femei 
înregistrate în grafic, gândea el, mai multe şanse să-şi găsească 
iubirea vieţii. Scott era extrem de disciplinat în privinţa asta. 


După câţiva ani de căutări, Scott s-a întâlnit la cafea cu 


Angela. După ce a întâlnit-o, a fost sigur că Angela era ideală în 
toate privinţele. Satisfăcea toate criteriile şi, mai important, 
părea să-l placă. Scott era în al nouălea cer. 

Atingându-şi obiectivul, Scott s-a gândit că nu mai are 
nevoie de elaboratul lui sistem, dar nu voia nici ca acesta să se 
piardă. A auzit că fac studii de comportament asupra întâlnirilor 
online, aşa că a trecut într-o zi pe la biroul meu şi s-a prezentat. 
Și-a descris sistemul şi mi-a spus că ar putea să-mi fie de folos 
în cercetare. Mi-a dat apoi un disc cu toate datele strânse de el, 
care includeau chestionarele, întrebările şi, fireşte, informațiile 
despre toate candidatelor selectate. Am fost uimit şi un pic 
îngrozit să văd că a strâns informaţii despre mai bine de 10.000 
de femei. 

Din păcate, deşi deloc surprinzător, povestea a avut un 
sfârşit nefericit. După două săptămâni, am auzit că iubita 
selectată cu atâta migală de Scott i-a respins propunerea de 
căsătorie. Mai mult decât atât, în efortul lui herculean de a-şi 
ține evidențele sub control a fost atât de absorbit în laboriosul 
demers de evaluare a femeilor, încât nu avusese timp pentru o 
viață socială adevărată şi a rămas fără un umăr pe care să 
plângă. 


Scott, după cum se vede, a fost doar o victimă în plus a 


unei pieţe care a dat greş. 
Experimente cu întâlniri virtuale 
Rezultatele experimentului nostru inițial au fost mai 


curând deprimante. Dar, optimist ca întotdeauna, încă speram 


Că printr-o înţelegere mai bună a problemei, am fi putut 
ajunge la o ameliorare a mecanismelor interacțiunii virtuale. 
Exista vreo cale de a face întâlnirile online mai plăcute şi de a 
spori în acelaşi timp şansele oamenilor de a găsi perechea 
potrivită? 

Am făcut un pas înapoi şi ne-am gândit gândit la 
întâlnirile romantice obişnuite — ciudatele şi complexele ritualuri 
la care participăm cu toții la un moment al vieții. Din 
perspectiva evoluţiei, ne-am aştepta ca ele să fie un proces util 
de tatonare reciprocă, în vederea cunoaşterii, a potenţialilor 
parteneri — unul încercat şi îmbunătățit de-a lungul anilor. lar 
dacă acest ritual este un mecanism bun — sau măcar cel mai bun 
existent până acum, de ce să nu-l folosim ca punct de plecare în 
misiunea noastră de a crea o experienţă online mai bună? 

Dacă ne gândim la felul în care se desfăşoară întâlnirile 
standard, e limpede că nu e vorba despre doi oameni care stau 


împreună într-un spațiu gol, concentrați exclusiv unul asupra 


altuia sau făcând schimb de păreri despre vremea rece şi 
ploioasă de-afară. E vorba de a trăi ceva împreună: doi oameni 
uitându-se la un film, degustând o masă, mergând la o petrecere 
sau la un muzeu, şi aşa mai departe. Cu alte cuvinte, întâlnirea 
presupune să trăieşti ceva anume împreună cu altă persoană într- 
un mediu care funcționează ca un catalizator al interacțiunii. 
Când ne întâlnim cu cineva la un vernisaj, la un eveniment 
sportiv sau la o grădină zoologică, putem vedea cum 
interacționează persoana respectivă cu lumea din jurul nostru — e 
oare tipul de om care se poartă urât cu un chelner şi nu-i lasă 
bacşiş sau este răbdător şi politicos? Facem observaţii care ne 
ajută să ne dăm seamă cum ar fi să trăieşti alături de acea 
persoană în viața de zi cu zi. 

Pornind de la premisa că evoluţia naturală a procesului de 
cunoaştere reciprocă ne oferă mai multe învățăminte decât 
inginerii de la eharmony, ne-am decis să introducem în mediul 
online elemente ale întâlnirilor din viaţa reală. Sperând să 
simulăm felul în care oamenii interacționează în viaţa reală, am 
lansat un site matrimonial simplu, folosind „Chat Circles” 
(„Cercuri de conversaţie”), un mediu virtual creat de Fernanda 
Viegas şi Judith Donath de la MIT Media Lab. După logarea pe 


site, membrii alegeau o formă (pătrat, triunghi, cerc etc.) şi o 


culoare (roşu, verde, galben, albastru, violet etc). Intrând în 
spațiul virtual, să zicem, ca un cerc roşu, participantul mişca 
mouse-ul ca să exploreze obiectele din spaţiu. Obiectele erau 
imagini ale unor oameni, clipuri video, diverse articole, cum ar 
fi pantofi, plus ceva artă abstractă. Membrii puteau să vadă, de 
asemenea, şi alte forme care îi reprezentau pe ceilalți utilizatori. 
Când două forme se apropiau una de alta, puteau începe o 
conversaţie prin mesaje instant. Evident, acest mediu nu putea 
reprezenta toată gama de interacțiuni posibile în viaţa reală, dar 
am vrut să vedem cum funcționa varianta noastră de întâlniri 
virtuale. 

Am sperat că formele vor folosi galeriile simulate nu doar 
ca să discute între ele, ci şi pentru a comenta imaginile pe care 
le vedeau. După cum ne-am aşteptat, conversațiile rezultate au 
semănat destul de mult cu cele purtate în viaţa reală („îţi place 
pictura asta?” „Nu în mod deosebit, îl prefer pe Matisse.” 

SCOPUL PRINCIPAL era să comparăm mediul nostru de 
întâlniri virtuale (oarecum sărăcuț) cu un site matrimonial 
standard. Ca atare, am cerut unui grup de utilizatori dornici să se 
implice într-o întâlnire virtuală standard (proces care necesita 
parcurgerea  datelelor de bază ale persoanei respective, 


răspunsuri la întrebări despre genul de relație urmărit, scrierea 


unui eseu despre ei înşişi şi trimiterea un mesaj celeilalte 


persoane). Le-am cerut să se implice şi într-o întâlnire 


Virtuală în condițiile site-ului nostru (adică să exploreze 
spațiul împreună cu celălalt, să se uite la diferite imagini şi să 
converseze prin mesaje instant). După ce fiecare participant a 
cunoscut câte o persoană folosind metoda standard, şi altă 
persoană folosind metoda site-ului nostru, ne-am pregătit de 
confruntare. 

Ca să pregătim ringul înfruntării celor două abordări, am 
organizat un eveniment de întâlniri-fulger, precum cel descris în 
capitolul 7, „Pe gustul meu sau nu?”. În cadrul evenimentului 
nostru experimental, participanţii au avut ocazia să stea faţă în 
față cu o serie de persoane, incluzându-le pe cele întâlnite în 
scenariul online standard şi pe cele întâlnite în scenariul lumii 
noastre virtuale. Evenimentul întâlnirii-fulger pus la cale de noi 
diferea de varianta originală şi din alt motiv. După fiecare patru 
minute de interacțiune la mesele unde erau aşezaţi, participanții 
răspundeau la următoarele întrebări despre persoanele pe care 
tocmai le cunoscuseră: 

Cât de mult vă place această persoană? 


Cât de compatibil credeţi că sunteţi cu această persoană? 


Cât de interesantă găsiți această persoană? 

Cât de bine vă simțiţi cu această persoană? 

Participanţii noştri au răspuns la fiecare întrebare cu câte 
o notă de la 1 la 10, unde 1 însemna „„deloc”, iar 10 „foarte 
(mult)”. După cum se obişnuieşte în cadrul întâlnirilor-fulger, i- 
am întrebat dacă erau interesați să se mai întâlnească cu 
persoanele respective în viitor. 

CA SĂ REZUMĂM, experimentul a avut trei părţi. Mai 
întâi, fiecare participant a avut o întâlnire online standard şi una 
în mediul virtual propus de noi. Apoi, au participat la o întâlnire- 
fulger cu multipli parteneri, care a inclus persoana contactată 
online şi persoana cu care au avut întâlnirea virtuală. (Nu le-am 
dezvăluit identitatea partenerilor, lăsându-i să-i recunoască — sau 
nu — pe foştii interlocutori.) La final, după întâlmirea-fulger, ne- 
au spus ce părere aveau despre cei de la mese şi dacă ar dori să 
continue relaţia cu ei. Am vrut să vedem dacă experiența inițială 
— fie cea online standard, fie întâlnirea virtuală — contează în 
decizia de a continua o relaţie în viaţa de zi cu zi. 

Am constatat că atât bărbaţilor, cât şi femeilor le-au 
plăcut mai mult acei parteneri din cadrul întâlnirii-fulger pe care 
îi întâlniseră deja în mediul virtual creat de noi. De fapt, au fost 


de două ori mai interesaţi să întâlnească în viaţa reală partenerii 


cunoscuți în mediul virtual pe care îl concepuserăm, în 
comparaţie cu cei întâlniți în mediul online standard. 

DE CE A AVUT mult mai mult succes varianta întâlnirii 
virtuale? Răspunsul, bănuiesc, e acela că structura de bază 
folosită în mediul virtual propus de noi a fost mult mai 
compatibilă cu o altă structură, mult mai veche: creierul uman. 
În lumea noastră virtuală, oamenii au făcut acelaşi tip de 
evaluări despre experiențe şi oameni pe care obişnuim să le 
facem şi în viața de zi cu zi. Fiindcă aceste evaluări erau mult 
mai compatibile cu modul natural în care prelucrăm informația 
în viaţa de zi cu zi, interacțiunile virtuale au fost mai utile şi mai 
informative. 

Ca să exemplificăm, să ne imaginăm că eşti un burlac 
interesat de o relație pe termen lung şi că te duci să iei cina cu o 
femeie pe nume Janet. E minionă, şatenă, cu ochi căprui şi un 
zâmbet drăguţ, cântă la vioară, îi plac filmele şi are o voce 
blajină; poate e un pic introvertită. Îţi sorbi vinul şi te întrebi: 


„Cât de mult îmi place de ea?”. Poate chiar te întrebi: 


„Cât de dispus sunt să fiu cu ea într-o relaţie pe termen 
scurt, mediu sau lung?” 


Apoi pleci către o altă întâlnire, cu Julia. Janet şi Julia 


sunt destul de diferite. Julia e mai înaltă şi mai extrovertită decât 
Janet, are un MBA, un râs catifelat şi îi place să se plimbe cu 
barca. Poate simţi că-ți place mai mult Janet decât Julia şi c-ai 
vrea să petreci mai mult timp cu ea, dar nu e uşor să spui de ce 
sau să indici acele câteva elemente care te fac s-o placi mai 
mult. Este felul cum arată? Felul cum zâmbeşte? Simţul 
umorului? Nu poţi să pui degetul pe ceea ce te atrage la Janet, 
dar ai o intuiţie viscerală legată de asta“. 

În plus, chiar dacă Janet şi Julia s-au descris corect 
spunând că au simțul umorului, ceea ce unii consideră 
amuzament nu e valabil pentru toată lumea. Celor cărora le plac 
Three Stooges pot să nu aprecieze Circul Zburător Monty 
Python. Fanii lui David Letterman pot să nu aprecieze The 
Office. Fanii celor de mai sus pot pretinde cu îndreptăţire că au 
un simţ dezvoltat al umorului, dar, numai dacă împărtăşiţi o 
anumită experiență cu altcineva — de pildă, vizionând împreună 
Saturday Night Live — puteţi conchide că sunteți compatibili la 
capitolul umor. 

În cele din urmă, oamenii sunt echivalentul a ceea ce în 
terminologia de marketing se cheamă bunuri a căror valoare se 
stabileşte post-factum. În acelaşi fel în care compoziţia chimică 


a unui broccoli sau a unei plăcinte cu nuci pecan nu ne va ajuta 


să înțelegem mai bine gustul real al mâncărurilor respective, 
analiza oamenilor prin descompunerea în 

ÎNTÂLNIRE-FULGER PENTRU PERSOANE MAI 
VÂRSTNICE 

Apropo de asta, sensibilitatea față de anumite lucruri ce 
nu pot fi standardizate funcționează la fel de bine şi în cazul 
întâlnirilor nu chiar atât de romantice. Cu ceva vreme în urmă, 
Jeana Frost şi cu mine am încercat să organizăm nişte întâlniri- 
fulger pentru persoane mai. În vârstă (65 de ani şi peste). Scopul 
era să lărgim cercul social al unor oameni proaspăt intraţi în 
comunitatea pensionarilor şi, prin asta, să le îmbunătăţim starea 
de bine şi sănătatea*. Ne aşteptam ca evenimentele respective să 
fie nişte mari reuşite, dar primele au fost doar eşecuri. O 
mulțime de oameni au dorit să participe, dar când s-au aşezat la 
mese şi s-au văzut faţă în faţă, discuţiile s-au urnit greu şi au 
fost stingheritoare. 

De ce s-a întâmplat asta? La întâlniri le-fulger standard, 
discuţiile nu sunt prea interesante („Unde ai făcut şcoala?” „Cu 
ce te ocupi?”), dar fiecare înţelege scopul de bază — încearcă să- 
şi dea seama dacă persoana cu care discută ar putea fi un 
partener potrivit. În schimb, participanţii noştri nu împărtăşeau 


cu toții acelaşi scop de bază. Deşi unii sperau la o relație 


romantică, alții erau mai interesaţi să-şi facă prieteni. Această 
diversitate de scopuri a făcut ca tot procesul să fie dificil, 
stângaci şi, în cele din urmă, nesatisfăcător. 

Realizând ce anume nu funcţionase cum trebuie, Jeana a 
propus ca la următorul eveniment fiecare participant să aducă cu 
sine un obiect important (de pildă, un suvenir sau o fotografie), 
pentru a-l folosi ca punct de plecare în conversaţie. De data asta, 
abia dacă i-am mai putut opri din vorbă. Discuţiile erau mult 
mai profunde şi mai interesante. Evenimentele au legat multe 
prietenii. Şi în acest caz, prezenţa unui obiect adus din afară a 
stimulat discuţiile şi a dus la un rezultat mai bun. 

E interesant cum, uneori, avem nevoie doar de ceva 
mărunt — orice — ca să punem pe roate un lucru bun. 

— Pentru mai multe detalii despre importanţa vieţii 
sociale pentru sănătate, vezi cartea lui Ellen Langer 
Counterclockwise. 

— Dacă vreţi să încercaţi aşa ceva, cereţi-le unor 
cunoscuţi să se descrie pe ei înşişi folosind metodele 
standard ale site-urilor matrimoniale (fără a da informații 
care să le divulge identitatea). Apoi verificaţi dacă puteţi 
recunoaşte, pe baza profilurilor, pe cine anume agreaţi şi pe 


cine nu puteţi suferi. 


Atributele lor individuale nu prea ne e de folos ca să 
aflăm cum ar fi să petrecem un timp sau să locuim împreună cu 
ei. Aceasta este esenţa problemei unei pieţe ce încearcă să 
transforme oamenii într-o listă de atribute care pot fi căutate 
ordine. Deşi cuvinte ca „ochi: căprui” sunt uşor de tastat şi de 
căutat, în realitate noi nu vedem şi evaluăm în acest mod 
potenţialii parteneri de cuplu. Acesta e şi punctul în care se 
concentrează avantajele unor întâlniri în mediul virtual. Ele lasă 
loc nuanţelor, fiind mai semnificative, şi ne permit să folosim 
acelaşi tip de evaluări pe care obişnuim să le facem în viaţa de zi 
cu zi. 

În fine, cercetarea noastră sugerează că piaţa online a 
burlacilor ar trebui să fie structurată pornind de la înţelegerea a 
ceea ce oamenii fac în mod natural. Ar trebui să folosească 
tehnologia în mod corespunzător cu ceea ce ne pricepem mai 
bine să facem şi să ne ajute cu lucrurile care nu se încadrează în 
capacitățile noastre înnăscute. Să facem site-uri pentru Homer 
Simpson în ciuda invenției site-urilor matrimoniale, cred că 
eşecul continuu al pieţei burlacilor demonstrează importanța 
ştiinţelor sociale. Ca să fie limpede: susțin ideea întâlnirilor 


online. Cred doar că trebuie ca ele să aibă loc într-un mod mai 


compatibil necesităților umane. 

Gândiţi-vă la asta: când designerii proiectează obiecte 
fizice — pantofi, curele, pantaloni, ceşti, scaune, şi aşa mai 
departe, ei ţin cont de limitările fizice ale oamenilor. Încearcă să 
înțeleagă ce pot şi ce nu pot face oamenii, aşa încât creează şi 
fabrică produse care pot fi folosite de toată lumea în viaţa 
cotidiană (cu câteva excepţii, fireşte). 

Dar când oamenii proiectează bunuri intangibile, ca 
asigurări de sănătate, planuri de economii, de pensii şi chiar site- 
uri matrimoniale, par să uite de limitările noastre înnăscute. 
Poate că aceşti designeri sunt doar prea optimişti în privința 
capacităților noastre; ei par să creadă că suntem la fel ca 
hiperraționalul domn Spock din Star Trek. Creatorii de produse 
şi servicii intangibile presupun că ne cunoaştem perfect propriile 
minţi, că putem să calculăm totul, să comparăm toate opțiunile 
şi să alegem întotdeauna cea mai bună şi mai adecvată direcție 
de acțiune. 

Dar dacă, de fapt — aşa cum au arătat economiştii 
comportamentali în general, şi cum am constatat şi noi în cazul 
particular al site-urilor matrimoniale, suntem limitați în modul 
în care folosim şi înțelegem informaţia? Dacă, de fapt, semănăm 


mai mult cu Homer Simpson cel supus greşelu, mărginit, 


răzbunător, emoțional şi părtinitor decât cu domnul Spock? 
Această idee poate părea deprimantă, dar dacă ne înțelegem 
limitările şi ținem cont de ele, putem proiecta o lume mai bună, 
începând cu ameliorarea produselor şi serviciilor bazate pe 
informaţie, cum sunt şi site-urile matrimoniale. 

Construirea unui astfel de site pentru ființe perfect 
raționale poate fi un exercițiu intelectual distractiv. Dar dacă 
designerii ar vrea cu adevărat să creeze ceva util pentru oamenii 
normali — chiar dacă întru câtva limitați — care îşi caută 
perechea, ar trebui să încerce mai întâi să înțeleagă limitele 
umane şi să le folosească drept punct de plecare în I w oiecrul 
lor. În fond, chiar şi mediul virtual creat de noi, destul de 
simplist şi improvizat, a ajuns să dubleze şansele partici- 
IMuţilor de a se întâlni unii cu alţii. Asta înseamnă că nu e i 
leloc complicat să iei în calcul capacitățile şi slăbiciunile omei 


ieşti. Pariez că un site care ar încorpora un design compatibil 


Cu aşa ceva nu numai că ar da lovitura, dar ar izbuti, de 
asemenea, să aducă oameni reali, în carne şi oase, faţă-n față. 

La un nivel mai general, această examinare a pieței site- 
urilor matrimoniale sugerează că pieţele pot h* într-adevăr 


minunate şi utile, dar pentru ca ele să-şi atingă întregul 


potenţial, trebuie să le structurăm într-un fel compatibil cu ceea 
ce oamenii pot şi nu pot să facă în mod natural. 

„ȘI CE-AR TREBUI să facă oamenii singuri, până când 
or să apară site-uri matrimoniale mai bune?” 

Asta a fost întrebarea pe care mi-a adresat-o un bun 
prieten care voia s-o ajute pe Sarah, o femeie care lucra în biroul 
lui. Evident, nu sunt o peţitoare calificată. Dar, până la urmă, 
cred că putem trage câteva învățăminte din această cercetare. 

În primul rând, ţinând cont de relativul succes al 
experienţei noastre cu întâlnirile virtuale, Sarah ar trebui să facă 
interacțiunile online într-un mod ceva mai apropiat celor din 
viaţa reală. Ar putea încerca să-şi antreneze potenţialii parteneri 
în conversații despre lucrurile pe care îi place să le vadă şi să le 
facă. În al doilea rând, ar putea face un pas mai departe şi să 
creeze propria ei variantă de întâlnire virtuală, indicându-i 
persoanei cu care discută un website interesant şi, aproape la fel 
ca în viața reală, să experimenteze ceva împreună. Dacă e 
pasionată de aşa ceva, ar putea sugera nişte jocuri online pe care 
să le joace împreună, să exploreze împărăţii fermecate, să 
doboare balauri, să rezolve probleme. Toate astea le-ar putea 
oferi o mai bună cunoaştere şi înţelegerea fiecăruia. Ceea ce 


contează cel mai mult e să facă un efort şi să-l aducă pe celălalt 


în situaţia de a face împreună lucrurile care-i plac şi astfel să-şi 
dea seama de compatibilitatea dintre ei. 

De la site-uri matrimoniale la produse şi pieţe în 
acelaşi timp, ce ne spune eşecul pieţei site-urilor matrimoniale 
despre alte eşecuri? în principal, piaţa site-urilor pentru burlaci 
relevă un eşec al designului de produs. 

Permiteţi-mi să mă explic. În esenţă, când un produs nu 
ne convine, el îşi ratează ţinta propusă. La fel cum site-urile 
matrimoniale care reduc oamenii la un set de cuvinte-cheie îşi 
ratează prea adesea scopul de a-i ajuta să-şi găsească perechea, 
companiile dezamăgesc atunci când nu transpun ceea ce oferă în 
ceva compatibil felului nostru de a gândi. Să luăm computerele, 
de exemplu. Cei mai mulți dintre noi vrem doar un computer pe 
care să ne putem baza, care merge repede şi care ne ajută să 
facem lucrurile pe care ni le-am propus. Nici că ne pasă de 
memoria RAM, de viteza procesorului sau de viteza de transfer 
pe magistrala procesorului (desigur, unii sunt foarte interesaţi şi 
de astea), dar aşa îşi descriu fabricanţii computerele, fără să ne 
ajute într-adevăr să înțelegem ce va presupune pentru noi să 
lucrăm cu un anumit calculator. 

Un alt exemplu: să luăm calculatoarele online de pensii, 


concepute să ne ajute să calculăm cât să economisim pentru 


pensie. După ce introducem datele despre cheltuielile de bază, 
calculatorul ne spune că avem nevoie, să zicem, de 3,2 milioane 
de dolari în contul de economii. Din păcate, nu putem şti cu 
adevărat ce stil de viaţă am putea avea cu acea sumă în cont sau 
la ce să ne aşteptăm dacă avem doar 2,7 milioane sau 1,4 
milioane (nu mai vorbim de 540.000 sau 206.000 de dolari). Nu 
ne ajută nici să ne închipuim cum ar fi să trăim până la o sută de 
ani, dacă până la 70 de ani am strâns foarte puţin în contul de 


economii pentru pensie. 


Calculatorul generează pur şi simplu o valoare (de cele 
mai multe ori peste posibilitățile noastre) care nu ne ajută să ne 
facem o idee prea clară şi, ca atare, nici nu ne motivează să ne 
străduim să economisim mai mult. 

De asemenea, uitaţi-vă cum îşi descriu companiile de 
asigurări produsele, în termeni ca deductibilitate, limite şi 
copiaţi. Ce înseamnă de fapt acestea când ajungem să avem 
nevoie de tratament pentru cancer? Ce ne spune „răspunderea 
maximă” despre cât anume am putea pierde dacă noi sau alții 
sunt grav răniți într-un accident? Apoi, este produsul acela 
minunat de asigurare denumit anuitate, care se presupune că te 


ajută să nu rămâi fără bani dacă trăieşti până la o sută de ani. 


Teoretic, a cumpăra o anuitate înseamnă că vei h* plătit sub 
forma unui salariu fix pe viaţă (în esență, sistemul de asigurări 
sociale e un fel de sistem de anuitate). În principiu, anuităţile 
sunt foarte utile, dar, din nefericire, e greu de calculat cât anume 
ne vor ajuta. Mai rău, cei care le vând sunt echivalentul pentru 
industria asigurărilor al samsarilor şmecheri de maşini la mâna a 
doua. (Deşi sunt sigur că sunt şi excepţii, eu nu le-am întâlnit.) 
Ei se folosesc de faptul că e complicat pentru noi să determinăm 
valoarea reală a anuităţilor, pentru a-i jupui pe clienți. Rezultatul 
e că majoritatea anuităţilor sunt o înşelătorie şi această piață 
foarte importantă nu funcționează bine deloc. 

Atunci cum putem face pieţele să fie mai funcționale şi 
mai eficiente? lată un exemplu de credite sociale: să spunem că 
aveţi nevoie să agonisiţi bani pentru o maşină. Multe companii 
au pus la punct servicii de credit social care permit familiilor şi 
prietenilor să se împrumute unii de la alţii, ceea ce scoate din 
ecuație intermediarii (băncile), reduce riscul neplăţii şi oferă 
dobânzi mai bune atât creditorului, cât şi debitorului. 
Companiile care administrează aceste credite nu-şi asumă niciun 
risc şi se ocupă discret de logistica împrumutului. Toată lumea, 
mai puţin băncile, are de câştigat. 


Concluzia e următoarea: chiar şi atunci când pieţele nu 


lucrează în favoarea noastră, nu suntem complet neajutorați. 
Putem încerca să rezolvăm o problemă dându-ne seama ce 
anume nu ne oferă o piaţă din ceea ce aşteptăm de la ea şi luând 
măsuri de a suplini neajunsurile (crearea unui mediu pentru 
întâlniri virtuale, împrumutând bani rudelor etc.) Putem rezolva 
problema, de asemenea, într-un mod mai general, creând noi 
înşine produse concepute cu grija de a veni în întâmpinarea 
nevoilor reale ale unor potențiali clienți. Din păcate, dar şi din 
fericire, oportunitățile pentru astfel de produse şi servicii 


îmbunătățite sunt peste tot. 


Despre empatie şi emotie 

De ce răspundem cuiva care are nevoie de ajutor, dar 
nu tuturor 

Puţini americani născuţi înainte de 1987 ar putea uita 
povestea „Micuţei Jessica”. Jessica Meclure era o fetiță de 18 
luni din Midland, Texas, care se juca în grădina mătuşii sale 
când a căzut într-un puț abandonat, la aproape şapte metri 
adâncime. A stat prinsă în gaura întunecată de sub pământ 58 de 
ore şi jumătate, dar acoperirea mediei obsesive a făcut să pară ca 
şi când chinul ar fi durat săptămâni întregi. Emoția i-a unit pe 


oameni. Sondori transformați în salvatori, vecini şi reporteri au 


urmărit neîntrerupt ce se întâmpla la 

Midland, ca şi telespectatori din lumea întreagă. Toată 
lumea urmărea pas cu pas progresul eforturilor de salvare. A fost 
o profundă consternare când salvatorii au descoperit că piciorul 
drept al Jessicăi era prins între pietre. A fost o bucurie unanimă 
când salvatorii au anunţat că ea a îngânat cântecul de leagăn cu 
Humpty-Dumpty care i-a fost cântat printr-o portavoce 
introdusă în puț (o idee interesantă, având în vedere 
împrejurările). În fine, a fost o uşurare colectivă înso ţită de 
lacrimi când fetiţa a fost scoasă în sfârşit prin puţul paralel săpat 
cu trudă. 

După operaţiunea de salvare, familia Meclure a primit 
donații pentru Jessica de peste 700.000 de dolari. Revistele 
Variety şi People au scris articole captivante despre ea. Scott 
Shaw, de la ziarul Odessa American, a câştigat Premiul Pulitzer 
în 1988 pentru fotografia copilului în scutece, în braţele unuia 
dintre salvatori. S-a turnat un film TV intitulat Copilul tuturor: 
Salvarea Jessicăi Meclure, cu Beau Bridges şi Patty Duke, iar 
compozitorii Bobby George Dynes şi Jeff Roach i-au imortalizat 
numele în balade. 

Desigur, Jessica şi părinţii ei au suferit foarte mult. Dar de 


ce, la urma urmei, Jessica a avut parte de mai multă atenţie la 


CNN decât genocidul din 1994 din Rwanda, în care 800.000 de 
oameni — inclusiv mulți copii mici — au fost ucişi cu brutalitate 
într-o sută de zile? Şi de ce inimile noastre au fost mai aproape 
de fetiţa din Texas decât de victimele masacrelor şi ale foametei 
din Darfur, Zimbabwe şi Congo? Ca să extindem un pic 
întrebarea, de ce sărim de pe scaun şi scriem cecuri ca să ajutăm 
pe cineva, dar adesea nu simțim impulsul nestăvilit de a 
reacționa în fața altor tragedii, care de fapt sunt mult mai atroce 
şi implică mult mai mulţi oameni? 

E un subiect complex şi care i-a descurajat din vremuri 
imemoriale pe filosofi, gânditori religioşi, scriitori şi cercetători 
din ştiinţele sociale. Multe forțe contribuie la o apatie generală 
față de marile tragedii. Printre ele, lipsa informaţiei în privinţa 
evenimentului în desfăşurare, rasismul şi faptul I, i suferințele 
cuiva de la celălalt capăt al lumii nu se înregistrează cu atâta 
promptitudine ca acelea ale vecinilor noştri, de pildă. Un alt 
factor important, se pare, are de-a face cu însăşi amploarea 
tragediei — un concept exprimat de nimeni Bitul decât de Iosif 
Stalin, când a spus „„Moartea unui om este 111 ragedie, dar 
moartea unui milion de oameni e statistică”. I o antipodul lui 


Stalin, Maica Tereza a dat glas aceluiaşi 


Sentiment atunci când a spus „Dacă mă uit la mase, n-o să 
acționez. Dacă mă uit la un singur om, o voi face”. Dacă Stalin 
şi Maica Tereza nu doar că au fost de acord (deşi din motive 
extrem de diferite), dar au şi avut dreptate în această privință, 
înseamnă că, deşi ne putem dovedi extrem de sensibili la 
suferinţa unui individ, suntem în general (şi neliniştitor) apatici 
la suferinţa grupurilor. 

Nu cumva ne pasă mai puţin de o tragedie pe măsură ce 
numărul celor afectaţi creşte? Este o idee deprimantă, şi vă 
avertizez că, în cele ce urmează, nu veți avea o lectură veselă — 
dar, aşa cum se întâmplă cu multe alte probleme umane, e 
important să înțelegem ceea ce ne ghidează în realitate 
comportamentul. 

Efectul victimei identificabile 

Ca să înțelegem mai bine de ce răspundem mai prompt la 
suferinţa individuală decât la cea colectivă, permiteţi-mi să vă 
prezint un experiment organizat de Deborah Small (profesor la 
Universitatea Pennsylvania), George Loewenstein şi Paul Slovic 
(fondator şi preşedinte al Decision Research). Deb, George şi 
Paul le-au oferit participanţilor câte 5 dolari ca să completeze 
nişte chestionare. Când participanţii au primit banii, li s-au dat 


informaţii despre o problemă legată de penuria de hrană şi au 


fost întrebaţi cât din cei 5 dolari ar fi dispuşi să doneze pentru 
combaterea crizei. 

După cum poate aţi ghicit, informaţiile despre penuria de 
hrană le-au fost prezentate în moduri diferite. Un grup, cel 
inclus în scenariul statistic, a citit următoarele: 

„Penuria de alimente din Malawi afectează peste 3 
milioane de copii. În Zambia, seceta severă a determinat o 
scădere cu 42% 

A producţiei de porumb față de anul 2000. Ca urmare, un 
număr estimat de 3 milioane de locuitori se confruntă cu 
foametea. Patru milioane de angolezi — o treime din populaţie — 
au fost forțați să-ți părăsească gospodăriile. Peste 11 milioane de 
locuitori din Etiopia au nevoie imediată de asistenţă alimentară”. 

Participanţilor li s-a oferit ocazia să doneze o parte din cei 
5 dolari abia câştigaţi unei organizaţii caritabile care oferea 
asistenţă alimentară. Înainte de a citi mai departe, întrebaţi-vă: 
„Dacă aş fi în locul unui participant la experiment, cât aş dona, 
dacă aş dona ceva?” 

Al doilea grup, inclus în scenariul identificabil, după cum 
a fost numit, a primit informaţii despre Rokia, o fetiță de şapte 
ani din Mali aflată într-o sărăcie cruntă, în pericol de a muri de 


foame. Participanți s-au uitat la fotografia ei şi au citit 


următoarea declaraţie (care sună ca şi cum ar fi venit direct 
dintr-un apel primit pe e-mail): 

„Viaţa ei s-ar schimba în bine ca efect al donaţiei 
dumneavoastră. Cu sprijinul dumneavoastră şi al altor sponsori 
generoşi, Save the Children va lucra cu familia Rokiei şi cu alți 
membri ai comunităţii, pentru ca ea să primească hrană, să-i fie 
oferită o educaţie, precum şi îngrijire medicală de bază şi 
educaţie igienică”. 

La fel ca şi în scenariul statistic, participanţii la scenariul 
identificabil au avut ocazia de a dona o parte sau toți cei 5 dolari 
proaspăt câştigaţi. Din nou, întrebați-vă cât ați dona dacă aţi 
cunoaşte povestea Rokiei. Aţi da mai mult din banii voştri ca s-o 
ajutați pe Rokia sau pentru cauza mai generală. I luptei contra 


foametei din Africa? 


Dacă ați semăna cu participanții din cadrul 
experimentului, înseamnă că aţi fi dat de două ori mai mulți bani 
pentru Rokia decât pentru combaterea foametei în general (în 
scenariul statistic, donația medie a reprezentat 23% din câştigul 
participanților; în cel identificabil, media a fost mai mult decât 
dublă — 48%). Aceasta este esenţa a ceea ce ştiinţele sociale 


numesc „efectul victimei identificabile”: odată ce avem un chip, 


o poză şi detalii despre o persoană, ne pasă de ea, iar acţiunile 
noastre — şi banii — vin în consecință. Dar, când informaţia nu 
este personalizată, nu simţim la fel de multă empatie şi, prin 
urmare, nu acționăm. 

Efectul victimei identificabile n-a scăpat atenției multor 
organizaţii caritabile, între care Save the Children, March of 
Dimes, Children International, Humane Society şi altor câteva 
sute. Ele ştiu că ne pot deschide portofelul dacă ne trezesc 
empatia şi că mostrele de suferință individuală sunt unul dintre 
cele mai bune moduri de a ne înflăcăra emoțiile (exemple 
individuale» emoţii portofel). 

DUPĂ PĂREREA MEA, Societatea Americană împotriva 
Cancerului (ACS) face o treabă grozavă aplicând psihologia de 
bază a efectului victimei identificabile. ACS înţelege nu numai 
importanța emoţiilor, dar ştie şi cum anume să le mobilizeze. 
Cum face asta? Pe de o parte, însuşi cuvântul „cancer” creează o 
imagine emoțională mai puternică decât o denumire mai 
ştiinţifică, precum „celule transformate anormal”. ACS foloseşte 
cu succes şi alt instrument retoric, referindu-se la oricine care a 
suferit vreodată de cancer ca la un „supravieţuitor”, indiferent 
de severitatea cazului (chiar şi dacă e mai probabil ca o persoană 


să moară de bătrâneţe cu mult înainte de a fi răpusă de cancer). 


Un cuvânt încărcat emoţional ca „supravieţuitor” dă o greutate 
în plus cauzei. Nu folosim acest cuvânt în relație cu astmul sau 
cu osteoporoza. Dacă Fundaţia 

Naţională a Rinichiului, de exemplu, ar începe să-i 
numească pe toți cei care au avut un blocaj renal 
„supraviețuitori ai blocajului renal”, oare nu am dona mai mulţi 
bani ca să combatem această afecţiune atât de periculoasă? 

Mai mult, a acorda titlul de „supravieţuitor” oricărei 
persoane care a suferit de cancer face posibil ca ACS să creeze o 
rețea vastă şi foarte implicată de oameni care au un interes 
personal profund legat de cauză şi care pot crea legături mai 
personale cu cei care nu au avut de-a face cu această maladie. 
Prin numeroasele  maratoane sponsorizate şi evenimente 
caritabile ale ACS, oameni care, altminteri, n-ar avea legătură 
directă cu cauza ajung să doneze bani — nu neapărat pentru că 
sunt interesaţi de cercetarea şi prevenirea cancerului, ci pentru 
că au ajuns să cunoască un supraviețuitor al cancerului. 
Preocuparea lor pentru acea persoană îi motivează să-şi ofere 
timpul şi banii pentru ACS. 

Apropierea, intensitatea şi efectul „picăturii într-un 
ocean” 


Experimentul şi poveştile de mai sus demonstrează că 


suntem dispuşi să alocăm bani, timp şi efort ca să ajutăm 
victime identificabile, dar nu acționăm când suntem confruntați 
cu victime statistice (de pildă, sute de mii de rwandezi). Dar 
care sunt explicaţiile acestui model comportamental? Aşa cum 
se întâmplă în cazul multor probleme sociale complexe, şi aici 
acționează multiple forțe psihologice. Dar, înainte de a le 
discuta în detaliu, să încercăm următorul experiment mental“: 
„Acest experiment mental este bazat pe unul dintre 
exemplele date de Peter Sânger în Famine, Affluence, and 
Morality (1972). Recenta sa carte The Life You Can Save 


dezvoltă mai ileparte acest argument. 


Imaginează-ţi că eşti în Cambridge, Massachusetts, la un 
interviu de angajare pentru slujba visată. Mai ai o oră până la 
interviu, aşa că te hotărăşti să mergi pe jos de la hotel până la 
locul întâlnirii, ca să vezi câte ceva din oraş şi să-ţi limpezeşti 
gândurile. Pe când traversezi un pod peste Charles River, auzi 
nişte strigăte dedesubt. La câțiva metri în amonte vezi o fetiță 
care pare să se înece — cere ajutor şi gâfâie încercând să tragă 
aer în piept. Porţi un costum nou-nouţ şi accesorii elegante, care 
te-au costat o sumă frumuşică — să zicem, o mie de dolari. Eşti 


un înotător bun, dar n-ai timp să-ți dai Jos nici măcar o singură 


piesă, dacă vrei s-o salvezi. Ce faci? E posibil să nu te gândeşti 
prea mult; sari, pur şi simplu, ca s-o salvezi, distrugându-ţi noul 
costum şi ratând interviul de angajare. Decizia de a sări e, cu 
siguranță, o dovadă a faptului că eşti un om bun şi minunat, dar 
poate, de asemenea, să fie cauzată, parțial, şi de următorii trei 
factori psihologici“. 

În primul rând, faptul că erai în preajma victimei — un 
factor pe care psihologii îl numesc apropiere. Aceasta nu se 
referă doar la proximitatea fizică, ci şi la un sentiment al relației 
— suntem aproape de rude, de grupul social şi de oamenii cu care 
avem lucruri în comun. Fireşte (şi din fericire), cele mai multe 
dintre tragediile lumii nu se petrec aproape de noi în termenii 
proximității fizice sau psihologice. Nu cunoaştem personal 
majoritatea oamenilor care suferă, astfel încât ne e greu să fim 
empatici cu durerea lor aşa cum suntem în cazul unei rude, al 
unui prieten sau al unui vecin aflat în necaz. Efectul de 
apropiere e aşa de puternic, încât suntem mai dispuşi să ajutăm 
cu bani un vecin care şi-a pierdut o slujbă bine plătită, decât o 
persoană fără adăpost, mult mai nevoiaşă, care stă în oraşul 
vecin. Şi vom fi şi mai puțin dispuşi să dăm bani pentru a ajuta 
pe cineva a cărui casă a fost distrusă de un cutremur la 3.000 de 


kilometri depărtare. 


Al doilea factor este ceea ce numim intensitate. Dacă vă 
spun că m-am tăiat, n-aveţi o imagine completă şi nu-mi prea 
împărtăşiți durerea. Dar dacă descriu în detaliu cum m-am tăiat, 
cu lacrimi în glas, şi vă spun cât de adâncă e rana, cât de mult 
mă doare pielea sfâşiată şi cât de mult sânge pierd, căpătaţi o 
imagine mai intensă şi veţi empa. Tiza cu mine mai mult. La fel, 
când vedeți că o persoană se îneacă şi îi auziți strigătele, 
zbătându-se în apa rece, simțiți impulsul de a acţiona imediat. 

Opusul intensității e vagul. Dacă vi se spune că cineva se 
îneacă, dar nu vedeţi persoana şi nu-i auziţi strigătele, maşinăria 
emoțională nu se pune în mişcare. Vagul e ca atunci când priviţi 
o fotografie a Pământului din spaţiu: vedeţi forma continentelor, 
albastrul oceanelor şi marile lanţuri muntoase, dar nu şi detaliile 
blocajelor din trafic, poluarea, criminalitatea şi războaiele. De 
foarte departe, totul arată paşnic şi drăguţ; nu simţim nevoia să 
schimbăm nimic. 

Al treilea factor este ceea ce psihologii numesc efectul 
„picăturii într-un ocean”, care are de-a face cu credinţa voastră 
în capacitatea de a vă oferi tot sprijinul victimelor unei tragedii. 
Să ne gândim la o ţară în curs de dezvoltare unde mulţi oameni 
mor din cauza apei contaminate. Tot ce putem face mai mult e 


să mergem acolo noi înşine şi să ajutăm la construcția unui 


sistem sănătos de canalizare şi de puțuri. Dar chiar şi acest nivel 
intens de implicare personală va salva doar o mână de oameni, 
lăsând alte milioane în nevoie disperată. În faţa acestor 
necesităţi uriaşe şi dat fiind 

— Deşi descriu aceşti trei factori (apropiere, 
intensitate şi efectul „picăturii într-un ocean”) în mod 
separat, în viaţa reală ei funcţionează adesea concomitent şi 


nu cântotdeauna limpede care anume este forţa dominantă. 


Că nu putem rezolva personal decât o mică parte, putem fi 
tentaţi să nu mai reacţionăm în niciun fel din punct de vedere 
emoțional, şi să spunem „La ce bun?” *. 

PENTRU A ÎNŢELEGE cum ar putea aceşti factori să vă 
influenţeze comportamentul, gândiţi-vă la următoarele întrebări: 
dacă fetița care se îneca ar trăi într-o ţară îndepărtată lovită de 
tsunami şi ați putea, cu o cheltuială modestă (mult mai puţin 
decât cei o mie de dolari cât v-a costat costumul) s-o ajutaţi să 
scape, ați face-o? Aţi fi la fel de dispuşi să „săriți” cu bani? Dar 
dacă situaţia ar implica un pericol mai puţin intens şi imediat la 
adresa vieții ei? De exemplu, să spunem că e în pericol să se 
îmbolnăvească de malarie. Ar fi la fel de puternic impulsul de a 


o ajuta? Dar dacă ar fi mulți, mulți copii ca ea în pericol să se 


îmbolnăvească de diaree sau de HIV/SIDA (şi chiar sunt)? V-ar 
descuraja neputinţa de a rezolva complet situația? Ce s-ar 
întâmpla cu motivaţia voastră. De a ajuta? 

Dacă aş fi un parior, aş miza pe faptul că dorinţa de a 
salva o mulţime de copii care se îmbolnăvesc lent de o anumită 
boală într-o ţară îndepărtată nu e la fel de mare în comparaţie cu 
impulsul de a ajuta o rudă, un prieten sau vecin care se stinge de 
cancer. (Ca să nu credeţi că arăt cu degetul, trebuie să ştiţi că şi 
eu mă comport exact la fel.) Nu înseamnă că n-aveţi inimă, ci 
doar că sunteți oameni — şi când o tragedie e îndepărtată, amplă 
şi implică mulți oameni, o percepem dintr-o perspectivă mai 
detaşată, mai puţin emoțională. Când nu putem vedea micile 
detalii, suferința e mai puţin intensă, mai puţin emoţională şi nu 
simțim imboldul reacției. 

DACĂ STĂM să ne gândim, milioane de oameni din 
toată lumea „se îneacă” zilnic din cauza foametei, războaielor şi 
bolilor. Şi, deşi am putea face multe cu costuri relativ mici, 
grație combinației dintre apropiere, intensitate şi efectul 
„picăturii într-un ocean”, majoritatea dintre noi nu fac prea mult 
ca să ajute. 

Thomas Schelling, laureat Nobel pentru Economie, a 


făcut o treabă bună descriind diferenţa dintre viaţa individuală şi 


viaţa statistică, atunci când a scris: 

„Anunţaţi că o fetiţă de 6 ani, cu păr castaniu, are nevoie 
de mii de dolari pentru o operaţie care să-i prelungească viaţa, 
înainte de Crăciun, şi oficiul poştal se va prăbuşi sub sacii de 
monede destinați salvării ei. Dar anunţaţi că fără un impozit pe 
consum, facilitățile spitaliceşti din Massachusetts se vor 
deteriora şi că va avea loc o creştere a numărului de decese care 
puteau fi prevenite — nu mulţi vor vărsa o lacrimă sau vor fi 
dispuşi să-şi deschidă punga”. 

Cum ajunge gândirea raţională să blocheze empatia 

Tot acest apel la emoții ridică o întrebare: şi dacă am 
putea să-i facem pe oameni mai raționali, asemenea domnului 
Spock din Star Trek? Spock, în fond, a fost mai realist decât noi 
toți: fiind deopotrivă rațional şi înțelept, şi-a dat seama că «el 
mai bine e să ajuţi cât mai mulți oameni şi să iei măsuri 11 irect 
proporționale cu adevăratele dimensiuni ale problemei. (tare o 
abordare mai obiectivă ne-ar determina să donăm mai 

— Nu înseamnă că nu există o mulțime de oameni 
minunaţi care donează bani şi care-şi oferă voluntar 
serviciile ca să ajute persoane necunoscute aflate pe cealaltă 
parte a planetei, ci doar că tendinţa de a acţiona depinde de 


apropiere, de intensitate şi de efectul .„picătu într-un ocean”. 

Mult ca să luptăm cu foametea la nivel global decât s-o 
ajutăm pe micuța Rokia? 

Ca să testeze ce s-ar întâmpla dacă oamenii ar gândi într-o 
manieră mai rațională şi mai calculată, Deb, George şi Paul au 
conceput încă un experiment interesant. La începutul 
experimentului, ei au cerut unora dintre participanţi să răspundă 
la următoarea întrebare: „Dacă o companie cumpără 15 
computere cu 1.200 de dolari bucata, atunci, după calculele 
voastre, cât a plătit compania în total?”. Nu era o întrebare 
complexă din punct de vedere matematic; scopul ei era să-i 
„amorseze” pe participanţi (termen general folosit de psihologi 
pentru punerea oamenilor într-o situație mentală particulară şi 
temporară), astfel încât ei să gândească într-un mod mai aplicat. 
Celorlalți participanţi li s-a pus o întrebare care să le amorseze 
emoţiile: „Când auziţi numele lui George W. Bush, ce simţiți? 
Vă rog să folosiţi un singur cuvânt care să descrie sentimentul 
predominant”. 


După ce au răspuns la aceste întrebări pregătitoare, li s-au 


dat informaţii fie despre Rokia ca persoană fizică (scenariul 
identificabil), fie despre problema generală a penuriei de 
alimente din Africa (scenariul statistic). Apoi au fost întrebaţi 
câți bani ar dona pentru cauzele respective. Rezultatele au arătat 
că aceia care au fost amorsaţi să încerce emoţii au dat mult mai 
mulți bani pentru Rokia decât pentru combaterea foametei ca 
problemă generală (la fel ca în experimentul fără nicio amorsa). 
Similitudinea rezultatelor între situația cu amorsa la emoții şi 
cea fără nicio amorsa sugerează că şi atunci când amorsarea 
emoțională nu a avut loc, participanţii au acționat în virtutea 
sentimentelor lor de compasiune când au luat decizia să doneze 
(ceea ce explică de ce adăugarea unei amorse emoţionale n-a 
schimbat nimic — făcea deja parte din procesul de decizie). 

Dar participanții amorsaţi în vederea unei stări de spirit 
calculate, gen Spock? V-aţi putea aştepta ca gândirea mai 
aplicată să-i facă să „compenseze” predispoziția emoţională 
pentru cazul Rokiei şi să doneze mai mult pentru a ajuta un 
număr mai mare de oameni. Din nefericire, cei care au gândit 
într-un mod mai calculat au fost la fel de zgârciţi în faţa ambelor 
situații, oferind o sumă mică fiecărei cauze. Cu alte cuvinte, 
faptul că au fost puşi în postura de a gândi ca domnul Spock a 


diminuat apelul la compasiune şi i-a făcut mai puţin amatori să 


doneze bani oricărei cauze, fie că era vorba de Rokia, fie de 
problema generală a foametei. (Dintr-un punct de vedere 
raţional, desigur, e perfect îndreptăţit să fie aşa. În fond, o 
persoană perfect rațională n-ar cheltui un cent pentru ceva sau 
cineva care nu i-ar aduce un profit palpabil.) 

AM CONSIDERAT ACESTE REZULTATE foarte 
deprimante, dar asta încă nu era tot. Experimentul original 
realizat de Deb, George şi Paul asupra efectului victimei 
identificabile — cel în care participanţii au dat de două ori mai 
mulți bani ca s-o ajute pe Rokia decât ca să combată foametea în 
general — a avut şi un al treilea scenariu. În cadrul lui, 
participanții au primit simultan informațiile particulare despre 
Rokia şi pe cele statistice despre problema foametei (fără 
amorsare). 

Încercaţi acum să ghiciţi cât au donat participanţii. Cât 
credeţi că au donat când au aflat în acelaşi timp şi despre Rokia, 
şi despre problema generală a penuriei de alimente? Au dat 
aceeaşi sumă importantă ca atunci când au aflat numai despre 
Rokia? Sau au oferit aceeaşi sumă modestă ca atunci când 
problema le-a fost prezentată în termeni statistici? Sau undeva 
pe la mijloc? Dat fiind tonul deprimant al acestui capitol, 


probabil ghiciţi modelul rezultatelor. În acest scenariu mixt, 


participanţii au donat 29% din câştiguri — puţin mai 


Mult decât cele 23 de procente donate de participanți în 
cadrul scenariului statistic, dar mult mai puţin decât cele 48 de 
procente donate în scenariul identificabil. Pe scurt, s-a dovedit 
că e foarte greu pentru participanți să se gândească la calcule, 
informaţii statistice şi cifre, şi în acelaşi timp să încerce emoţii. 
Coroborarea acestor rezultate ne spune o poveste tristă. Dacă ne 
preocupă câteva persoane, acționăm, când sunt implicaţi mai 
mulți indivizi, nu. Un calcul la rece nu ne face mai preocupaţi 
de problemele generale; dimpotrivă, ne suprimă compasiunea. 
Prin urmare, deşi mai multă gândire rațională pare un sfat bun 
pentru îmbunătăţirea deciziilor, gândirea în stilul domnului 
Spock ne face mai puţin altruişti şi sensibili. După cum a 
formulat-o Albert Szent-Gyorgi, celebrul medic şi cercetător, 
„sunt adânc mişcat dacă văd un om suferind şi mi-aş risca viața 
pentru el. Apoi discut cu detaşare despre posibilitatea raderii de 
pe suprafața pământului a marilor noastre oraşe — o sută de 
milioane de morţi. Nu sunt în stare să înmulţesc suferinţa unui 
om cu o sută de milioane”. 

Unde ar trebui să se ducă banii? 


Aceste experimente par să sugereze că direcția ideală de 


acțiune e să gândim mai puţin şi să ne folosim numai 
sentimentele drept călăuză atunci când luăm decizii pentru 
ajutorarea celorlalți. Din păcate, viaţa nu e aşa de simplă. Deşi, 
uneori, nu sărim în ajutor atunci când putem, alteori acționăm în 
numele suferinței atunci când e irațional (sau măcar inoportun) 
s-o facem. 

De exemplu, cu câțiva ani în urmă, o căţeluşă terrier albă 
în vârstă de doi ani, pe nume Forgea, a petrecut trei săptămâni 
singură pe un petrolier aflat în derivă în Pacific, după ce 
echipajul a abandonat nava. Sunt sigur că Forgea era adorabilă 
şi că nu merita să moară, dar ne putem întreba dacă, în ordinea 
generală a lucrurilor, salvarea vieţii ei merita o misiune de 
salvare de 25 de zile care a presupus cheltuirea a 48.000 de 
dolari din banii contribuabililor — o sumă care ar fi putut fi 
folosită pentru salvarea unor oameni aflaţi în nevoie. În aceeaşi 
ordine de idei, avem dezastrul scurgerilor de petrol provocate de 
naufragiul vasului Exxon Valdez. Suma estimată pentru 
curăţarea de petrol şi îngrijirea unei singure păsări a fost de circa 
32.000 de dolari, iar pentru fiecare focă de circa 80.000 de 
dolari.171819 Desigur, e dureros să vezi suferind un câine, o 
pasăre sau o focă. Dar are sens să cheltuieşti atât de mult pentru 


un animal, consumând astfel resurse utile unor scopuri precum 


vaccinarea, educația şi asistența medicală? Doar pentru că ne 
emoționează mai mult cazurile spectaculoase ale suferinţei nu 
înseamnă că această tendință ne ajută întotdeauna să luăm 
decizii mai bune — chiar şi atunci când vrem să oferim ajutor. 

Să ne gândim din nou la Societatea Americană împotriva 
Cancerului. Nu am nimic împotriva lucrurilor bune făcute de 
ACS, iar dacă ar fi o companie, aş felicita-o pentru creativitate, 
pentru înţelegerea naturii umane şi pentru succes. Dar în lumea 
organizaţiilor nonprofit există o anume ostilitate față de ACS 
pentru „succesul deplin” cu care a captat sprijinul entuziast al 
publicului, lăsând fără susținători cauze la fel de importante. 
(ACS are atâta succes, încât există câteva eforturi organizate de 
a interzice donațiile către cea care e numită „cea mai bogată 
organizație nonprofit din lume”.20) într-un fel, dacă oamenii 
care fac donaţii către ACS nu sprijină La fel de mult şi 
organizaţiilor caritabile ce susțin alte cauze, acestea din urmă 


devin victime ale succesului ACS. 


Inadecvare între bani şi necesități: Populaţia (în milioane) 
afectată de diferite tragedii şi suma de bani (în milioane de 
dolari) alocată pentru a combate efectele acestora. 

Populaţie afectată (mii.) 

CA SĂ PRIVIM în termeni mai generali problema 
alocării inadecvate a resurselor, să luăm graficul de mai sus.21 
El relevă sumele de bani donate pentru a ajuta victimele mai 
multor tragedii (uraganul Katrina, atacurile teroriste de la 11 
septembrie 2001, tsunami-ul din Asia, tuberculoza, SIDA şi 
malaria) şi numărul de oameni afectați în mod direct de aceste 
tragedii. 

Graficul arată limpede că, în toate aceste cazuri, pe 
măsură ce numărul celor afectați creşte, suma de bani donată 
scade. Vedem şi că au fost alocați mai mulți bani ptântru 
evenimentele de pe teritoriul SUA (uraganul Katrina şi atacurile 
teroriste de la 11 septembrie) decât pentru cele care au lovit alte 
părți ale lumii, ca tsunami-ul din 2004. Poate şi mai neliniştitor, 
vedem că prevenirea unor boli ca tuberculoza, SIDA şi malaria a 
avut parte de finanţare foarte redusă, raportat la amploarea 
acestor probleme. Asta se întâmplă probabil din cauza faptului 


că prevenţia este orientată către salvarea oamenilor care nu s-au 


îmbolnăvit încă. A salva oameni ipotetici de boli care pot lovi în 
viitor e un scop prea abstract şi îndepărtat pentru ca emoţiile 
noastre să se mobilizeze şi să ne motiveze să deschidem punga. 
Să ne gândim la o altă mare problemă: emisiile de dioxid 
de carbon şi încălzirea globală. Indiferent de convingerile 
fiecăruia în privinţa acestei chestiuni, e genul de problemă care 
atrage foarte greu implicarea oamenilor. De fapt, dacă încercăm 
să găsim un exemplu prin excelenţă de problemă care să inspire 
indiferența generală, acesta ar fi. În primul rând, efectele 
schimbărilor climatice nu sunt încă iminente pentru cei din 
lumea occidentală: creşterea nivelului mărilor şi poluarea i-ar 
putea afecta pe locuitorii din Bangladesh, dar nu şi pe cei din 
inima Americii sau a Europei. În al doilea rând, problema nu 
doar că nu e impresionantă, dar nici măcar observabilă — în 
general, nu putem vedea emisiile de dioxid de carbon din jurul 
nostru sau să simţim că temperatura se schimbă (cu excepţia, 
probabil, a celor care tuşesc din cauza smogului din Los 
Angeles). În al treilea rând, schimbările relativ lente, lipsite de 
dramatism, cauzate de încălzirea globală, fac să ne fie greu să 
vedem ori să simţim problema. În al patrulea rând, orice 
consecință negativă a schimbărilor climatice nu e de natură 


imediată; ea va bate la uşa celor mai mulţi dintre noi într-un 


viitor foarte îndepărtat (sau, aşa cum cred scepticii încălzirii 
globale, niciodată). Toate aceste motive explică de ce Ai Gore, 
în cartea sa Un adevăr incomod, s-a bazat atât de mult pe 
imagini cu urşi polari care se îneacă şi 

Pe alte reprezentări tulburătoare; ele au fost modul lui de 
a ne capta emotiile. 

Bineînţeles, încălzirea globală e un caz emblematic pentru 
efectul picăturii în ocean. Putem conduce maşina mai puțin şi să 
schimbăm toate vechile becuri cu unele economice, dar orice 
măsură luată de oricare dintre noi e, de departe, prea măruntă ca 


să aibă o influență semnificativă asupra problemei — chiar dacă 


ne dăm seama că un număr mare de oameni care fac schimbări 
mici poate avea un impact substanţial. Cu toate aceste forțe 
psihologice care lucrează împotriva tendinței noastre de a 
acționa, e oare vreo surpriză că lumea noastră e plină de 
probleme grave, în plină evoluţie care, prin natura lor, nu ne 
trezesc emoțiile sau motivația? 

Cum putem rezolva problema victimelor statistice? 

Când îmi întreb studenţii ce cred ei că-i poate inspira pe 
oameni să se ridice din scaune şi să treacă la acţiune, să doneze, 
să protesteze, ei tind să răspundă că „mai multă informaţie” 
despre amploarea şi gravitatea unei situații e aproape sigur 
modul cel mai bun de a inspira reacții. Dar experimentele 
descrise mai sus arată că nu e aşa. Din păcate, intuiţiile noastre 
despre forțele care motivează comportamentul uman par să fie 
eronate. Dacă ar fi să urmăm sfatul studenţilor mei şi am descrie 
tragediile ca probleme vaste care afectează un număr mare de 
oameni, nimeni n-ar trece la acțiune, cel mai probabil. De fapt, 
am putea obține chiar contrariul şi să blocăm reacțiile 
compătimitoare. 

Aceasta ridică o întrebare importantă: dacă suntem 
sensibilizați doar de suferința personalizată şi dacă ne lasă indife 


renți o criză care depăşeşte capacitatea noastră de a ne-o 


imagina, ce speranță avem să ne mobilizăm (noi sau politicienii 
noştri) pentru rezolvarea unor probleme umanitare la scară 
largă? Evident, nu ne putem baza pe faptul că o să facem cu toții 
ceea ce trebuie atunci când următorul dezastru va deveni 
inevitabil. 

Ar fi drăguţ (îmi dau seama că nu e cuvântul potrivit aici) 
dacă următoarea catastrofă ar fi imediat însoțită de fotografii 
impresionante ale unor oameni suferind — poate un copil pe 
moarte care poate fi salvat sau un urs polar care se îneacă. Dacă 
astfel de imagini ar fi disponibile, ne-ar stârni emoţiile şi ne-ar 
impulsiona să acționăm. Dar prea adesea, imaginile dezastrelor 
apar cu întârziere (cum a fost cazul în Rwanda) sau descriu o 
suferință mai curând statistică decât individuală (gândiți-vă, de 
pildă, la Darfur). lar când aceste imagini evocatoare şi 
emoţionante apar, în sfârşit, pe scena publică, ar putea fi prea 
târziu pentru a mai face ceva. Ținând cont de limitele umane de 
a soluţiona probleme importante cu care ne confruntăm, cum ne 
putem debarasa de sentimentele de disperare, de neputinţă şi 
apatie în faţa marilor nenorociri? 

T ABORDARE POSIBILĂ e să urmăm sfatul dat 
dependenţilor: primul pas în depăşirea oricărei dependențe e să 


recunoşti problema. Dacă realizăm că pura dimensiune a unei 


crize ne face să ne intereseze mai degrabă mai puţin decât mai 
mult, putem încerca să schimbăm modul în care abordăm 
problemele omenirii. De pildă, data viitoare când auziţi că un 
puternic cutremur a pus la pământ un oraş şi că mii de 
oameni.111 murit, încercați să vă gândiţi doar la cum ar fi dacă 
ați Ijuta o persoană afectată — o fetiță care visează să devină 
medic, un adolescent grațios cu un surâs larg şi cu talent la 
fotbal sau o bunică truditoare care se luptă din greu să crească 


copilul fiicei sale decedate. Dacă punem astfel problema. 


Emoţiile noastre se activează, apoi vedem ce e de făcut. 
(Acesta este un motiv pentru care jurnalul Annei Frank e atât de 
mişcător — e portretul unei singure vieți pierdute printre alte 
milioane.) Mai puteți încerca să contracaraţi efectul picăturii 
într-un ocean, ajustând mental amplitudinea crizei, în loc să vă 
gândiţi la problema sărăciei în masă, gândiţi-vă, de exemplu, la 
aprovizionarea cu alimente a cinci oameni. 

Putem încerca, de asemenea, să ne schimbăm modul de 
gândire, adoptând metoda care a făcut Societatea Americană 
împotriva Cancerului să aibă atâta succes în strângerea 
fondurilor. Predispozițiile noastre emoţionale care favorizează 


evenimente apropiate, singulare şi impresionante ne pot activa şi 


într-un sens mai larg. Să luăm sentimentul de apropiere la nivel 
psihologic, de pildă. Dacă cineva din familie se îmbolnăveşte de 
cancer său._De scleroză în plăci, acest fapt ne poate inspira să 
strângem bani pentru cercetare în domeniul bolii respective. 
Chiar şi o persoană pe care o admirăm şi pe care nu o cunoaştem 
personal poate genera un sentiment de apropiere. Spre exemplu, 
de când a fost diagnosticat cu boala Parkinson, în 1991, Michael 
J. Fox a făcut lobby pentru finanțarea cercetării în acest 
domeniu şi a contribuit la educarea publicului în privinţa acestei 
maladii. Cei cărora le-au plăcut filme precum Legături de 
familie sau înapoi în viitor asociază chipul lui cu această cauză, 
ajungând astfel să se implice şi ei. Când Michael J. Fox le cere 
donatorilor să susțină fundaţia lui, poate suna un pic egoist, dar, 
de fapt, e foarte eficient pentru strângerea de bani în folosul 
suferinzilor de Parkinson. 

O ALTĂ ABORDARE este să creăm reguli care să ne 
ghideze comportamentul. Dacă nu ne putem baza pe faptul că 
inima ne va spune întotdeauna ce trebuie făcut, am putea 
beneficia de pe urma unor reguli care să ne îndrume să 
procedăm corect, chiar dacă emoţiile nu ne sunt stimulate. In 
tradiția evreiască există o asemenea „regulă” concepută să 


combată efectul picăturii într-un ocean. Potrivit Talmudului, 


„oricine salvează o viață e considerat ca şi când ar fi salvat o 
lume întreagă”.22 Cu o asemenea îndrumare, evreii religioşi 
trebuie că depăşesc tendinţa naturală de a nu acţiona atunci când 
tot ce avem de făcut e să rezolvăm doar o mică parte a unei 
probleme. În plus, felul cum această regulă este definită („ca şi 
când ar fi salvat o lume întreagă”) face mai uşor de imaginat că, 
salvând chiar şi o singură persoană, putem să luăm parte la ceva 
enorm şi complet. 

Această abordare a creării unor principii morale clare 
poate funcționa şi în cazurile în care aplicăm principii umanitare 
clare. Să luăm din nou în considerare ceea ce s-a întâmplat în 
masacrul din Rwanda. ONU a reacţionat prea lent ca să-l 
stopeze, deşi inițial pentru asta nu ar fi fost nevoie de o 
intervenţie de amploare. (Romeo Dallaire, generalul trimis de 
ONU în zonă, a cerut, de fapt, 5.000 de militari ca să oprească 
măcelul iminent, dar solicitarea i-a fost refuzată.) An după an, 
auzim de masacre şi genociduri din diferite părți ale lumii, şi 
adesea ajutorul vine prea târziu. Dar să ne imaginăm că ONU ar 
adopta o lege care stipulează că, de fiecare dată când vieţile unui 
anumit număr de oameni sunt în pericol (după evaluarea unui 
lider care să cunoască situaţia, ca generalul Dallaire), va trimite 


imediat trupe de observaţie în zonă şi va convoca o reuniune a 


Consiliului de Securitate, cu misiunea de a adopta în termen de 
48 de ore o decizie asupra urmă torilor paşi care trebuie urmaţi“. 
Printr-un astfel de angajament de acţiune rapidă, multe vieţi ar 
putea fi salvate. 

— Ca multe alte organizaţii politice, TNU este 
anemică şi lipsită de curaj. Nu îmbunătăţeşte cu nimic 
lucrurile existenţa dreptului de veto al celor cinci membri ai 


Consiliului de Securitate. 


La fel ar trebui să-şi considere misiunea guvernele şi 
organizațiile nonprofit. Este mai uşor, din punct de vedere 
politic, pentru astfel de organizații să sprijine cauze care 
interesează majoritatea populaţiei, dar, deseori, astfel de cauze 
sunt oricum sponsorizate. Cauzele care nu sunt atractive la nivel 
personal, social sau politic nu primesc de obicei investiţiile pe 
care le merită. Medicina preventivă este poate cel mai bun 
exemplu. A salva oameni care nu sunt încă bolnavi sau nici 
măcar născuţi nu e atât de provocator ca salvarea unui singur urs 
polar sau a unui copil orfan, pentru că suferința viitoare e 
intangibilă. Intervenind acolo unde emoțiile nu ne împing la 
acțiune, guvernele şi ONG-urile pot avea impact, remediind 


dezechilibrele în voinţa de a oferi ajutor şi, după cum ar fi de 


dorit, reducând sau eliminând unele dintre problemele noastre. 
ÎN MAI MULTE SENSURI e foarte trist că singura 
modalitate eficientă de a-i face pe oameni să reacționeze în fața 
suferinţei este apelul la emoţii, şi nu evaluarea obiectivă a unor 
nevoi uriaşe. Partea bună e că, atunci când emoțiile noastre sunt 
trezite, putem fi extrem de săritori. De îndată ce ataşăm 
suferinţei un chip, suntem mult mai dornici să ajutăm şi mergem 
mult mai departe decât s-ar aştepta economiştii din partea unor 
subiecți raționali şi egoişti, care caută maximizarea profitului. 
Având în vedere acest amestec de avantaje şi dezavantaje, ar 
trebui să realizăm că pur şi simplu nu suntem proiectați să ne 
afecteze evenimente foarte ample, petrecute la mare distanță sau 
care implică mulţimi de oameni necunoscuţi. Înţelegând cum 
funcționează predispoziţiile noastre compasionale şi că emoțiile 
noastre sunt capricioase poate am începe să luăm decizii mai 
responsabile şi să-i ajutam nu numai pe aceia care sunt captivi 
într-un puț care poate bloca, practic, orice decizie importantă 
a TNU. Dar, în principiu, Naţiunile Unite ar putea fi o forță 
care să soluţioneze probleme importante chiar şi atunci când 


emoția publică nu este incitată. 

Nu trebuie să dăm curs sentimentelor negative e bine 
sau nu, emoţiile noastre sunt trecătoare. Un blocaj în trafic poate 
să ne agaseze, un cadou să ne bucure, iar dacă ne lovim la picior 
o să înjurăm de mama focului, dar nu rămânem nici agasaţi, nici 
fericiţi, nici furioşi pentru multă timp. Totuşi, manifestându-ne 
impulsiv ca reacție la ceea ce simțim, putem ajunge să regretăm 
comportamentul multă vreme. Dacă trimitem şefului un e-mail 
furios, spunem ceva oribil cuiva drag sau ne cumpărăm ceva ce 
ştim că nu ne putem permite, riscăm să regretăm gestul de-ndată 
ce impulsul trece. (De aceea, înțelepciunea populară ne spune să 
lăsăm pe mâine, să numărăm până la zece sau să aşteptăm până 
ne calmăm, înainte de a lua o decizie.) După ce o emoție — în 
special furia — a pus stăpânire pe noi, ne „trezim”, ne dăm cu 
palma peste frunte şi ne întrebăm: „Ce-a fost în capul meu?”. În 
acel moment de limpezire, reflecţie şi regret, adesea încercăm să 
ne consolăm cu ideea că măcar n-o să mai facem asta niciodată. 

Dar putem cu adevărat să nu repetăm greşelile datorate 
impulsului de moment? IATĂ O POVESTE despre un moment 
în care şi eu mi-am pierdut cumpătul. În al doilea an ca asistent 
universitar la MIT, am predat un curs de luare a deciziilor. 
Cursul făcea parte din Programul de Design de Sisteme şi 


Management organizat în comun de Sloan School of 


Management şi School of Engineering. Studenţii erau curioşi (în 
multe feluri) şi mi-a plăcut să țin cursul. Dar, într-o zi, cam la 
jumătatea semestrului, şapte dintre ei au venit să discute cu mine 
despre un conflict legat de orar. 

Studenţii aveau şi un curs de finanţe. Profesorul — o să-i 
spun Paul — a anulat câteva dintre cursurile regulate şi, în 
compensație, a programat câteva cursuri speciale de recuperare. 
Din nefericire, acestea se suprapuneau cu ultima jumătate din 
cursul meu de trei ore. Studenţii mi-au spus că l-au informat 
politicos pe Paul despre neconcordanţă, dar el le-a spus cu 
dispreţ să-şi reorganizeze priorităţile. În fond, le-ar fi zis el, un 
curs de finanţe era, în mod evident, mai important decât un curs 
obscur despre psihologia luării deciziilor. 

M-am supărat, fireşte. Nu-l întâlnisem niciodată pe Paul, 
dar ştiam că era un profesor foarte distins şi fost decan al 
facultății. Dat fund că mă aflam foarte jos în ierarhia 
profesorală, nu aveam prea multă marjă de acţiune şi nu ştiam 
ce să fac. Vrând să le fiu de folos studenților pe cât posibil, am 
hotărât că puteau să plece de la cursul meu după prima oră şi 
jumătate, ca să ajungă la cursul de finanţe, şi că le voi preda în 
dimineaţa următoare partea de curs pe care o pierdeau. 


In prima săptămână, cei şapte studenți s-au ridicat şi au 


plecat la jumătatea cursului, aşa cum ne înţeleseserăm. Ne-am 
întâlnit în ziua următoare în biroul meu şi am recuperat materia. 
Nu-mi conveneau nici întreruperea cursului, nici munca în plus, 
dar ştiam că nu e vina studenților; ştiam şi că era vorba de un 
aranjament temporar. În a treia săptămână, Efectele pe termen 


lung ale emoţiilor de scurtă durată 


Aspect important al felului în care funcționează emoțiile. 
Desigur, aş fi putut să-l sun pe Paul de îndată ce conflictul 
asupra orarului a devenit o problemă şi să vorbesc cu el despre 
asta, dar n-am făcut-o. De ce? În parte, pentru că nu ştiam ce să 
fac într-o astfel de situaţie, dar şi pentru că nu-mi păsa chiar atât 
de mult. În afara momentelor când studenţii plecau de la cursul 
meu şi când veneau la birou în dimineaţa următoare pentru un 
curs de recuperare, eram pe deplin adâncit în munca mea şi nu- 
mi aminteam nici de Paul, nici de problema noastră cu orarul. 
Dar când mi-am văzut atunci studenţii plecând de la oră, mi-am 
amintit că trebuia să predau o oră în plus în ziua următoare; 
apoi, când i-am zărit la cursul lui Paul, totul s-a transformat într- 
o furtună. Am fost copleşit de emoţii şi am făcut ceva ce n-ar fi 
trebuit să fac. (Trebuie să mărturisesc, de asemenea, şi că adesea 


sunt prea încăpățânat ca să-mi cer scuze.) 


Emotii şi DECIZII 

În general, emoţiile par să dispară fără să lase urme. De 
exemplu, să zicem că cineva vă taie fața maşinii pe drumul spre 
serviciu. Vă înfuriați, dar respirați adânc şi nu faceți nimic. O 
clipă mai târziu, gândurile vi se întorc la drum, la muzica de la 
radio şi la restaurantul unde e posibil să mergeţi diseară. În 
astfel de cazuri, aveţi propria abordare generală în luarea 
deciziilor („decizii” în diagrama de mai Jos), iar mânia de 
moment nu are niciun efect asupra mersului înainte al acestora 
(„deciziile” — cu „d” mic — de o parte şi de alta 

a 

Decizii emoţii decizii (pe termen lung) diagramei 
semnifică efemeritatea emoțiilor şi stabilitatea strategiilor de 
luare a deciziilor.) Dar Eduardo Andrade (profesor la 
Universitatea Califorma, Berkeley) şi cu mine ne-am întrebat 
dacă efectele emoțiilor ar putea totuşi să ne afecteze deciziile pe 
termen lung, la multă vreme după ce sentimentele iniţiale 
asociate cu călcatul pe bombeu, cu şoferul bădăran, cu 
profesorul incorect sau alte surse de enervare au dispărut. 
Logica noastră de bază a fost. Următoarea: imaginează-ți că se 
întâmplă ceva care te face fericit şi generos — să zicem că echipa 


ta favorită câştigă Campionatul Mondial. In seara aceea iei cina 


acasă la soacră şi, binedispus, îi cumperi un buchet de flori. 
Peste o lună, emoțiile marii victorii s-au risipit, la fel şi banii din 
portofel. E momentul unei noi vizite la mama-soacră. Te 
gândeşti cum trebuie să se poarte un bun ginere. Chibzuieşti un 
pic şi-ţi aminteşti de minunatul gest prin care i-ai oferit flori 
data trecută, aşa că-l repeți. Repeţi acest ritual de mai multe ori 
până când devine un obicei (şi, în general, nici nu avem de-a 
face cu un prost obicei). Chiar dacă motivul care a stat la baza 
acțiunii iniţiale (entuziasmul după meci) nu mai există, îți iei 
acțiunile din trecut drept reper pentru ceea ce ar trebui să faci 
de-acum înainte şi pentru ce fel de ginere vrei să fii (genul care 
îi cumpără soacrei flori). Astfel, efectele emoţiei inițiale sfârşesc 
prin a influenţa un lung şir de decizii. 

De ce se întâmplă aşa? La fel cum ne lăsăm influențați de 
alții atunci când ne alegem hainele sau alimentaţia, tot aşa ne 
uităm la noi înşine ca într-o oglindă retrovizoare. În fond, dacă 
suntem dispuşi să urmăm nişte persoane pe care nu le 
cunoaştem prea bine (un comportament pe care îl numim 
imitație sau efect de turmă), cu cât suntem mai înclinați să luăm 


ca punct de reper pe cineva căruia-i purtăm o mare 


Admiraţie — noi înşine? Dacă ne vedem pe noi înşine că 


am luat o anumită decizie la un moment dat, presupunem 
imediat că ea trebuie să fi fost îndreptățită (cum să fi fost 
altfel?), aşa că o repetăm. Numim acest tip de proces autoimi- 
tație, fiindcă e asemănător felului cum îi urmăm pe ceilalți, doar 
că în acest caz ne urmăm propriul nostru comportament din 
trecut*. 

ŞI ACUM SĂ VEDEM cum deciziile provocate de emoție 
pot deveni materie primă pentru autoimitație. Imaginează-ți că 
lucrezi pentru o firmă de consultanță şi, între alte 
responsabilităţi, ai de condus şedinţa săptămânală cu personalul. 
În fiecare luni dimineaţă ceri fiecărui şef de proiect să descrie 
progresele făcute în ultima săptămâna, obiectivele pentru 
următoarea, şi aşa mai departe. Pe măsură ce fiecare echipă 
comunică întregului grup aceste informații, te gândeşti ce 
sinergii sunt posibile între echipe. Dar, pentru că şedinţa 
săptămânală e şi singura ocazie în care sunteţi cu toţii împreună, 
ea devine deseori şi un prilej de socializare şi de glume (sau 
orice trece drept aşa ceva printre consultanţi). 

Într-o luni dimineaţa, soseşti la birou mai devreme cu o 
oră, aşa că te gândeşti să te ocupi de uriaşul maldăr de scrisori 
sosite în ultimul timp. Deschizi una şi constați că a trecut 


termenul până la care puteai să-ți înscrii copilul la cursurile de 


olărit. Te superi pe tine însuţi şi, mai rău, îţi dai seama că soția 
te va învinovăţi că ai fost uituc (şi că nu va pierde prilejul s-o 
reamintească în cursul multor controverse viitoare). Toate astea 
îti strică buna dispoziţie. 

După câteva minute, încă enervat, te duci la şedinţă, unde 
toată lumea conversează veselă despre nimicuri. În împrejurări 
normale, nu ti-ar păsa. De fapt, chiar crezi că un pic de 
pălăvrăgeală e bună pentru moralul echipei. Dar azi nu e o zi 
normală. Sub influența proastei dispoziţii, iei o DECIZIE. (Am 
scris cu majuscule ca să indic componenta emoţională.) în loc să 
deschizi şedinţa cu câteva plezanterii, începi prin a spune acru: 
„Vreau să discutăm despre cât de important este să devenim mai 
eficienți şi să nu mai pierdem vremea. Timpul înseamnă bani”. 
Zâmbetele dispar pe parcursul acelui minut în care tu ţii o 
predică despre importanţa eficienței. Apoi şedinţa trece la alte 
subiecte. 

Când ajungi seara acasă, constaţi că soția ta e, de fapt, 
foarte înțelegătoare. Nu te învinovăţeşte de nimic. Copiii şi-aşa 
au prea multe activităţi extraşcolare. Şi toată îngrijorarea ta de 
la-nceput s-a evaporat. 

Dar, fără ca tu să ştii, DECIZIA de a nu mai risipi timpul 


rezervat şedinţelor a fixat un precedent pentru comportamentul 


tău viitor. Din moment ce tu (ca noi toți) eşti un animal cu 
instinctul autoimitației, priveşti la conduita ta trecută ca într-un 
ghid. Aşa că, la începutul următoarelor şedinţe opreşti 
conversațiile, laşi deoparte aluziile amuzante şi treci direct la 
miezul problemei. Emoţia inițială datorată faptului că ai ratat 
termenul de înscriere a trecut de mult, dar DECIZIA ta continuă 
să influențeze tonul şi atmosfera şedinţelor, ca şi 
comportamentul tău ca manager pentru multă vreme. 

ÎNTR-O LUME IDEALĂ, ar trebui să-ţi poţi reaminti 
starea emoțională în care erai atunci când ai DECIS să te porți 
ca un netrebnic şi să-ţi dai seama că nu trebuie să continui în 
acest mod. Realitatea e că noi, oamenii, avem o memorie foarte 
scurtă a stărilor emoţionale din trecut (poate cineva să-şi 

— Pentru alte feluri în care ne influențează 


autoimitaţia, vezi capitolul 2 din /rafional în mod previzibil. 


Aducă aminte cum se simţea miercurea trecută la ora 
15.307), dar, în schimb, ne amintim acțiunile. Aşa încât 
continuăm să luăm aceleaşi decizii (chiar dacă sunt DECIZII). 
În esență, odată ce am ales să dăm curs emoțiilor, luăm DECIZII 
pe termen scurt care le pot modela pe cele pe termen lung: 


Decizii» emoţii» DECIZII DECIZII 


(pe termen scurt) (pe termen lung) 

Eduardo şi cu mine am numit această idee cascada 
emoţională. Nu ştiu cum sunteţi voi, dar eu găsesc destul de 
înfricoşătoare ideea că DECIZIILE noastre pot rămâne 
prizonierele emoțiilor multă vreme după ce acestea din urmă au 
trecut. Una e să-ți dai seama că multe decizii proaste au fost 
luate pe baza dispoziției de moment — alegeri pe care, în condiții 
neutre, „raţionale”, nu le-am fi făcut; dar cu totul altceva e să 
realizezi că aceste influențe emoţionale pot continua să ne 
afecteze pentru mult, mult timp. 

Jocul ultimatumului 

Ca să verificăm ideea cascadei emoționale, Eduardo şi cu 
mine a trebuit să facem trei lucruri. Primul: fie să-i irităm pe 
oameni, fie să-i facem fericiți. Acest bagaj emoţional temporar 
urma să pregătească terenul pentru a doua parte a 
experimentului, în care-i puneam pe participanţi să ia o decizie, 
aflați fund sub imperiul acelei emoţii. Apoi aşteptam până când 
sentimentele lor se risipeau, îi puneam în situaţia de a lua alte 
decizii, şi măsurăm dacă emoţiile anterioare au avut vreo 
influență durabilă asupra acestor ultime alegeri. 

l-am pus pe participanţi în situaţia de a lua decizii în 


cadrul unui scenariu experimental pe care economiştii îl numesc 


jocul ultimatumului. Acest joc presupune doi participanți: un 
expeditor şi un primitor. În cele mai multe scenarii, cei doi 
jucători stau separat şi identitățile le sunt ascunse reciproc. Jocul 
începe când operatorul experimentului îi dă expeditorului o 
sumă de bani — să zicem 20 de dolari. Expeditorul decide apoi 
cum să împartă suma între el şi primitor. Orice împărțire e 
permisă: expeditorul poate oferi sume egale (10 şi 10 dolari) sau 
să păstreze mai mult pentru sine (12 şi 8 dolari). Dacă e într-o 
dispoziție mai egoistă, poate să propună o împărțire foarte 
inegală, de 18 cu 2 sau chiar 19 cu 1. Când expeditorul anunţă 
propunerea, primitorul poate s-o accepte sau s-o respingă. Dacă 
o acceptă, fiecare jucător capătă suma specificată; dacă o refuză, 
toți banii se întorc la experimentator şi niciunul dintre jucători 
nu se alege cu nimic. 

Înainte să descriu varianta noastră de joc al 
ultimatumului, să ne oprim un pic şi să ne gândim ce s-ar putea 
întâmpla dacă ambii jucători ar lua decizii perfect raționale. Să 
ne imaginăm că operatorul 1-a dat expeditorului 20 de dolari şi 
că tu eşti la primire. De dragul demonstrației, să zicem că 
servantul îţi oferă o împărțire de 19 la 1, aşa încât el va lua 19 
dolari, iar tu un singur dolar. Ca ființă perfect rațională, te-ai 


putea gândi: „Ei şi? Un dolar e un dolar, iar din moment ce nu 


ştiu cine e celălalt jucător şi e puţin probabil să mă mai întâlnesc 
cu el, de ce să-mi bat capul doar ca să-i arăt eu? O să accept 
oferta, măcar mă aleg cu un dolar”. Asta e ceea ce ar trebui să 
faci conform principiului economiei raționale — acceptă orice 
ofertă care îţi creşte avuția. 

Desigur, multe studii de economie comportamentală au 


arătat că oamenii iau decizii pe baza unui simţ al corectitudinii 


ŞI ai dreptăţii. Oamenii se înfurie din cauza nedreptăţii şi, 
ca atare, preferă să piardă nişte bani doar ca să se răzbune pe 
persoana care le-a făcut o ofertă necinstită (vezi capitolul 5, „în 
apărarea răzbunării”). Pornind de la această constatare, 
cercetările care au implicat scanarea activităţii cerebrale au 
arătat că a primi o ofertă incorectă la jocul ultimatumului se 
asociază cu o activitate sporită în zona anterioară a cortexului 
insular — o parte din creier asociată cu experiențe emoţionale 
negative. Mai mult, indivizii cu activitate sporită în această zonă 
(reacții emoționale mai puternice) sunt mai predispuşi să 
respingă ofertele incorecte. Pentru că reacția noastră la ofertele 
inechitabile este atât de elementară şi de previzibilă, în lumea 
reală a deciziilor iraționale, expeditorii pot anticipa, mai mult 


sau mai puţin, cum ar putea percepe primitorii astfel de oferte 


(de pildă, cum aş reacționa eu dacă mi-aţi propune o împărțire 
de 95 cu 5 dolari). La urma urmei, am avut parte cu toții în 
trecut de experiența unor oferte incorecte şi putem anticipa că 
ne-am simți insultaţi şi am spune „Las-o baltă, $%* & $!” dacă 
cineva ne-ar propune o împărțire de 19 la 1. Această înţelegere a 
efectelor unei oferte inechitabile asupra felului în care ne simţim 
şi ne comportăm, explică de ce majoritatea celor aflaţi în postura 
expeditorului la jocul ultimatumului propun împărțiri mai 
aproape de 12 cu 8, şi de ce astfel de împărțiri sunt aproape 
întotdeauna acceptate. 

Trebuie să remarc că există o excepţie interesantă de la 
această regulă generală a preocupării pentru corectitudine. 
Economiştii şi studenţii care fac cursuri de economie sunt 
instruiți să se aştepte ca oamenii să se comporte rațional şi 
egoist. Aşa încât, dacă participă la jocul ultimatumului, 
expeditorii economişti cred că e normal să propună o împărțire 
de 19 la 1 şi — din moment ce sunt instruiți să vadă totul rațional 
primitorii economişti să accepte oferta. Dar dacă economiştii 
joacă jocul cu non-economişti, sunt profund dezamăgiţi câni I 
ofertele lor inechitabile sunt respinse. Date fiind acest» 
diferenţe, bănuiesc că puteţi decide singuri ce gen de joc vreți să 


jucaţi cu economiştii pe deplin raționali şi ce jocuri ați juca mai 


curând cu ființe umane iraționale. 

ÎN JOCUL PROPUS de noi, suma de pornire era de 10 
dolari. Circa 200 de participanți au fost înştiințați că expeditorul 
e un participant ca oricare altul, dar în realitate împărțirea 
inegală, de 7,50 cu 2,50 dolari a fost făcută de Eduardo şi de 
mine (am procedat aşa pentru că am vrut să ne asigurăm că toate 
ofertele erau aceleaşi şi că toate erau incorecte). Acum, dacă un 
anonim îţi propune un astfel de târg, ai accepta? Sau ai renunța 
la 2,50 dolari ca să-l faci pe el să piardă 7,50 dolari? înainte de a 
răspunde, gândeşte-te cum ţi-ai schimba decizia dacă ți-aş seta 
în prealabil gândurile cu anumite emoţii incidentale, aşa cum le 
numesc psihologii. 

Să zicem că eşti în grupul participanţilor din scenariul 
care presupune revolta. Începi experimentul cu vizionarea unui 
clip dintr-un film numit Viața ca o casă. În clip, arhitectul, 
interpretat de Kevin Kline, e dat afară de ticălosul de şef după 
20 de ani de muncă. Furios la culme, personajul ia o bâtă de 
baseball şi distruge minunatele machete ale caselor pe care le-a 
proiectat pentru companie. Nu poţi să fii decât de partea lui. 

După ce se termină clipul, operatorul experimentului îţi 
cere să relatezi în scris o experienţă personală similară cu cea 


din clipul vizionat. Poate îți aduci aminte de vremea când, în 


adolescență, lucrai într-o prăvălie şi şeful te-a acuzat pe nedrept 
că ai sustras bani din casă; sau de vremea când cineva din birou 
şi-a arogat meritele pentru un proiect făcut de tine. 286 1 

După ce ai terminat relatarea (cu tot cu scrâşnetul de dinți 
provocat de neplăcuta amintire), mergi în camera alăturată, unde 
un student îți explică regulile jocului. lei loc şi aştepţi să 
primeşti oferta de la expeditorul necunoscut. Când, după câteva 
minute ți se propune să iei 2,50 şi el să păstreze 7,50 dolari, 
trebuie să alegi: accepţi cei 2,50 dolari sau refuzi şi nu mai 
primeşti nimic? Şi cum rămâne cu satisfacția de a te fi răzbunat 
pe jucătorul lacom cu care ai avut de-a face? 

Sau imaginează-ţi că eşti în scenariul care presupune 
veselie. Participanţii din acest grup au fost mai norocoşi, fiindcă 
au început prin a viziona un clip din serialul de comedie 
Friends. În clipul care dura cinci minute, toţi cei din echipa 
Friends îşi fac planuri în noaptea Anului Nou care sunt comic de 
irealizabile. (De pildă, Chandler Bing promite să nu mai râdă de 
prietenii lui şi imediat e cât pe ce să-şi încalce promisiunea, 


când află că Ross se întâlneşte cu o femeie pe nume Elizabeth 


Homswaggle*.) Din nou, după ce vezi clipul, scrii o relatare 
despre o experiență asemănătoare, ceea ce nu e o problemă, din 
moment ce şi tu ai prieteni care anunță o listă cu hotărâri 
imposibile şi amuzante în fiecare noapte de An Nou. Apoi mergi 
în camera de alături, asculți instrucțiunile jocului şi, după un 
minut sau două, apare oferta: „Primitorul ia 2,50 dolari, 
servantul ia 7,50 dolari”. Accepţi sau nu? 

CUM AU REACȚIONAT participanții din fiecare 
scenariu la oferta noastră? După cum probabil bănuiţi, mulţi au 
respins ofertele inechitabile, deşi au sacrificat astfel şi 
potenţialele lor câştiguri. Dar ținând cont de scopul 
experimentului, am constatat că cei care s-au enervat văzând 
clipul din Viaţa ca o Joc de cuvinte (Homswoggle — a trage pe 
sfoară pe cineva) — n.t. Casă au fost mult mai înclinați să 
respingă ofertele iim decât cei care au văzut Friends. 

Dacă vă gândiţi la influenţa emoţiilor în general, e pei 1 
«îndreptăţit să reacționăm împotriva cuiva care ne propuw 
târguri nedrepte. Dar experimentul nostru a arătat că re. N «de 
răzbunare nu era generată doar de incorectitudinea oieri i ci 
avea de-a face şi cu emoţiile reziduale care s-au trezi ttl urma 
vizionări clipurilor şi a notării propriilor experienţe Reacţia la 


filme a fost o experienţă cu totul diferită, care n-ai fi trebuit să 


aibă legătură cu jocul ultimatumului. Totuşi aceste emoţii 
irelevante au contat, influențând deciziile participanţilor. 

Probabil, participanţii la scenariul revoltei au atribuit 
greşit emoțiile lor negative. Ei au gândit probabil cam aşa: „Sunt 
chiar enervat acum, trebuie să fie din cauza ofertei ăsteia jalnice, 
aşa că am s-o refuz”. În acelaşi fel, participanţii la scenariul 
veseliei au atribuit greşit emoţiile lor pozitive şi au gândit ceva 
de genul: „Sunt destul de mulțumit acum, trebuie să fie datorită 
acestei oferte de bani gratis, aşa că am s-o accept”. Şi iată cum 
membrii fiecărui grup şi-au ascultat emoţiile (irelevante) şi au 
luat decizii în consecință. 

EXPERIMENTELE NOASTRE au arătat că emoţiile ne 
influențează transformându-ne deciziile în DECIZII (nimic nou 
aici) şi că până şi emoţiile irelevante pot conduce la DECIZII. 
Dar Eduardo şi cu mine am vrut să verificăm dacă emoţiile 
continuă într-adevăr să-şi exercite influența asupra noastră chiar 
şi după ce ele dispar. Am vrut să vedem dacă DECIZIILE luate 
„sub influență” de către cele două grupe de subiecți pot sta la 
baza unor deprinderi pe termen lung. Cea mai interesantă parte a 


experimentelor abia acum începea. 


Dar pentru asta a trebuit să aşteptăm. Trebuia să treacă o 


perioadă până când emoţiile declanşate de clipuri să aibă timp 
suficient să se risipească (am verificat dacă emoțiile au 
dispărut), apoi le-am prezentat participanţilor şi alte oferte 
incorecte. Cum au reacționat participanţii noştri, acum calmi şi 
neutri emoțional? în ciuda faptului că emoțiile provocate de 
clipuri trecuseră de mult, am remarcat acelaşi model de 
DECIZIE ca atunci când erau în situația de revoltă sau de 
veselie. Cei care s-au înfuriat văzând cum a fost tratat bietul 
Kevin Kline au refuzat mai des ofertele şi au continuat să ia 
aceleaşi DECIZII şi când revolta lor inițială dispăruse. La fel, 
cei amuzaţi de situația caraghioasă din Friends au acceptat mai 
des ofertele propuse când erau influențați de emoţii pozitive şi 
au luat aceleaşi DECIZII inclusiv când starea de veselia de- 
atunci încetase. Evident, subiecţii noştri au apelat la amintirea 
jocului din acea zi (când reacționaseră în parte ca efect al 
emoţiilor irelevante) şi au adoptat aceleaşi DECIZII, chiar şi 
când starea lor emoţională inițială fusese depăşită de mult. 

Cum ne imităm pe noi înşine 

Eduardo şi cu mine ne-am hotărât să ducem experimentul 
cu un pas mai departe, inversând rolurile participanților în aşa 
fel încât să se afle şi în postura de expeditori. Procedura a fost în 


esență următoarea: mai întâi le-am arătat unul dintre cele două 


videoclipuri, ceea ce i-a pus în situația emoţională dorită. Apoi 
i-am pus să joace jocul din postura de primitori (în acest joc ei 
luau DECIZII influențați de emoțiile trezite de film) şi să 
accepte sau să refuze o ofertă incorectă. Apoi am făcut pauza, 
astfel încât să permitem emoţiilor să dispară. La urmă a venit 
cea mai importantă parte a experimentului: au jucat încă o 
rundă, dar acum ei erau expeditorii. Din această postură, puteau 
propune orice ofertă altui participant (primitorul) — care putea 
apoi s-o accepte, caz în care ar fi primit banii oferiţi, sau s-o 
respingă, caz în care niciunul nu mai primea nimic. 

De ce am inversat astfel rolurile? Fiindcă am sperat că aşa 
vom afla câte ceva despre felul cum autoimitaţia îşi exercită 
efectul magic asupra deciziilor noastre pe termen lung. 

Să facem, pentru moment, un pas înapoi şi să ne gândim 
la două moduri în care poate opera autoimitaţia. 

Varianta specifică. Autoimitația vine din amintirea 
anumitor lucruri pe care le-am făcut în trecut şi din repetarea lor 
mecanică („Am adus vin data trecută când am fost la cină la 
familia Ariely, aşa că tot asta o să iau şi acum”). Acest gen de 
hotărâri întemeiate pe trecut oferă o reţetă foarte simplă de 
decizie — „fă ce ai făcut şi ultima oară”, dar se apucă numai în 


situații identice cu cele în care ne-am aflat prima dată. 


Varianta generală. Un alt mod de a concepe autoimitația 
implică felul în care ne raportăm la acțiunile noastre din trecut 
ca la nişte principii călăuzitoare pentru ce avem de făcut mai 
departe şi reluarea aceluiaşi model comportamental pe care l-am 
aplicat în situaţiile respective. În această variantă de 
autoimitaţie, când acţionăm într-un anumit mod, ne şi amintim 
deciziile din trecut. Dar, de data asta, în loc să repetăm automat 
ceea ce am făcut atunci, ne interpretăm decizia într-un sens mai 
larg; ea devine un indiciu despre caracterul şi preferinţele 
noastre generale, iar acțiunile vor fi în consecinţă („l-am dat 
bani unui cerşetor pe stradă, deci trebuie că sunt un tip generos; 
ar trebui să încep să lucrez ca voluntar la cantina săracilor”). În 


acest gen de autoimitaţie, ne uităm 


La acțiunile noastre din trecut ca să aflăm cine suntem în 
general, apoi acționăm într-un sens compatibil cu imaginea 
noastră de sine. 

ACUM SĂ NE GÂNDIM o clipă la felul în care această 
inversare de roluri ne poate oferi o înțelegere mai bună despre 
care dintre cele două variante de autoimitaţie — cea specifică sau 
cea generală — a cântărit mai mult în experiment. Imaginează-ți 


că eşti un fost primitor devenit expeditor în joc. L-ai văzut poate 


pe bietul personaj al lui Kevin Kline tratat ca un gunoi şi apoi 
scena în care distruge machetele cu bâta de baseball. În 
consecinţă, ai respins şi tu oferta incorectă. Sau poate ai chicotit 
văzând clipul din Friends şi, vesel, ai acceptat oferta incorectă. 
Oricare ar fi scenariul, timpul a trecut şi nu mai simţi nici furia, 
nici veselia evocate de filme. Dar acum eşti într-un rol nou, de 
expeditor. (Urmează un pasaj un pic mai complicat, aşa că fiți 
atenți.) 

Dacă varianta specifică a autoimitaţiei a funcționat în 
primul experiment, atunci în cel de-al doilea emoțiile inițiale 
încercate ca primitor nu vă vor afecta decizia de mai târziu din 
postura de expeditor. De ce? Fiindcă în calitate de expeditor nu 
poţi să te bazezi pur şi simplu pe o reţetă de decizie care îți 
spune „fă ce ai făcut şi ultima oară”. În fond, n-ai mai fost 
niciodată expeditor în acest joc, aşa încât priveşti situația cu alți 
ochi şi iei un nou tip de decizie. 

Pe de altă parte, dacă a funcționat versiunea generală a 
autoimitaţiei şi te aflai în scenariul cu revolta, ai putea să-ţi zici: 
„Când eram în postura cealaltă, eram supărat. Am respins o 
ofertă de 7,50 cu 2,50 dolari fiindcă nu era cinstit”. (Cu alte 
cuvinte, atribui greşit motivul respingerii, punându-l pe seama 


lipsei de corectitudine a ofertei şi nu a propriei tale furii.) „Cel 


căruia îi fac acum propunerea e probabil la fel ca mine. Va 
respinge şi el o asemenea propunere injustă, aşa încât hai să-i 
dau ceva mai corect — ceva ce aş fi acceptat şi eu dacă aş fi fost 
în locul lui”. 

Sau, dacă ai fi văzut clipul Friends, ai fi acceptat în 
consecință oferta injustă (din nou, atribuindu-ți greşit reacția 
ofertei şi nu clipului). Ca expeditor, poţi să te gândeşti acum: 
„Am primit împărțirea 7,50 cu 2,50 dolari fiindcă mi s-a părut 
acceptabilă. Cel căruia îi fac propunerea acum e probabil la fel 
ca mine şi la fel de înclinat să accepte oferta, aşa că hai să-i dau 
tot 7,50 cu 2,50 dolari”. Aceasta ar fi o ilustrare a mecanismului 
general de autoimitaţie: aminteşte-ţi cum ai mai făcut, atribuie-ţi 
acțiunile unui principiu mai general şi fă la fel. Ba chiar 
presupui şi că celălalt jucător ar acţiona la fel ca tine. 

Rezultatele experimentelor au înclinat în favoarea 
variantei generale de autoimitație. Emoţiile inițiale au durat 
multă vreme după producerea lor, chiar şi când rolurile s-au 
inversat. Expeditorii incluşi inițial în scenariul cu revoltă au 
propus împărțiri mai echitabile primitorilor, iar cei care înainte 
participaseră la scenariul cu veselie au propus oferte mai puţin 
echitabile. 

DINCOLO DE EFECTELE particulare ale emoţiilor 


asupra deciziilor, rezultatele acestor experimente sugerează că 
autoimi-taţia generală are, cel mai probabil, un rol însemnat în 
viaţa noastră. Dacă ar funcționa numai versiunea specifică a 
autoimitaţiei, efectul ei ar fi limitat la aceleaşi tipuri de decizii 
pe care le-am lua iar şi iar. Dar influenţa celei generale 
sugerează că deciziile pe care le luăm pe baza unei emoţii de 
moment pot şi ele să influenţeze opțiuni înrudite şi decizii în alte 
domenii, chiar la multă vreme după ce DECIZIA originală a fost 
adoptată. Asta înseamnă că, atunci când ne confruntăm cu 


situații noi şi suntem pe punctul de a lua hotărâri ce pot 


Sluji mai târziu autoimitaţiei, trebuie să fim foarte atenţi 
să facem cele mai bune alegeri posibile. Deciziile noastre 
imediate nu afectează doar ceea ce se întâmplă pe moment; ele 
pot afecta şi o viitoare lungă succesiune de hotărâri înrudite. 

Nu te pune cu el 

Ne uităm după diferențe de gen în aproape toate 
experimentele, dar rareori găsim ceva relevant. Asta nu 
înseamnă, bineînţeles, că nu există diferenţe de gen atunci când 
vine vorba de felul cum oamenii iau decizii. Presupun că pentru 
deciziile foarte simple (cum sunt majoritatea celor studiate de 


mine), genul nu joacă un rol important. Dar cred că dacă 


examinăm tipuri mai complexe de decizii, vom începe să vedem 
anumite diferenţe de gen. 

De pildă, când am făcut ca scenariul din experimentul cu 
jocul ultimatumului să fie mai complex, am dat peste o diferenţă 
interesantă în felul cum bărbaţii şi femeile reacționează la lipsa 
de echitate a ofertelor. 

Imaginează-ți că eşti primitor în joc şi că primeşti o ofertă 
incorectă de 16 cu 4 dolari. La fel ca şi la celelalte jocuri, poţi să 
accepţi oferta şi să încasezi cei 4 dolari (în timp ce expeditorul 
câştigă 16) sau s-o refuzi, caz în care amândoi încheiaţi jocul 
fără niciun dolar. Dar, pe lângă aceste opțiuni, mai ai altele 
două: 

1. Poţi să accepți o împărțire de 3 cu 3 dolari, ceea ce 
înseamnă că ambii jucători primesc mai puţin decât în oferta 
inițială, dar expeditorul pierde mai mult. (Din moment ce 
împărțirea inițială era 16 cu 4, tu ai renunța la un dolar, dar 
partenerul de joc pierde 13.) în plus, dacă accepţi, poţi să-i dai 
celuilalt o lecţie despre ce înseamnă cinstea. 2. Poţi să accepți o 
împărțire de 0 cu 3, ceea ce presupune ca tu să iei 3 dolari (cu 
un dolar mai puţin decât în oferta inițială), dar în schimb îl 
penalizezi pe servant cu zero dolari, arătându-i astfel cum e să 


fii perdant într-o înțelegere. 


Ce am constatat în termeni de diferență de gen? în 
general, s-a văzut că bărbaţii au fost cu 50% mai dispuşi decât 
femeile să accepte oferta inechitabilă, atât în scenariul cu 
revolta, cât şi în cel vesel. Lucrurile au devenit mai interesante 
când am examinat ofertele alternative alese (3 cu 3 sau 0 cu 3). 
În scenariul vesel, nu s-a întâmplat mare lucru: femeile au avut 
o tendință uşor mai pronunţată să aleagă egalitatea (3 cu 3), şi 
nu a existat o diferență de gen în tendinţa de a alege oferta 
răzbunătoare (0 cu 3). Diferenţele au apărut însă pentru 
participanţii care au văzut clipul din Viața ca un film şi au scris 
apoi despre poveşti asemănătoare din viaţa lor. În scenariul care 
presupunea revoltă, femeile au optat pentru oferta echitabilă, 3 
cu 3, în timp ce majoritatea bărbaților au ales răzbunarea, cu 
oferta 0 la 

3. 

Coroborate, aceste rezultate sugerează că, deşi femeile 
sunt mai înclinate să respingă ofertele incorecte de la bun 
început, motivațiile lor ţin de o natură mai pozitivă. Alegând 
oferta 3 

Cu 3 în locul celei 0 cu 3, femeile au încercat să-i înveţe 
pe partenerii de joc o lecție despre importanța egalității şi a 


corectitudinii. Folosind puterea exemplului personal, ele le-au 


spus de fapt partenerilor de joc: „Nu e mai plăcut dacă fiecare 
obține aceeaşi sumă de bani?”. Bărbaţii, în schimb, au ales 
oferta 0 cu 3 în loc de 3 cu 3, transmiţându-le, în esenţă, 


partenerilor: „Să vă ia naiba”. 


Testul cu canoea 

Ce am învăţat din toate astea? Am văzut că emoţiile 
afectează cu uşurinţă deciziile şi că acest lucru se poate întâmpla 
chiar şi atunci când emoţiile nu au nimic de-a face cu deciziile 
în sine. Am aflat şi că efectele emoţiilor pot dura mai mult decât 
sentimentul în sine şi că pot influența pe parcurs DECIZIILE pe 
termen lung. 

Cea mai practică lecţie este că, dacă nu reacționăm în 
niciun fel atunci când ne traversează o emoție, nu vom avea de 
suferit daune pe termen scurt sau lung. Dar dacă reacţionăm la 
emoția respectivă luând o DECIZIE, nu doar că am putea ajunge 
să regretăm rezultatul imediat, dar riscăm să creăm şi un model 
durabil de DECIZII care vor continua să ne călăuzească prost 
pentru multă vreme. În fine, am mai aflat şi că tendinţa noastră 
spre autoimitaţie se manifestă nu numai în cazul aceloraşi tipuri 
de DECIZII repetate în situații similare, ci şi în cazul unora 


„învecinate” cu acestea. 


În acelaşi timp, reţineţi că efectul emoţional al 
videoclipurilor noastre a fost destul de moderat şi de arbitrar. Să 
vezi un film despre un arhitect furios nu se compară cu o ceartă 
trăită pe propria piele cu partenerul de viață sau cu propriul 
copil, cu primirea unei mustrări de la propriul şef sau cu o 
amendă pentru depăşirea vitezei. În consecință, DECIZIILE de 
zi cu zi pe care le luăm atunci când suntem supăraţi sau mânioşi 
(sau fericiți) pot avea un impact mult mai mare asupra 
viitoarelor noastre DECIZII. 

CRED CĂ RELAŢIILE de dragoste ilustrează cel mai 
bine primejdia cascadelor emoționale (deşi lecţiile generale de 
mai sus se aplică oricărui tip de relație). Când cuplurile încearcă 
să față față problemelor — fie că discută (sau ţipă unul la altul) 
despre bani, copii sau ce e de mâncare la cină, partenerii nu doar 
că discută problemele în cauză, ci şi dezvoltă un repertoriu 
comportamental. Acest repertoriu determină apoi felul cum vor 
interacționa unul cu celălalt în timp. Când emoţiile, oricât de 
irelevante, se strecoară inevitabil în aceste discuţii, ele pot 
modifica modelele noastre de comunicare — nu numai pe termen 
scurt, când simțim ceea ce simţim, ci şi pe termen lung. Şi, cum 
am văzut deja, odată ce astfel de modele se dezvoltă, e foarte 


greu să le modifici. 


Să luăm, de pildă, cazul unei femei care a avut o zi 
proastă la birou şi vine acasă încărcată de emoţii negative. Casa 
e într-o dezordine totală, iar ea şi soțul ei sunt amândoi 
flămânzi. Când intră pe uşă, soţul o întreabă din fotoliul din care 
se uită la televizor: „Ai luat şi tu ceva de mâncare pentru cină, în 
drum spre casă?” 

Simţindu-se vulnerabilă, ea ridică tonul: „Uite ce e, am 
fost în şedinţe toată ziua. Mai ţii minte lista de cumpărături pe 
care ţi-am dat-o săptămâna trecută? Ai uitat să iei hârtie igienică 
şi n-ai nimerit bine marca de brânză. Cum să fac vinete cu 
parmezan dacă tu îmi aduci brânză cedar? De ce nu te duci tu să 
cumperi ceva pentru cină?”. Şi, de aici, totul degenerează. 
Cuplul se ceartă din ce în ce mai intens, apoi se duc la culcare, 
prost-dispuşi. În timp, irascibilitatea dezvoltă un model mai 
general de comportament („Păi, n-aş fi ratat intersecția dacă mi- 
ai fi lăsat mai mult de 5 secunde să schimb banda!”) şi ciclul 
continuă. 

DE VREME CE E imposibil să evităm influențele 
emoționale, fie ele relevante sau nu, putem măcar face ceva ca 
să împiedicăm relaţiile să se deterioreze în felul ăsta? Un sfat 
simplu pe care l-aş da ar fi să vă alegeţi un partener de viaţă care 


să facă mai 


Puțin probabilă evoluția cuplului pe o spirală 
descendentă. Dar cum? Evident, puteţi să vă folosiţi de sute de 
teste de compatibilitate, de la cele astrologice până la cele 
statistice, dar cred că tot ce aveţi nevoie sunt un râu, o canoe şi 
două vâsle. 

Când mă duc să fac rafting, văd mereu cupluri certându-se 
când, din vina nimănui, se împotmolesc cu barca sau se agaţă de 
o stâncă. Navigaţia cu canoe pare mai uşoară decât este, şi poate 
că asta îi aduce pe aceşti oameni în pragul unei crize de nervi. 
Certurile se întâmplă însă mult mai rar când mă duc cu un cuplu 
la o terasă sau acasă la ei la cină — şi nu fiindcă ei încearcă să se 
poarte cât mai frumos (în fond, de ce n-ar încerca un cuplu să se 
poarte frumos şi când navighează pe râu?). Cred că are de-a face 
cu modelele de comportament atât de bine fixate, pe care 
oamenii le aplică în activitățile normale, de zi cu zi (în cele mai 
multe familii, nu se face să te cerți violent la masă în fața unor 
oameni străini). 

Dar când eşti pe râu, situația e în mare parte inedită. Nu 
există un protocol clar. Râul e imprevizibil, iar canoele tind să 
alunece şi să se sucească în feluri pe care n-ai cum să le 


anticipezi. (Situaţia seamănă mult cu viaţa însăşi, plină de 


tensiuni şi obstacole surprinzătoare.) Există şi un fel de 
diviziune difuză a muncii între faţă şi spate (sau prora şi pupa, 
dacă e să fiu tehnic). Acest context oferă o mulțime de ocazii de 
a fixa şi de a dezvolta modele noi de comportament. 

Aşadar, dacă eşti partener într-un cuplu, ce se întâmplă 
când mergi să faci rafting? începi tu sau partenerul să vă 
învinovățiţi reciproc de fiecare dată când canoea pare să nu mai 
răspundă („N-ai putut să vezi bolovanul?”)? Vă angajaţi într-o 
bătălie care se termină cu săritura unuia dintre voi în apă, 
întoarcerea la mal înot, după care urmează o oră de tăcere 
îmbufnată? Sau, când loviți un bolovan, colaborați ca să vă daţi 
seama ce trebuie făcut, cine ce trebuie să facă şi cum să depăşiţi 
obstacolul cum puteţi mai bine? * 

Asta înseamnă că, înainte de a vă angaja în orice relație pe 
termen lung, trebuie să explorați mai întâi felul cum vă 
comportați împreună în medii fără protocoale sociale bine 
definite (de exemplu, cred că un cuplu ar trebui să-şi 
programeze nunta înainte de a se decide să se căsătorească şi să 
meargă înainte cu căsătoria doar dacă încă se mai plac), 
înseamnă şi că e important să fim atenți la deteriorarea 
modelelor de comportament. Când vedem primele semne în 


acest sens, trebuie să acționăm rapid ca să corijăm cursul nedorit 


al lucrurilor, înainte să se dezvolte modele nefericite de 
interacțiune în cuplu. 

IAR ULTIMA LECŢIE este aceasta: atât la rafting, cât şi 
în viață, e de datoria noastră să ne dăm răgazul necesar ca să ne 
liniştim înainte de a DECIDE în privinţa unei anumite acţiuni. 
Dacă nu, DECIZIA noastră ar putea să dea greş în viitor. ŞI, în 
fine, dacă vă trece prin cap vreodată să vă programaţi un curs de 
recuperare peste al meu, amintiți-vă cum am DECIS să 
reacționez data trecută. Nu spun că aş face-o din nou, dar atunci 
când emoțiile preiau controlul, poţi să ştii? 

— N-am făcut cercetarea necesară ca să-mi validez 
testul cu canoea, aşa încât nu pot afirma cu certitudine, dar 
presupun că are o acuratețe predictivă excelentă (şi da, sunt 
perfect conştient de predispoziția mea de a fi prea 


încrezător). 


Lecţiile actelor noastre iraționale 

De ce trebuie să analizăm totul 

Noi, oamenii, ţinem la ideea că suntem obiectivi, raționali 
şi logici. Ne mândrim cu faptul că luăm decizii bazate pe 
rațiune. Când ne hotărâm să ne investim banii, să cumpărăm o 


casă, să alegem şcoala copiilor sau să urmăm un tratament 


medical, considerăm de obicei că alegerile făcute sunt cele 
corecte. 

Asta e uneori adevărat, dar se întâmplă şi ca 
predispoziţiile noastre cognitive să ne conducă pe căi greşite, 
mai ales când avem de făcut alegeri importante, dificile, uneori 
dureroase. Ca să dau un exemplu, permiteți-mi să vă 
împărtăşesc o poveste despre câteva dintre propriile mele 
predispoziţii, care m-au condus la o decizie cu impact major ce 
mă afectează acum zi de zi. 

DUPĂ CUM ŞTIŢI DEJA, am fost destul de şifonat după 
accident. Printre alte zone afectate, mâna dreaptă mi-a fost arsă 
aproape până la os în unele locuri. La trei zile după ce am fost 
internat în spital, unul dintre medici a intrat în salon şi mi-a spus 
că braţul drept e atât de umflat, încât presiunea împiedică fluxul 
sanguin către mână. A spus că trebuie să mă opereze de urgenţă 
dacă vreau să am o şansă cât de mică să fie salvată. Medicul a 
pregătit cu grijă o tavă cu ceva ce păreau a fi câteva zeci de 
scalpele şi mi-a explicat că pentru reducerea presiunii trebuie să 
taie pielea, să dreneze lichidul şi să reducă inflamaţia. Mi-a mai 
spus că, din moment ce inima şi plămânii nu erau într-o stare 
foarte bună, va trebui să facă operaţia fără anestezie. 


Ce a urmat a fost tipul de intervenţie la care te-ai fi putut 


aştepta în Evul Mediu. Una dintre asistente mi-a imobilizat 
braţul stâng şi umărul, iar cealaltă şi-a folosit toată greutatea ca 
să-mi preseze în jos umărul drept şi braţul. M-am uitat la scalpel 
cum străpunge pielea şi cum coboară încet de la umăr spre cot. 
Era ca şi cum doctorul m-ar fi despicat de viu cu o sapă ruginită 
de grădină. Durerea era de neimaginat; am început să gâfâi. Am 
crezut că o să mor. Apoi a tăiat din nou, de data asta începând de 
la cot până la încheietura mâinii. 

Am tipat şi i-am implorat să se oprească. „Mă omorâţi!” 
am strigat. N-a contat ce spuneam, n-a contat cât i-am rugat; nu 
s-au oprit. „Nu mai pot să suport!”, am urlat iar şi iar. Ei m-au 
tinut şi mai strâns. Eram neputincios. 

În sfârşit, doctorul mi-a spus că aproape terminase şi că 
restul va trece repede. Apoi mi-a dezvăluit un tertip care să mă 
ajute să îndur tortura: să număr. Mi-a zis să număr până la zece, 
cât de încet puteam. Unu, doi, trei... Am simțit că timpul se 
scurge mai încet. Copleşit de durere, tot ce puteam face era 
numărătoarea lentă. Patru, cinci, şase... durerea se muta în susul 
şi-n josul braţului, pe măsură ce el mă tăia din nou. Şapte, opt, 
nouă... N-o să uit niciodată senzația de sfâşiere a cărnii, 
teroarea insuportabilă şi aşteptarea... cât mai răbdătoare... până 


când am urlat: „ZECE!” 


Doctorul a încetat să mai taie. Asistentele m-au slăbit din 
strânsoare. Mă simţeam ca un războinic din vechime care îşi 
stăpânea cu nobleţe suferinţa, deşi era sfâşiat în bucăţi. Eram 

Hol i. 


Raționaiitateabeneficalecțiileactelornoestreiraționale 


Epuizat. „Foarte bine”, a spus doctorul. „Am făcut patru 
incizii în braţ, de la umăr la încheietură; mai avem doar câteva 
tăieturi şi o să fie într-adevăr gata”. 

Războinicul meu imaginar dispăruse, înfrânt. Îmi 
folosisem toată energia ca să mă conving să rezist cât mai mult 
posibil, convins că, odată cu numărătoarea până la zece, totul se 
va termina. M-am gândit la durerea care mă aştepta — şi care, cu 
câteva secunde în urmă, mi se păruse aproape suportabilă — cu o 
groază cumplită. Cum să mai trec încă o dată prin asta? 


1? 


„Vă rog, fac orice, numai opriți-vă!” i-am rugat, dar fără 
folos. M-au tinut chiar mai strâns. „Staţi, staţi”, am încercat 
pentru ultima oară, dar doctorul începuse să facă tăieturi în 
fiecare deget. În tot răstimpul am numărat de-a-ndoaselea, 
strigând de fiecare dată când ajungeam la zece. Am numărat iar 


şi iar, până când, în cele din urmă, totul s-a sfârşit. Mâna era 


carne vie, iar durerea era infinită, dar încă eram viu şi conştient. 


Sângerând şi plângând, am fost lăsat să mă odihnesc. 

PE ATUNCI nu înţelegeam importanţa acestei operații şi 
nici cum numărătoarea poate ajuta pe cineva aflat într-o situație 
constrângătoare*. Chirurgul care mi-a operat braţul a încercat cu 
curaj să-l salveze, în ciuda sfaturilor altor medici. M-a făcut şi 
să sufăr groaznic în ziua aceea, a cărei amintire a durat ani de 
zile. Dar eforturile lui au reuşit. 

DUPĂ CÂTEVA LUNI, o altă echipă de medici mi-a spus 
că braţul meu salvat cu atâtea sacrificii n-o ducea prea bine şi că 
ar trebui amputat de sub cot. Am primit ideea cu oroare. 

— În experimentele ce care le-am făcut mulţi ani după 
aceea cu sportivi, am observat ca număratul îi ajută să-şi 
mărească rezistența, iar număratul invers e mea p mă, iidl. 

Dar ei mi-au prezentat situația într-o manieră rațională, 
rece, informându-mă că înlocuirea antebraţului cu un cârlig 
metalic mi-ar reduce foarte mult durerea zilnică. Ar reduce şi 
numărul operaţiilor prin care trebuia să trec. Cârligul ar fi relativ 
confortabil şi, odată ce m-aş obişnui cu el, mai funcţional decât 
mâna rănită. Mi-au mai spus şi că aş putea alege un braţ 
artificial, care m-ar fi făcut să nu mai arăt chiar precum 
Căpitanul Hook, deşi acest tip de proteză e mai puţin 


funcțională. 


Era o decizie foarte grea. În ciuda faptului că nu-mi mai 
puteam folosi braţul şi a durerii pe care trebuia să o suport 
zilnic, nu-mi venea să renunţ la el. Pur şi simplu nu puteam 
concepe cum ar fi să trăiesc fără el şi nici cum m-aş putea 
obişnui să folosesc un cârlig sau o bucată de plastic de culoarea 
pielii. Până la urmă, am decis să rămân cu bietul meu braţ 
neputincios, descărnat şi să-l folosesc atât cât mi-o poate 
permite. 

Salt în timp în 2010. În ultimii mai bine de douăzeci de 
ani am produs nenumărate materiale scrise, majoritatea lucrări 
universitare, dar nu pot tasta prea mult la computer. Pot scrie 
poate o pagină pe zi şi să răspund la câteva e-mailuri, tastând 
fraze scurte, dar dacă încerc mai mult, o să mă doară mâna ore şi 
zile întregi. Nu pot să ridic sau să-mi îndrept degetele; când 
încerc, e ca şi cum mi-aş desprinde falangele din încheieturi. 
Partea bună e că am învăţat să mă bazez foarte mult pe ajutorul 
unor asistenți pricepuţi, un pic şi pe softul de recunoaştere 
vocală şi m-am deprins, măcar într-o măsură, să convieţuiesc cu 
durerea zilnică. 

E GREU DE SPUS, în momentul de faţă, dacă am luat 
decizia corectă atunci când am hotărât să păstrez braţul. Ținând 


cont de funcționalitatea limitată, de suferinţa implicată, dar şi de 


ceea ce ştiu acum despre procesele de decizie, presupun că 

Păstrarea braţului a fost, în termeni de costuri şi beneficii, 
o greşeală. 

Să vedem ce predispoziţii au acţionat asupra mea. Mi-a 
fost greu să accept recomandarea medicilor, în primul rând 
datorită a doua forțe psihologice pe care le numim efect de 
înzestrare şi aversiune faţă de pierdere. Sub influenţa lor, 
supraestimăm ceea ce avem şi considerăm o pierdere renunțarea 
la aceste bunuri. Pierderile sunt dureroase din punct de vedere 
psihologic şi, în consecință, avem nevoie de multă motivaţie 
suplimentară pentru a fi dispuşi să renunţăm la ceea ce ne 
aparține. Efectul de înzestrare m-a făcut să-mi supraestimez 
brațul, pentru că era al meu şi eram ataşat de el, iar aversiunea la 
pierdere m-a făcut să-mi fie greu să renunţ la el, chiar dacă 
această măsură era întemeiată. 

O a doua influență iraţională este cunoscută drept 
predispoziția status quo-ului. În general, avem tendinţa de a 


păstra lucrurile aşa cum sunt; schimbarea e dificilă şi dureroasă, 


aşa că preferăm să nu schimbăm nimic, dacă se poate, în ceea ce 
mă priveşte, am preferat să nu întreprind nicio acțiune (în parte, 
pentru că mă temeam c-aş regreta o decizie care ar fi presupus o 
schimbare) şi să-mi păstrez braţul, aşa deteriorat cum era. 

O a treia trăsătură comportamentală are de-a face cu 
ireversibilitatea deciziei. Am văzut că şi alegerile obişnuite sunt 
destul de greu de făcut, însă luarea unor decizii ireversibile e cu 
deosebire dificilă. Deliberăm îndelung şi intens când vrem să 
cumpărăm o casă sau să alegem o carieră, fiindcă nu ştim 
îndeajuns ce ne rezervă viitorul. Dar dacă ai şti că decizia ta va 
fi bătută în cuie şi că nu-ți vei mai putea schimba niciodată casa 
ori meseria? E destul de înspăimântător să faci o alegere ale 
cărei consecinţe le vei suporta tot restul vieţii. 

În ceea ce mă priveşte, n-am putut accepta ideea că, odată 
operația făcută, mâna mea va fi pierdută pentru totdeauna. 

În fine, când m-am gândit la perspectiva de a-mi pierde 
antebraţul, m-am întrebat dacă aş reuşi vreodată să mă adaptez. 
Cum e să foloseşti cârligul sau proteza? Cum se vor uita 
oamenii la mine? Cum va fi dacă vreau să strâng mâna cuiva, să 
scriu ceva, să fac dragoste? 

Dacă aş fi fost o ființă perfect rațională, calculată, lipsită 


de orice urmă de ataşament emoțional față de braţ, nu mi-aş fi 


bătut capul cu efectul de înzestrare, cu aversiunea la pierdere, cu 
predispoziția statu-quo-ului sau cu ireversibilitatea deciziei 
mele. Aş fi putut prevedea corect cum îmi va fi viitorul trăind cu 
un braţ artificial şi, în consecință, să-mi percep situaţia din 
perspectiva medicilor. Dacă aş fi fost atât de rațional, aş fi putut 
foarte bine să le urmez sfatul şi, cel mai probabil, m-aş fi 
obişnuit cu proteza (aşa cum am văzut în capitolul 6, „Despre 
adaptare”). Dar n-am fost atât de rațional şi mi-am păstrat braţul 
— ceea ce a însemnat alte operaţii, flexibilitate redusă şi dureri 
frecvente. 

TOATE ASTEA sună ca poveştile pe care le spun bătrânii 
(încercaţi asta, cu un accent tărăgănat, est-european: „Dacă aş fi 
ştiut ce ştiu acum, aş fi fost departe”). Puteţi pune şi întrebarea 
la care vă gândiţi: dacă decizia a fost proastă, de ce nu recurgi 
acum la amputare? 

Din nou, există câteva motive iraționale. În primul rând, 
simplul gând de a mă întoarce la spital pentru orice fel de 
tratament sau operație mă deprimă profund. De fapt, chiar şi 
acum, când vizitez pe cineva la spital, mirosurile îmi retrezesc 
amintiri cu o grea încărcătură emoţională. (Aşa cum probabil vă 
dați seama, unul dintre lucrurile care mă îngrijorează cel mai 


mult e perspectiva de a rămâne internat în spital 


O perioadă lungă de timp.) În al doilea rând, în ciuda 
faptului că înţeleg şi pot analiza unele dintre predispoziţiile care 
mi-au influenţat hotărârile, ele acționează şi acum. N-au încetat 
niciodată cu totul să-şi exercite influența asupra mea (e ceva de 
care trebuie ţinut cont dacă vreţi să vă îmbunătăţiţi deciziile). În 
al treilea rând, după ce-am investit atâția ani şi efort pentru a-mi 
face mâna funcţională cât de cât, trăind cu durerea zilnică şi 
descoperind cum e să convieţuieşti cu aceste neajunsuri, sunt 
victima a ceea ce numim eroarea costului retroactiv. Privind 
înapoi la toate aceste eforturi, sunt refractar la ideea de a le 
anula pur şi simplu, renunțând la decizia inițială. 

Un al patrulea motiv este că, la mai bine de douăzeci de 
ani de la accident, am reuşit să-mi raționalizez cumva alegerea. 
După cum am văzut, oamenii sunt nişte maşini fantastice de 
raționalizare, iar în cazul meu am ajuns să-mi spun mie însumi o 
mulțime de poveşti legate de faptul că decizia luată a fost cea 
corectă. Ca să vă dau un exemplu, pentru că simt o gâdilătură 
profundă când cineva îmi atinge brațul drept, am reuşit să mă 
conving că această senzaţie unică îmi oferă o cale minunată de a 
experimenta lumea atingerilor. 


In fine, există şi un motiv rațional pentru care mi-am 


păstrat braţul: de-a lungul anilor s-au schimbat multe şi m-am 
schimbat şi eu. Ca adolescent, înainte de accident, aveam 
deschise în față toate drumurile. După accident, mi-am urmat 
drumul personal, profesional şi în relaţia de cuplu mai bine sau 
mai rău, ținând cont de limitele şi abilitățile mele, dar am 
descoperit că se poate şi-aşa. Dacă la 18 ani aş fi ales să-mi 
înlocuiesc braţul cu un cârlig, limitele şi abilitățile mele ar fi 
fost altele. Poate-aş fi putut mânui un microscop şi, prin urmare, 
să mă fac biolog. Dar acum, când mă apropii de jumătatea vieții 
şi gândindu-mă la investiţiile personale în organizarea vieții 
mele aşa cum e ea acum, mi-e foarte greu să fac schimbări 
radicale. 

Morala acestei poveşti? E foarte complicat să luăm 
hotărâri cu adevărat importante, de natură să ne schimbe viața, 
pentru că suntem cu toţii sensibili la formidabila influență a 
predispozițiilor decizionale. Ele sunt mai numeroase decât 
credem şi îşi fac apariţia în viaţa noastră mai des decât ne place 
să recunoaştem. 

Învăţături din Biblie şi de la lipitori în capitolele 
precedente am văzut cum acționează iraționalitatea în diverse 
sectoare ale vieților noastre: obiceiuri, alegeri amoroase, 


motivaţia muncii, donațiile în scop caritabil, ataşamentul faţă de 


obiecte şi idei, capacitatea de adaptare şi dorința de răzbunare. 
Cred că putem rezuma această gamă largă de comportamente 
iraționale prin două învățăminte de ordin general şi o concluzie: 

7. Avem numeroase tendinţe iraționale. 

8. Adesea nu suntem conştienţi de influenţa acestora, ceea 
ce înseamnă că nu avem o înţelegere completă a ceea ce ne 
determină comportamentul. 

Prin urmare, Noi — prin asta înţeleg Voi, Eu, Companule 
şi Factorii de Decizie — trebuie să ne îndoim de intuiţiile noastre. 
Dacă ne vom urma în continuare instinctul şi judecăţile comune 
ori alegem calea mai uşoară şi mai comodă, doar pentru că 
„lucrurile au mers întotdeauna aşa”, vom continua să facem 
greşeli — şi atunci, timpul, efortul, banii şi zbuciumul sufletesc 


ni se vor destrăma ca nişte iluzii. Dar 


Dacă învăţăm să ne punem întrebări şi să ne testăm 
convingerile, e posibil să înţelegem unde şi cum greşim şi să ne 
optimizăm felul în care iubim, trăim, muncim, inovăm, 
conducem şi guvernăm. 

Cum putem deci să ne verificăm intuițiile? Avem o 
metodă tradițională — originile ei sunt la fel de vechi ca Biblia. 


În capitolul 6 al „Cărţii Judecătorilor”, întâlnim un om pe nume 


Gedeon care are o scurtă conversaţie cu Dumnezeu. Gedeon, un 
tip sceptic, nu e sigur dacă într-adevăr îi vorbeşte Dumnezeu sau 
e doar o voce imaginară în mintea lui. Aşa încât îi cere Celui 
nevăzut să picure rouă peste un maldăr de lână. „Dacă Tu îl vei 
izbăvi pe Israel prin mâna mea, aşa cum ai spus”, i-a spus el 
Voci, „uite, voi pune acest maldăr de lână pe arie, iar dacă va fi 
rouă numai pe lână şi va fi uscat restul pământului, atunci voi şti 
că-l vei izbăvi pe Israel prin mâna mea, aşa cum ai spus”. 

Ceea ce propune Gedeon aici e un test: dacă interlocutorul 
e într-adevăr Dumnezeu, El (sau Ea) ar trebui să fie în stare să 
ude lâna, în timp ce restul terenului rămâne uscat. Ce se 
întâmplă? Gedeon se trezeşte dimineaţa, descoperă că lâna e 
umedă şi stoarce un vas întreg de apă din ea. Dar Gedeon e un 
experimentator deştept. El nu e sigur dacă rezultatul s-a datorat 
întâmplării, dacă fenomenul de umezire selectivă se întâmplă 
des sau dacă se întâmplă de fiecare dată când lasă el peste 
noapte maldărul de lână pe arie. Avea nevoie de o confirmare a 
rezultatelor. Aşa încât îi cere lui Dumnezeu să-i îngăduie încă o 
dată minunea, doar că, de data asta, organi zează altfel 
experimentul: „lar Gedeon a spus către Dumnezeu: Să nu se 
mânie sufletul tău împotriva mea, ci voi mai vorbi o dată: voi 


face încă o dată încercarea cu lâna, să fie uscată numai lâna şi pe 


tot pământul împrejur să se aşeze roua”. Experimentul de 
verificare al lui Gedeon a funcţionat cu succes. Ca prin farmec, 
restul terenului s-a acoperit cu rouă, iar lâna a rămas uscată. 
Gedeon avea dovada; în plus, învățase şi cum trebuie făcută o 
cercetare. 

LA POLUL OPUS experimentului riguros al lui Gedeon, 
să privim la cum a fost practicată medicina timp de secole. 
Medicina a fost multă vreme o profesiune a cunoştinţelor 
transmise; practicienii din vremurile vechi se ghidau după 
propria lor intuiţie şi după ceea ce fuseseră învăţaţi. La rândul 
lor, transmiteau bagajul de cunoştinţe generaţiilor următoare. 
Medicii nu erau deprinşi să se îndoiască de intuițiile pe care le 
aveau sau să facă experimente; se bazau, în cea mai mare parte, 
pe profesorii lor. După ce îşi terminau studiile, erau total 
încrezători în cunoştinţele acumulate (mulţi continuă şi astăzi să 
se comporte la fel). Astfel încât au continuat să aplice aceleaşi 
metode iar şi iar, chiar dacă uneori rezultatele erau discutabile*. 

Un exemplu de cunoştinţe medicale primite de-a gata care 
au dat greş este folosirea lhpitorilor. Timp de sute de ani, 
lipitorile au fost folosite pentru lăsarea de sânge — o procedură 
despre care se credea că ajuta la reechilibrarea celor patru umori 


(sânge, flegmă, bilă neagră şi bilă galbenă). Ca atare, se credea 


că aplicarea pe piele a acestor creaturi amatoare de sânge, 
asemănătoare melcilor, putea să rezolve orice problemă, de la 
dureri de cap, obezitate, hemoroizi, laringită, probleme oculare, 
până la boli psihice. În secolul al XIX-lea, comerţul cu lipitori 
era înfloritor; în timpul războaielor lui Napoleon, Franţa a 
importat milioane de astfel de vietăți. 

Nu înseamnă că profes. Oniştii din medicină nu au 
descoperit tratamente extraordinaren decursul vrem „au 
făcut asta. Vreau să spun că, dacă nu se experimentează 
îndeaju aplică în continuare, multă vreme, tratamente 
periculoase sau ineficiente 

De fapt, cererea de lipitori pentru uz medical era atât de 
mare, încât acestea au ajuns aproape în pragul extincției. 

Dacă ai fi un doctor francez din secolul al XIX-lea aflat la 
începutul carierei, „ai şti” că lipitorile ajută fiindcă au fost 
folosite „cu succes” timp de secole. Ceea ce ştii a fost confirmat 


de un alt doctor care şi el „ştie” deja că hpitorile funcționează — 


fie din propria experiență, fie din cunoştinţele primite de-a gata. 
Apare primul pacient — să zicem un bărbat cu o durere de 
genunchi. Îi pui o lipitoare grasă pe coapsă, deasupra 
genunchiului, ca să reduci presiunea sangvină. Lipitoarea suge 
sângele, drenând fluxul sangvin de deasupra încheieturii 
genunchiului (sau aşa crezi tu). Când procedura ia sfârşit, trimiți 
pacientul acasă şi-i zici să se odihnească o săptămână. Dacă 
omul a încetat să se mai plângă de dureri, presupui că 
tratamentul cu lipitoni a funcționat. 

Din nefericire pentru amândoi, pe atunci neexistând 
tehnologia modernă, n-aveai de unde să ştii că de vină era o 
ruptură de menise. Nu existau nici cercetări despre eficacitatea 
odihnei, despre influența atenţiei din partea unei persoane care 
poartă un halat alb sau despre multe alte forme ale efectului 
placebo (despre care am scris pe larg în /rațional în mod 
previzibil). Desigur, medicii nu sunt oameni răi; dimpotrivă, 
sunt buni şi săritori. Scopul pentru care cei mai mulţi şi-au ales 
această meserie e să-i facă pe oameni sănătoşi şi fericiți. Ironia 
face însă ca tocmai bunătatea şi dorinţa de a vindeca să-i 
împiedice de la a sacrifica starea de bine a pacienţilor de dragul 
unui experiment. 


Să ne imaginăm, de exemplu, că eşti un medic din secolul 


al XIX-lea care chiar crede în eficienţa tratamentului cu lipitori. 
Ai face un experiment ca să-ţi verifici credinţa? Care ar fi costul 
unui astfel de experiment, măsurat în suferință umană? De 
dragul unui experiment bine controlat, ar trebui să renunți la 
tratamentul cu lipitori în cazul unui grup numeros de pacienţi 
incluşi în acest scenariu de verificare (poate folosind ceva care 
arată şi doare la fel ca lipitorile, dar nu suge sânge). Ce fel de 
doctor ar accepta să folosească nişte bolnavi pentru un 
experiment de verificare, privându-i astfel de un tratament util? 
Mai mult, ce fel de doctor ar concepe un astfel de experiment 
care să prevadă toate suferințele asociate tratamentului, dar să 
omită tocmai partea presupusă a fi curativă — doar de dragul de a 
afla dacă tratamentul chiar este atât de eficace pe cât credea? 
Problema e că oamenii — chiar şi cei instruiți într-un 
domeniu ca medicina — găsesc nefiresc să-şi asume costurile 
organizării unor experimente, mai ales atunci când au intuiţia 
fermă că lucrurile pe care le fac sau le propun sunt benefice. lar 
aici intră în scenă Administraţia pentru Alimente şi 
Medicamente din SUA (FDA). FDA solicită dovezi că 
medicamentele care intră pe piaţă sunt dovedite a fi sigure şi 
eficiente. Deşi procesul de certificare e împovărător, scump şi 


complicat, FDA rămâne totuşi singura instituție de stat care cere 


companiilor să facă experimente care să demonstreze 
eficacitatea şi siguranța medicamentelor propuse spre vânzare. 
Graţie acestor experimente, ştim astăzi că anumite medicamente 
de tuse pentru copii presupun mai degrabă riscuri decât 
beneficii, că operaţiile pentru dureri lombare sunt, în cea mai 
mare parte, inutile, că angioplastiile şi stenturile din inimă nu 
prelungesc în realitate viaţa pacienților şi că statinele, deşi reduc 
într-adevăr colesterolul, nu previn bolile de inimă. Şi aflăm 
mereu alte exemple de medicamente care nu confirmă 


speranțele puse în ele*. Fireşte, oamenii pot să se plângă de 


FDA şi chiar o fac, însă dovezi tot mai numeroase arată că 
lucrurile merg mult mai bine atunci când suntem constrânşi să 
facem experimente controlate, eliminând din joc variabilele care 
influenţează efectul pe care vrem să-l studiem. 

IMPORTANȚA EXPERIMENTELOR ca unul dintre cele 
mai bune mijloace de a afla ce funcționează şi ce nu pare să fie 
în afara oricărei discuţii. Nu văd pe nimeni amator să desființeze 
experimentele ştiinţifice, preferând să se bazeze pe intuiţie şi 
fler. Dar sunt surprins că importanța experimentelor nu e 
recunoscută pe scară mai largă, mai ales atunci când e vorba de 


decizii importante de business sau de politici publice. Ca să fiu 


sincer, sunt deseori uimit de îndrăzneala afirmațiilor făcute de 
oameni de afaceri şi politicieni, precum şi de convingerea 
nelimitată că intuiţia lor e corectă. 

Dar politicienii şi oamenii de afaceri sunt şi ei tot oameni, 
cu aceeaşi subiectivitate a deciziilor pe care o avem cu toţii, iar 
acțiunile lor sunt la fel de susceptibile erorilor de judecată ca şi 
deciziile medicale. N-ar trebui deci să fie limpede că în afaceri 
şi în politică, nevoia de experiment e la fel de mare? 

Cu siguranţă că dacă aş investi într-o companie, aş alege 
una care a testat sistematic premisele de bază de la care a plecat. 
Să ne închipuim cu cât ar fi mai profitabilă o firmă unde, de 
exemplu, şefii înţeleg cu adevărat nemulțumirea clienţilor şi 
cum pot nişte scuze sincere să potolească frustrarea acestora 
(după cum am văzut în capitolul 5, „în apărarea răzbunării”). Şi 
cu cât ar fi mai productivi angajaţii dacă managerii ar înțelege 
importanța de a te mândri cu munca ta (cum am văzut în 
capitolul 2, „Sensul muncii”). Sau cu cât ar fi mai eficiente 
companiile (nemaivorbind de beneficiile de imagine) dacă nu şi- 
ar mai răsplăti directorii cu prime exorbitante şi ar regândi 
relația dintre remunerare şi performanță (cum am văzut în 
capitolul 1, „A plăti mai mult pentru mai puţin”). 


Alegerea unei abordări mai experimentale are implicaţii şi 


pentru politicile guvernamentale. Pare că guvernul aplică 
politici care acoperă orice, de la salvarea băncilor la eficienți- 
zarea energetică a locuinţelor, de la afacerile din agricultură la 
educaţie, fără a face prea mult efort de experimentare. Oare un 
pachet de salvare a băncilor în valoare de 700 de miliarde de 
dolari e cea mai bună cale de a susţine o economie slăbită? Oare 
plata studenţilor pentru note bune, prezență la clasă şi 
comportament decent la ore este cel mai bun mod de a motiva 
învățarea pe termen lung? Oare însoțirea meniurilor cu 
informaţii despre conținutul caloric îi determină pe oameni să 
facă alegeri mai bune (datele de până acum sugerează că nu)? 

Răspunsurile nu sunt deloc limpezi. N-ar fi frumos dacă 
ne-am da seama că, în ciuda totalei noastre încrederi în propriile 
judecăţi, intuițiile nu sunt decât intuiţii? Că avem nevoie să 
adunăm mai multe date empirice despre cum se comportă în 
realitate oamenii, dacă vrem să îmbunătăţim politicile publice şi 
instituţiile? Eu cred că, înainte să cheltuim miliarde pe programe 
cu eficienţă incertă, ar fi mult mai inteligent să facem mai întâi 
câteva mici experimente şi, dacă avem timp, unele chiar mai 
ample. 

Cum spunea Sherlock Holmes, „e o greşeală capitală să 


faci teorii înainte de a avea informaţii”. 


DE-ACUM, sper că e clar că, dacă plasăm ființa umană 
pe o scală între hiperraţionalul domn Spock şi confuzul Homer 
Simpson, suntem mai aproape de Homer decât credem. În 
acelaşi timp, sper că recunoașteți şi partea pozitivă a irațio- 
nalității — că unele feluri în care suntem iraționali sunt şi cele 


care ne fac să fim minunat de umani (capacitatea de a găsi un 


Sens în muncă, de a ne îndrăgosti de propriile noastre 
creații şi idei, disponibilitatea de a avea încredere în ceilalți, 
capacitatea de a ne adapta la împrejurări noi, de a-i ajuta pe alții 
şi aşa mai departe.) înțelegerea iraționalității din această 
perspectivă sugerează că, în locul raționalității perfecte pe care 
ne străduim s-o atingem, avem nevoie mai degrabă să apreciem 
imperfecțiunile care ne avantajează, să le recunoaştem pe cele 
care ar trebui eliminate şi să proiectăm lumea din jurul nostru 
astfel încât să beneficieze de incredibilele noastre abilități şi să 
surmonteze unele dintre limitările noastre. Aşa cum folosim 
centuri de siguranţă ca să ne protejăm de accidente şi purtăm 
paltoane ca să ne apărăm de frig, avem nevoie să ne cunoaştem 
limitele atunci când e vorba de capacitatea noastră de a gândi şi 
de a judeca — mai ales în deciziile importante luate de indivizi, 


directori de companii şi oficiali ai statului. Una dintre cele mai 


bune căi de a ne descoperi greşelile şi de a le corija este 
experimentul — colectarea şi analiza informaţiilor, compararea 
efectelor din scenariile experimentale şi din cele de control şi 
interpretarea rezultatelor. După cum spunea odată Franklin 
Delano Roosevelt, „ţara are nevoie şi, dacă nu cumva îi 
interpretez altfel starea, ne cere experimente — cutezătoare şi 
stăruitoare. Judecata sănătoasă ne învaţă să luăm o metodă şi s-o 
punem la încercare: dacă nu merge, să recunoaştem asta deschis 
şi să încercăm alta. Dar, mai presus de orice, să încercăm ceva”. 
x kK k 

SPER CĂ v-a plăcut cartea. Sper cu tărie şi că vă veți 
îndoi de-acum de intuițiile voastre şi că veţi face propriile 
experimente pentru a ajunge să luaţi decizii mai bune. Puneți 
întrebări. Explorați. Căutaţi continuu. Pefteppsub 'up a com 
portamenjeuipjoptk «eestcuompaniei, al angajaţilor? 1 ajj altorn 
al guverunele lumte, iar aceasta e marea sperat a SFÂRȘIT 

PA... De apt nu chiar. Aceştia sunt doar primii paşi în 
explorarea aturn noastre iraționale, iar drumul ders mai departe 
e cât se poate de lung şi de interesant. 


Al vostru irațional, Dan 


Lecţiile actelor noastre iraționale Iraţionali..»... B.”. F, 


1 %) % 


